
INTRODUCERE 


Opera de artă porneşte dintr'un suflet ca să trăjască 
în sufletul altora. Acordarea nu se face totdeauna jmedijat 
şi cu uşurinţă, fjindcă în timp ce creația, maj cu seamă cea 
nouă şi de valoare, tinde către devansare, este deci dina- 
mică, sufletul cititorilor, cu sensibilitatea și concepțiile fj- 
xate într'un anumit sens tradițional — datorită educaţiei r-, 
are tendinţă statică. 

Tradiţia se găseşte față de noutatea de creaţie, în sj- 
tuațja unui corp în repaos căruja, ca să j se jmprime depla- 
sarea este nevoje, în virtutea jnerțiej, de-o forță mult mai 
mare decât aceea ce-j trebue ca să-şi continue mișcarea în- 
cepută. Forţa deplasatoare se găseşte jnjţial în chiar talen- 
tul artjstuluj jnovator, este amplificată de către artiştii a- 
demenjţi Săiși scalde creaţia în aceleaşi ape şi, în sfârșit, 
este susținută de pasjunea câştigaţilor admiratori. Astfel 
tradiția se dislocă, maj ușor sau maj greu, prin noutate, 
pentru ca noutatea la rândul ej să devină tradiţie cu tjm- 
pul, asupra căreja vor lucra noutăţile vjjtoare. Sensjbjlj- 
tatea şi concepţijle omeneşti nu sunt jmutabjle, cj în schim- 
bare şi transformare. 

Qdată cu schimbările şi transformările aceste, orjen- 
tărj nouă se jmpun esteticej. Fără îndojală, estetica, por- 
nind dela aspectele comune ale sufletuluj omenesc la un 
moment dat, poate scoate principii şi legi generale vala- 
bjle, din manjfestărjle artistice trecute, fără pretenţia însă 
că le-a găsit pe toate ce s'ar putea potrivi manifestărilor 
viitoare. Dar alăturea de general exjstă puternice aspecte 
particulare, jndjviduale, peste care nu putem trece maj ales 

într'o vreme când arta este întrecere de individualităţi dis- 
tincte. 


Când e vorba de un creator, fenomen izolat sau inte- 
grat în ritmul unei vremi, cred că studiile estetice trebue 
să se sprijine pe realitățile individuale şi sociale, să se fun- 
deze pe cercetările ce le poate oferi psihologia şi istorio- 
grafia, fără de care individualul este imposibil de explicat. 
Se mai crede încă şi astăzi că actul de inspiraţie este de 
natură divină sau în orice caz misterioasă. Nimic mai nea- 
devărat. «Nu există minuni şi mistere în materie de psi- 
hologie», zice H. Delacroix referindu-se la artă, în fond e 
numai lipsă de informaţie și documentare completă. Oricât 
de diferit de restul vieţii apare actul de inspiraţie, el se 
sprijină pe totalitatea structurii sufleteşti. La rândul ei 
structura sufletească rezultă din contopirea a trei elemente 
primordiale. Pe fondul unei construcţii fiziologice și psihi- 
ce înnăscute — cu anumite tendinţi, c'un anumit fel tempe- 
ramental de reacțiune — se grefează experienţa socială, la 
care se adaogă extrem de variata experiență personală. A- 
ceste trei elemente participă în grade diferite să alcătuia- 
scă o anumită unitate sufletească, şi când faţă de un anu- 
mit fapt, artistul încearcă un anumit sentiment ce-l ex- 
primă în forma operei de artă, această formă nu repre- 
zintă propriu zis numai situația momentană, ci rezumă 
oarecum atitudinea structurii sufleteşti în întregime. 


Căutând să descilrăm unitatea vieţii sufleteşti a lui 
Macedonski, în lucrarea ce prezentăm, am urmărit (pe cât 
material ne-a stat la îndemână) achiziţiile ancestrale şi 
comportamentul față de societate din atitudinile ce le-a avut 
față de oameni şi evenimente, atitudini ce-au înăsprit ra- 
porturile în mod reciproc. N'am reconstruit atmosfera ca 
să reîmprospătez aversiunile, ci ca să arăt ambianța ce-a 
determinat lumea să se depărteze nu numai de om, ci şi de 
opera artistului. In adevăr, împrejurările sociale nepriel- 
nice în legătură cu omul, dimpreună cu o parte din opera 
nevaloroasă, au format laolaltă un conglomerat de minereu 
tăinuitor de valoare. Timp îndelungat s'a repetat insistent 
non-valoarea şi mulțimea având nevoie de opinii de-a-gata, 

pentru care nu trebue nici control nici efort, a primit și a 
transmis ceea ce a auzit. In această situaţie, revizuirea im- 
plică în prima linie operaţia de eliminare a socialului adum- 
britor de strălucire, prin chiar cunoaşterea condiţiunilor 
sociale în care s'a mișcat omul şi artistul. 

Am urmărit apoi experiența personală în legătură cu 
autorii franzezi la care şi-a făcut educaţia, activitate ce 
nu trebuia neglijată, fiindcă pe de o parte intră în consti- 
tuirea structurii sufleteşti, iar pe de alta deschide perspec- 
tive pentru o mai bună înţelegere a literaturii noastre dela 
1880 încoace. 

Cat despre activitatea artistică a lui Macedonski, ea 
are o dublă importanţă. Pe lângă valoarea intrinsecă a o- 
perei create, prezintă și-o valoare culturală, deoarece de- 
plasarea tradiţiei, cu noutatea indicată și patronată de dân- 
sul, a fost continuată de adepții şcoalei lui, de-au dus poe- 
zia către sensibilitatea contemporană, după cum continua- 
torii lui Eminescu și reacționarii lui Macedonski au dus poe- 
zia către «Sămănătorism». Aruncat în umbră, el trăește in- 
tens, deşi ascuns, în lumina artei de azi. 

Dar intenţia, cu care am pornit, de-a unifica aspectele 
structurale şi de-a privi invers manifestările individuale 
prin prisma sintezei sufleteşti, nu s'a putut realiza complet 
fiindcă: 

1) Despre Macedonski s'a scris enorm de puţin. Lip- 
sia materialul analitic purificat de controverse pe care să 
se poată sprijini legături și generalizări certe. A trebuit 
astfel să închinăm sinteza, prevalenţei analitice, iar com- 
poziţia și stilul, interesului de documentare. 


2) Opera lui Macedonski opunea şi ea dificultăţi. 
Diversitatea creației nu gravitează în jurul unei concepții 
stabile. Nu există iarăşi o tranșantă epocă de apogeu fi- 
xată unei anumite vârste. Opera bună alternează inegal cu 
cea insuficientă dela 1880 până la 1918 şi în tot acest timp 
sunt realizări de crezuri nouă şi de reveniri la crezurile de 
altă dată. Dinamismul şi evoluţia schimbătoare îngreuiază 
sesisarea cofiguraţiei sufletești permanente. 

Dar atât cât s'a putut înfăptui, desbrăcat de prejude- 
căţi şi părtiniri, fără totuşi a fi putut rupe hiperbolic o stare 
de lucruri ce se învinge numai încet, această lucrare se 
mulţumeşte numai, dacă e în stare să arunce o fărâmă de 
interes, nu asupra ei, ci asupra unui poet ce merită în lumi- 
na verificărilor reluate, altă soartă decât aceea ce i sa 
creat şi în care a fost menţinut intangibil. 


EUG. POHONŢU 
1934 Septembrie 14. 

VIEAŢĂ — ATITUDINI — ADVERSITĂŢI 


Eminescu n'a trebuit să aştepte prea mult ca să creeze 
o copleșitoare sensibilitate artistică. A răsărit din resursele 
sufleteşti ale acestui neam ca un imens focar de căldură, 
în care şi-au muiat, de și-au dogorit aripile creatoare ca să 
se înfrăţiască cu dânsul, mulţi din poeţii timpului; a răsărit 
ca un imens focar de lumină, încât și astăzi, orbiţi de lumi- 
na lui, stăm nedumeriți cu ochii țintă spre ameţitoarea lui 
strălucire, nu putem privi pe de lături, ca să descifrăm cu 
răgaz sateliți şi aștri mai puţin pătrunzători, dar totuşi aştri, 


Şi de câte ori literatura noastră, în elanul ei de explo- 
rare a altor ţinuturi sufletești, se va opri din drum între- 
bătoare: încotro am apucat de nu ştim unde ne găsim, de 
atâtea ori ne vom întoarce la Eminescu, așa cum odinioară 
literatura, rătăcită sau nesigură de căile fără orizonturi, se 
întorcea la clasicism, 


Totuși, în timp ce privirile noastre erau constant în- 
dreptate către Eminescu, au fost creaţiuni literare care s'au 
desprins de curentul dominant, au crescut ca un rostogolit 
bulgăre de zăpadă moale, au încercat până în prezent, timp 
de mai bine de 40 ani, o nouă evoluţie, despre a cărei va- 
loare nu vrem să anticipăm, însă oricum au constituit o miş- 
care, peste care istoria literară, în niciun caz, nu va putea 
trece. Această mișcare a fost patronată de Alex. A. Mace- 
donski, învinsul contemporan al lui Eminescu. 


Cu toate acestea, Macedonski prezintă poate unicul 


caz de-a i se fi refuzat cu înverșunare meritele câte le-a 
avut. Incontestabil a fost cineva. Cine nu e nimic nu face 

şcoală, nu stârneşte pasiuni pentru și contra, afirmă d. G. 
Ibrăileanu *). 

In lupta de aprecieri și valorificări, rivalitatea a eşit 
biruitoare. In jurul lui s'au țesut tot mai îmbelşugate mreje 
de întunerec şi tăcere. S'a înfiripat o istorie literară în care 
Macedonski n 'avea niciun loc. Unde să găseşti cuvintele 
care să exprime adevărul, când poetul nu figura nicăeri? 
lar oamenii mai târziu s'au dovedit timizi şi încurcaţi. Nu 
se putea vorbi fără a strica economia ştiinţii ?). 

Sporadic, lumea cercetătoare a încercat să pătrundă 
tainele, care au făcut ca o valoare artistică şi culturală să 
fie izgonită, ca un duh răufăcător, în piua strivitoare din 
basme, deasupra căreia, de astădată, apăsa neîndurător pia- 
tra de moară a opiniei contemporane, răspândită vijelios şi 
primită din fugă necontrolat. Răspunsurile sunt neîndes- 
tulătoare şi simpliste. Nu s'a avut în vedere complexitatea 
faptelor urzite lent şi trainic. 

I. Gherea explica insuccesul artei lui Macedonski prin 
aceea că, n'a fost omul vremii sale cum a fost Eminescu, 
fiindcă societatea românească, datorită prefacerilor, a evo- 
luat de așa natură încât, la un moment dat lirismul a apă- 
rut în mod fatal. Fenomenul liric l-am fi avut şi fără Emi- 
nescu. Independent de Eminescu au scris în acelaşi sens li- 
ric Nicoleanu, Zamfirescu, etc. Macedonski, pentru a nu fi 
eminescian, n'a vrut deci să fie al vremii sale şi ca să nu 
se asemene cu curentul predominator, a trecut din origi- 
nalitate în originalitate, de-a ajuns la poezia decadento- 
simbolistă-harmonistă.| Recunoaşte că în opera inegală a lui 
Macedonski sunt şi «versuri frumoase, generoase, energi- 
ce», însă acestea sunt de natură eminesciană oricât s'ar re- 
volta Macedonski *). si 

Un articol din «Gândirea», raportând insuccesul lui 
Macedonski la succesul lui Eminescu, dă altă explicaţie. 
Găseşte că societatea românească nu l-a selectat pe Mace- 


1) Scriitorii Români şi Streini, laşi, Edit. Viaţa Românească, 1926, 
pag. 160. 


2) Revista Sburătorul, 5 Februarie 1921, pag. 197. articolul „Alex. Mace- 
donski” de d. T. Vianu. 


3) Studii Critice, vol. III, Bucureşti, Edit. Viaţa Românească, Ediţia 3-a 
pag. 176—-178. 

-donski din cauză că nu s'a regăsit pe sine în opera lui. E- 
minescu, care-i dela ţară, dintr un selectat dela țară, vajnic 
iubitor al trecutului nosiru istoric, se manifestă în sensul 
sufletului naţional imanent și marchează unul din momen- 
tele mari de conştiinţă naţională. Macedonski n'a asimilat 
organic, dela început, vieața, gândirea şi limba românească; 
nu s'a găsit în însăşi curgerea vieții noastre româneşti neîn- 
trerupte, datorită originii sale streine, adaptată formei tre- 
cătoare şi convenţionale a unei clase sociale suprapuse *). 

Punctul nevralgic n'a fost prins, căci din punct de 
vedere al originii autohtone Macedonski, ca.și Eminescu, 
se găseşte cel puţin în a doua generaţie de indigeni. 

Macedonski, crezând că poate insufla superioritate şi 
pe alte căi, a trâmbițat că după tată se trage din familia 
princiară Biberstein-Rogala, care a domnit în Lituania şi 
că Heraldica Poloniei e doveditoare în această privinţă *). 
Un iscoditor moldovean, căutând în Heraldica poloneză de 
H. Stupnicki (tipărită la Lemberg 1855), n'a dat de niciun 
Biberstein-Rogala sau Geiadeski, care să fi domnit în Li- 
tuania şi de nicio urmă că familia Macedonski ar avea vreo 
legătură de rudenie cu familia Biberstein. O singură dată 
e amintit un D. Macedonski, înscris în anul 1613 cu titlul 
de cavaler, în registrul nobilimii poloneze °). 

Date mai numeroase despre macedonskieni (nesigure 
pe alocuri, de oarece cronicarii se contrazic) ne aduc «Is- 
voarele contemporane asupra mişcării lui Tudor Vladimi- 
rescu» publicate de d. Iorga’). 

Din cronica lui Dârzeanu aflăm că Tudor a plecat din 
Bucureşti în Oltenia, în noaptea de 18 Ianuarie, însoţit 
fiind de 40 arnăuțţi şi de un «ofițer rusesc anume Macedon- 
ski ce rămăsese în zilele rușilor, petrecând cu familia sa în 


4) Gandirea, anul IV, No. 2, pag. 52, articol semnat de V. Zabrovski. 

5) Alex. Macedonski, Cartea de Aur, Bucureşti, 1902, informaţiile biogra- 
fice semnate Un descipol» (?) 

6) Const. Iordăchescu, articolul «Familia poetulu Alex. Macedonski» în 
Adevărul Literar şi Artistic, No. 150 din 2i Octombrie 1923. 

7) Bucureşti, 1921. Sunt publicate aici: a) Cronica revoluţiei din 1821 de 
I. Dârzeanu, b) Memoriu despre m'şcaraa lui Tudor Vladimirescu de Chiriac 
Popescu, c) Revolufia lui Tudor Vladimirescu de Mihai Cioranu, d) Istoria lui 
Tudor de C. Izvoran'. 

politia Bucureştilor». În timp ce revoluţia începea să se 
înteţiască în Oltenia, moare Domnul Munteniei, Alexandru 
Vodă Şuţu şi treburile Țării rămănând în seama unui co- 
mitet compus din Mitropolit şi câțiva boeri, aceştia se ho- 
tărăsc «să trimită către slugerui Toader pe unul Pavel Ma- 
cedonski (ce se afla în București), fratele lui Dumitru Ma- 
cedonski, cu povăţuiri din grai ca să îndemne, atât pe fra- 
tele său Dumitru... cât şi pe Slugerul Toader, de-a face in- 
cetare acestei turburătoare porniri *). Intervenţie fără re- 
zultat. Paharnicul Dumitru Macedonski (bunicul poetului) 
rămâne credincios «Domnului Tudor», însă credința şi su- 
punerea nu durară mult. 

In marșul de a doua oară dela Bucureşti, spre Golești, 
unii din panduri se dedară la hoţii. Tudor a reprimat dras- 
tic faptul, ucigând cu mâna lui o parte din ei în fața 
tuturor oștenilor, iar pe ceilalți făptuitori i-a spânzurat"). 
In acelaşi timp a cerut căpitanilor să dea înscris, că răspund 
cu vieața lor, dacă în vreo companie se vor mai întâmpla 
nereguli. Toți s'au supus afară de patru, printre care şi loan 
Urdăreanu (zice-se cumnatul polcovnicului Macedonski). 
Pentru nesupunere, a fost spânzurat de-o salcie. 


In fruntea oştenilor îngroziţi şi a ofiţerilor nemulţu- 
miţi s'a aşezat justificat, îndureratul D. Macedonski. A- 
ceastă situație a ușurat prinderea lui Tudor de către oame- 
nii lui Ipsilante **). 

Oştirea rămasă sub conducerea polcovnicilor Mace- 
donski şi Hagi-Prodan, raliată acum grecului, n'a cunoscut 
decât o efemeră izbândă. In cele din urmă Turcii au sfărâ- 
mat oștile eteriștilor şi ale Românilor. Conducătorii au fugit 
care încotro. D. Macedonski și Hagi Prodan au nimerit la 
M-rea Tismana, unde au fost ajunşi din urmă de către pan- 
duri. Aceştia li-au cerut lefile sau pe Tudor — de părăsirea 
căruia începuseră să se căiască. Au fost iefuiţi și crunt mal- 
trataţi '), epilogul social al acțiunilor neisbutite şi poate 


8) N. Iorga, op. cit, conf., I. Dârzeanu, pag. 4—34. 
9) Id., Ibid., Chiriac Popescu, pag. 199. 

10) Id., Ibid., Mihai Cioranu, pag. 291—295. 

11) Id., Ibid., Chiriac Popescu, pag. 214—216. 

al maselor oltene instigate, pe teritoriul cărora se găsiau 
acum nenorocoşii comandanți *). 

Dumitru Macedonski a avut doi fii: Alexandru (tatăl 
poetului) și Mihai. 

Alexandru Macedonski era locotenent în Craiova în 
anul revoluţiei dela 1848. N'a luat parte la mişcarea de re-: 
înviere naţională. A preferat să-şi dea demisia, decât să-și 
calce jurământul de ostaş :*). De fapt, n'a luat parte, fie 
din cauza căsătoriei, fie din cine ştie ce ambiţii persona- 
le nesatisfăcute, fiindcă în 1859 îl găsim pe aşa de riguro- 
sul om al jurământului în asonanța ritmului naţional, chiar 
dacă e vorba pentru aceasta să calce ordinele şi jurământul. 
Alegerea lui Alex. I. Cuza în Muntenia se datoreşte Colo- 
nelului Alex. Macedonski, care a fost trimis de Ministrul 
de Răsboi pe dealul Mitropoliei cu o puternică gardă, să 
păstreze ordinea cu orice preţ, chiar trăgând în mulțime, 
dacă ar încerca să tulbure lucrările Adunării Naţionale. 
Sorţii de isbândă erau de partea lui Gh. Bibescu. Colonelul 
Alex. Macedonski, cu garda ce-o comanda, a trecut de par- 
tea manifestanților veniți în mare număr, forțând astfel 
voturile în sensul dorințelor obşteşti, dirijate de către abilii 
propagandişti ieşeni '*). Pentru această faptă, fu înălțat la 
rangul de general şi făcut Ministru de Răsboi, însă în ace- 
laşi an 1859, plin de datorii, părăsi postul, din motive ce 
nu ne sunt cunoscute. 

Partizan al Dinastiei Române, na pactizat cu «un 
boer mare ca să răstoarne o domnie mare» (pentru 50.000 
galbeni) '*), lucru înfăptuit de alţii la 11 Februarie 1866. 

Regimul nou a ţinut departe de treburile publice pe oa- 
menii vechiului regim. Un general comandant de oști, fost 
ministru, putea fi oricând un pericol pentru un regim ne- 
consolidat încă. Generalul Alex. Macedonski nu mai era în 
oştire în anul 1868, când a scris în «Trompeta Carpaţilor» 
un fulminant articol la adresa colonelului prusac Krensky, 
adus în ţară ca să organizeze oștirea şi care îşi permisese 


12) Atitudinea şi activitatea lui D. Macedonski în revoluţia dela 1821 le 
găsim în mod asemănător şi în N. Filimon, Ciocoii vechi şi noui, capitolele 
XXVII—XXX. 

13) Literatorul, No. 8 din 1882, pag. 453—454. 

15) Adevărul Literar şi Artistic No. 150 din 1923, Articol citat. 

“îndrăsneala să pălmuiască un ofițer român. In urma acestui 
eveniment fu rechemat în activitate de serviciu **). 

A fost om cu multe calităţi ostășeşti, însă prea aspru 
în familie ca și afară de familie. Pentru copii a fost o «spăi- 
mâie»; îi cuprindea groaza de câte ori se supăra pe bucătar. 
Compania, pe care o comanda la Ocnele Mari, s'a răsculat 
şi puţin a lipsit să nu fie împușcat. Nu-l iubiau soldaţii şi 
mai cu seamă nu-l iubiau ofiţerii. Crunt şi aspru îi ţinea 
fără grai sub priviri. A avut mulţi dușmani **). Se pare că 
n'a murit de moarte bună în anul 1869"). 

La moartea sa lăsa 3 copii (poetul este mijlociul), oa- 
recare avere în Oltenia (moșie pe Amaradia) și duşmani 
destui, cu care avea să lupte soţia sa **) în vârstă de numai 
35 ani, desigur nu îndeajuns de pregătită pentru vieată, 
de oarece căsătorită la 14 ani, în vârsta copilăriei fără ex- 
periență, a trăit apoi fără svâcniri personale în umbra au- 
toritară a soțului. Acest lucru îl deducem din faptul că n'a 
întârziat mult şi şi-a pierdut toată averea, rămânând să tră- 
iască numai din pensia soţului, ș'aceea obţinută cu destulă 
greutate *). 

Poetul Alex. A. Macedonski s'a născut în Craiova la 
14 Martie 1854. Multă vreme s'a sbătut între vieaţă şi 
moarte. Organism bolnăvicios și sensibil. 

A făcut liceul în oraşul natal până în clasa V. Colegii 
îşi aminteau de dânsul ca de o fire serioasă, concentrată, 
sfioasă, cu rare accese de expansivitate. 


16) Nuvela cu date autobiografice «Pe drum de Poştă» din volumul Car- 
fea de Aur, cp. cit, pag. 55, publicată cu mici schimbări şi în volumele Albine 
de Aur, Bucureşti, Edit. Viaţa Românească f. a., pag. 15 şi Proză aleasă, Bu- 
cureşti, Edit. Casa Şcoalelor, f, a„ pag. 121. 

17) Ziarul Liga ortodoxă, din 3 Aug. 1896, face aluzii că a fost «înveni- 
nat». Aceleaşi aluzii de otrăvire le găsim în nuvele «Pe drum de Poştă» şi în 
poezia «La defunctul meu părinte general Al. D. Macedonski», datată 1869, pu- 
blicată în voulmul Prima-verba, București, E. Petrescu-Conduratu, 1872. 

18) Născută Fisenţa, înrudită prin mamă cu neamul Brăilo.lor şi Urdăre- 
nilor. A murit Duminecă 27 Aprilie 1903, în vârstă de 69 ani. (Anunţul din 
Românul, 4 Mai 1903). 

19) Nota dela poezia «Disperarea» (datată Florenţa 1872 iarna) din 
volumul Prima-verba, op. cit, pag. 44: «Alusiune la recompensele şi pensiile 
-acordate unor văduve avute, pe când văd. şi fiilor G-ralului Maced. nu li se 
acordă pensiunea ła care aveau drept, prin serviciul tatălui lor tmp de 36 ant. 

După moartea tatălui său plecă în străinătate şi trecu 
bacalaureatul la Geneva. Din datarea diferitelor poezii pu- 
blicate *), putem reconstrui popasurile principale ale pri- 
begiei sale. In Mai 1870 se găseşte la Viena, în Noembrie 
1871 este la Geneva şi în acelaşi an în Veneţia. 

In iarna anului 1872 îl găsim la Florenţa. Il îmboldeş- 
te dorul de ţară şi într'o poezie supusă manierei lui Cre- 
teanu, poezie de viziuni profetice, îşi manifestă bucuria re- 
întoarcerii”): 


Soarta care mă goneşte 
Crucea poate c'o să-mi dea, 
Insă dea-mi-o cât de iute... 
Voi purta-o 'n ţara mea! 
Salutare cer albastru, 

Văi şi dealuri, aer viu... 
Salutare Românie... 

Mână, mână, surugiu! 


Din lunie 1872 până în Aprilie 1873 pare că n'a pă 
răsit țara. In acest timp «studentul în litere» Al. Macedon- 
ski publică nerăbdător primul volum de poezii *), dornic 
de succese care nu s'au milostivit să-i umple sufletul de bu- 
curii îndelungate, cu toate că D. Laurian a avut cuvinte 
binevoitoare la apariţia volumului *). In vara anului 1873 
este iarăşi în străinătate: Veneţia în Mai, Gleichenberg în 
Iunie şi Neapole în Iulie. Călător cu două sentimente ex- 
primate în «Două cuvinte» *): 


Ori şi unde 'n lume veşnic mă urmară.... 
Unul este Mamă, celălalt e Țară! 


In toamna anului 1873 se stabilește în ţară, înființea- 
ză ziarul «Oltul» (primul număr apare la 14 Noembrie) şi 
intră cu patimă în lumea patimilor politice. 


20) In volumul Prima-verba, op. cit.; Poezii, Bucureşti, Edit, Ig. Haimana, 
1882 şi zianul Oltul, 1873—1874. 

21) Poezii, op. cit., pag. 237. 

22) Prima-verba, op. cit. 

23) Gh. Adamescu, Istoria ltieraturii române, Biblioteca pentru toţi 
pag. 454. 

24) Poezii, op. cit., pag. 210. 

Dacă în familia poetului existau preocupaţii de ordin 
cultural şi literar (bunicul poetului cunoştea douăsprezece 
limbi %), Mihai, fratele tatălui poetului, a tipărit în 1862 
un volum de versuri intitulat «Buchetul primăverii», tatăl 
poetului citea necontenit operă străină şi românească, fapt 
care l-a determinat poate să versifice, așa că la moartea 
lui s'au găsit, printre hârtii, mai multe încercări), *) nu tre- 
bue să uităm că macedonskienii sunt familie de militari, 
deci oameni orientați spre acţiune, după cum sunt oameri 
plini de încredere în puterile lor şi ambiţioşi râvnitori de 
situații înalte. Poetul pare că este o sinteză, în care trăesc 
toți aceşti ascendenți şi-l mână din umbra inconştientului 
să trăiască la rându-i vieaţa şi soarta lor fără noroc. 

Este şi el tip dinamic. N'apucă să termine o acţiune, 
să desăvârșească o operă şi este solicitat de alta şi de alta. 
E în continuă mişcare şi frământare. Acţiunile lui sunt 
stimulate şi susținute de-o construcţie sufletească cu stări 
afective neobişnuite. Excesiv de pasional. Toate afectele 
le trăește exuberant de intens, polarizate la extremităţile: 
mâmie-iubire. Din te miri ce lucru, una sau alta tresăria 
brusc, se descărca în acţiuni ce depăşiau cu mult cadrul 
normal de reacțiune. Aproape că nu cunoaşte situațiuni 
intermediare: molcome şi fade. Pe fratele mai mare, pen- 
trucă l-a lovit într'o zi, l-a urmărit toată curtea cu cuțitul 
şi acesta din puțin a scăpat să nu fie omorît"). Acţiunile 
îi sunt vijelioase fiindcă stările afective îi sunt puternice. 

Cu acest temperament năprasnic, se alătură cu zia- 
rul său «Oltul» de politica liberală antidinastică a anului 
1873 şi face opoziție partidului conservator ce se găsea 
la putere. Violenţa articolelor politice — (alimentată de 
sărăcie ca şi de convingerea că situația precară a fami- 
liei se datorește «Coroanei») — atinge uneori cruzimea *), 
ceeace are ca urmare traducerea minorului director în fața 
justiției. Apoteozările ieftine încep. Ziarele îi iau apărarea. 


25) Nuvela «Pe drum de Poştă». 

26) Literatorul, No. 8 din 1882, pag. 454. 

27) Nuvela citată: «Pe drum de poștă». 

28) Cum este cel scris cu ocazia zilei de 10 Mai 1874, unde face bilan- 
ţul a 8 ani de domnie şi închee nemenajând adânca durere încercată de Domni- 
tori prin moartea recentă a fiicei lor Maria. 

Numele i se face cunoscut. Devine şi mai cunoscut când 
guvernul conservator îi suspendă ziarul în 1875, îl ares- 
tează şi-l ţine închis la Văcăreşti trei luni şi jumătate. 
Peste douăzeci de avocaţi se oferă să-l apere. Este achi- 
tat în aplauze frenetice şi purtat în brațe până la trăsură *). 

In anul 1876, liberalii vin la putere şi se vede că-i a- 
preciau forţa combativă, de vreme ce, în vârstă de numai 
22 ani, îl numesc prefect cu titlu provizoriu în jud. Bol- 
grad. Na stat mult. După trei luni, cu «iluziile pierdute», 
demisionează şi se alătură de conservatori, duşmanii lui 
de ieri. Curentul antidinastic e nutrit de dinasticii din 
ajun. Pe timpul războiului din 1877 scoate «Vestea», ziar 
anteliberal. 

Pacea a adus oarecare destindere în relaţiile dintre 
partide şi cu această ocazie, Macedonski se reîntoarce la 
liberali. Sub guvernul Brătianu este numit, în 1879, loc- 
tiitor de prefect în Dobrogea, administrator la gurile Du- 
nării, apoi Inspector general financiar *). In sfârșit în 
anul 1880 ocupă postul de Inspector al monumentelor is- 
torice, plătit cu mult respectabila sumă de 1000 lei lu- 
nar *). Cu situația materială îmbunătăţită şi cu medalia 
Bene-Merente clasa l-a, în măsură să-i măgulească amo- 
rul-propriu *), se produce o pauză în antidinasticismul 
lui Macedonski. 

Convertirea la dinasticism n'a durat mult. Şoapte 
meşteșugit ațâțătoare, venite dintr'o parte sau alta, l-au 
readus la vechea eroare *). Credea în sinceritatea oame- 
nilor după propria lui măsură sufletească. N'a avut as- 
cunzişuri sau întortochieri sufleteşti născute din calcule. 
Nu i-a folosit prea mult experienţa din contactul cu oa- 
menii. Era un primitiv, care trântia brutal, fără menaja- 


29) Literatorul, No, 7 din 1892, pag. 4-6. 

30) Cartea de Aur, op. cât. pag. 9. 

31) Ziarul Liga conservatoare din 1/ Iulie 1905. 

32) Acordată în 1881 datorită lui V. A. Urechiă, Ministrul Cultelor şi In- 
strucțiunii Publice. ` 

33) Regele n'a văzut în el o primejdie cum a văzut în căpitanul Cau- 
diano-Popescu, revoluționarul dela Ploeşti, pe care l-a adus apoi la Palat, cum 
a văzut în P. Carp sau chiar în B. P. Hajdeu. L-a lăsat să se svâncolească cu 
violeint=le lui scrise însă neprimejdioase. 

mente, ceea ce credea şi credea ceea ce simţia. N'a ascul- 
tat de propria lui poruncă tardivă: 


Facă lumea orice vrea 

Nu svoni că este rea; 

Cine gândul nu-şi trădează 
Nu oftează, 


(Cele trei porunci) 51) 


Se lăsa târît de afectivitatea declanșată. Temperarea 
şi frenajul îi sunt necunoscute fiindcă acestea implică o- 
prire pe loc, perspective cu soluţii multiple, deliberare, 
deci oricum idei streine şi antagoniste cu starea de suflet 
în prada căreia se abandona complet acest om condus de 
moment şi temperament. In aceste condițiuni, se înțelege, 
că nu putea fi om politic. Oamenii politici însă i-au specu- 
lat firea în mod infam, şi-au făcut din el unelţă opozițio- 
nistă prin excelență, pentru a pune mâna pe putere. Pen- 
tru serviciile aduse, i-au dat scurte satisfacţii (în total 
18 luni de funcţie în treburile statului, până în 1902), me- 
nite doar să-i crească importanţa în proprii săi ochi, însă 
când n'au mai avut nevoie de dânsul, l-au lăsat să se 
lupte cu sărăcia şi cu himerele .N'a fost om practic. Omul 
practic activează adecvat cu împrejurările şi ştie să tragă 
foloase. Trăia pe altă lume acest vizionar, îmbătat de sine 
şi de vis. O recunoaște: 


Fireşte: sunt un biet nebun... 
Când lumea e ce este 
“Trăesc ca în poveste 
Şi la nimica nu sunt bun... 
Fireşte... sunt un biet nebun. 
(În restrişte] 3%) 


Când s'a trezit (1900), îşi crease rivalități numeroase 
din politica dusă, iar noua orientare politică de mai târ- 
ziu, adoptată pentru a se salva, a fost aleasă nepotrivit, 
parcă anume ca să mărească valurile de antipatii. 


34) Al. Macedonski, Excelsior, Bucureşti, 1895, pag. 61. 
35) Alex. A. Macedonski, Cartea Nestematelor, Bucureşti, Viaţa Româ- 
nească, 1923, pag. 95. 

Incepând din anul 1880, lupta împotriva conservato- 
rilor se mută şi pe tărâm literar. 

După ce «Revista Contemporană» a lui Petre Gră- 
dişteanu (şi ea în luptă cu «Convorbiri literare») şi-a în- 
cetat apariţia în 1875, Bucureştii sunt lipsiţi de-o revistă 
mai de seamă până în 1880 (20 lanuarie), când apare 
«Literatorul» fondat de Al. Macedonski şi Th. M. Stoe- 
nescu. «Literatorul» vrea să ia poziţie intermediară între 
mesagerul artei de odinioară: «Curierul de ambe sexe» şi 
avansatele «Convorbiri literare». «Literatorul» ia poziţie in- 
termediară, fiindcă i se pare, că revista ieșană «impune 
idei nemţeşti, stil nemtesc, frazeologie nemțească *), contra 
sufletului nostru latin mai aproape de limpiditatea artei 
franceze *); revista ieşană i se pare revoluţionară şi anti- 
tradițională, fiindcă în Muntenia plutea, proaspăt încă, 
duhul artistic al lui Bolintineanu şi Heliade. Macedonski 
avea pentru aceștia un cult deosebit. Striga: dați publicului 
opere serioase și veți vedea că se reîntoarce vremea Bolin- 
tinilor şi Heliazilor. Dela Heliade a pornit când şi-a în- 
tocmit un sistem curios de scriere și ortografie. In multi- 
pla activitate dela «Literatorul» a vrut parcă să joace 
rolul cultural al lui Heliade. Se complace în credința că 
are menire providențială. 

Fără îndoială, orice activitate artistică, de îndată ce 
îmbracă formă materială, are destinaţie socială şi artistul 
cel mai modest chiar, n'o ţine numai pentru aprobarea sa 
proprie, ci caută aprobarea societăţii. Sincerul Macedonski 
n'a procedat prefăcut, sau cu nepăsare, făcând ca apre- 
cierile să vină pe îndelete, fără opoziţie, prin operă, de la 
public spre dânsul. S'a supravalorificat singur. Bunăoară, 
în nota ce însoțește poezia «Fcourile nopţii» *), încer- 
când să impună lumii părerea ce-o avea despre sine în- 
suşi, devalorizează poeţii dela Convorbiri: «Am scris ace- 
ste versuri ca să arătăm corului broștesc, până la ce grad 
de flexibilitate poate să ajungă limba românească. cu con- 
diția însă de a nu te atinge de ea până nu ştii s'o mănu- 


36) Literatorul, No. 1 din 1685, pag. 3. 
37) Idem, No. 10 din 1880, pag. 147—148. 
38) Idem, No. 3 din 1880, pag. 33. 

eşti. Ei au însă mult de învățat până să înțeleagă măcar 
flexibilitatea unei limbi». 

La actiunea de-a se impune cu orice preț, lumea a 
reacţionat opunându-se. S'a întâmplat ceeace arată Emi- 
nescu în «Pajul Cupidon»: 


Darnic când nu vrei nici una 
Şi sgârcit dacă le ceri. 


Sgârcenia era justificată, în parte, pe bună dreptate. 
În timp ce Eminescu «scria cu sânge» o poezie ca să fie 
pe placul lui Maiorescu, chinuia îndelung până găsea în 
sfârşit forma care să-i convină (diferitele variante ale poe- 
ziilor sale stau mărturie în ediția îngrijită de Const. Bo- 
tez), Macedonski, cap de mişcare literară, lipsit de con- 
trolul altcuiva, lipsit de propriul său control, arunca cu 
duiumul poezii în stare primară, fără prelucrări şi reveniri, 
traducând uşor momentul sufletesc. Poeziile lui sunt isto- 
risirea cronologică a unui suflet. Vieaţa i se poate recon- 
strui urmărind trepidaţiile de inspiraţie momentană, lichi- 
dată prompt în creaţie artistică, proaspăt încredințată ti- 
parului. Macedonski a avut mare talent, dar n'a avut răb- 
darea necesară până şi geniilor. Se lăsa târît de entusias- 
mul producţiei, oricare ar fi fost ea. Astfel a putut ve- 
dea lumina atâtea imperfecţiuni, care ar fi trebuit exter- 
minate, fără cruțare, în chiar clipa când s'au născut. Ace- 
stea i-au compromis opera de mare valoare, Câteva e- 
xemple. E vorba ca soția să dea vieață unui copil, scrie 
poezia «Tu ce eşti a naşte» *). In imediata apropiere a 
evenimentului, scrie poezia «Inainte» “). In loc de unul, a 
născut doi, alt motiv de poezie: «După» #). Cu acest oca- 
zionalism, rare ori se poate face operă durabilă chiar când 
cizelează frumos versuri ca: 


III 


Iar dacă viaţa e o luptă, eu am pierdut-o pe deplin... 

Şi vrei să mai păstrez rezerve sub talpa crudului destin?... 
39) Literaforul, No. 11-12 din 1883, pag. 643. - 

40) Idem No. 2 din 1884, pag. 66. 

41) Idem No. 2 din 1884, pag. 71. 

Dar vrând să tac, condejul ţipă, şi să nu plâng, hârtia plânge... 
Şi vrei poema vieţii mele să.n'o mai scriu cu al meu sânge 
Să nu mai schimb condeiu 'n armă şa mea cerneală în venin?... 


IV 


Ei bine! Nu! Pentru-a mă plânge de soarta mea nemeritată 

Eu voi lăsa ca să vorbească o conştiinţă revoltată, 

Şi'n fruntea epocei de astăzi, eu care-am fost neîncetat 

Inconjurat de nepăsare, sărac, gonit sau defăimat 

Eu care n'am în tot trecutul de cât cu mulţi aceeaşi vină 

De-a fi deschis cu bărbăţie războiul sfânt pentru lumină, 

Voi smulge inima din pieptu-mi ca să i-o pui ca un stigmat! 
(Lui Anghel Demetrescu) 42) 


«Izvorul oricărei poezii nu se găsește decât acolo 
unde emoția nu are imediat prezent obiectul său. Odată 
desprins de sensaţie şi de momentul prezent, sentimentul 
se poate asocia mai uşor cu jocul vieţii noastre mintale, să 
se combine cu toate asociațiile ce i se adaogă de către me- 
morie și imaginaţie» **), altfel se produce o restrângere a 
câmpului sufletesc strict limitat la emoție şi stimulent. De 
astădată d. M. Dragomirescu a prins bine fenomenul: «Cu 
cât poetul va fi avut mai prezentă în minte nenorocirea 
care l-a izbit, cu atât va fi mai incapabil s'o contemple şi 
s'o transpună pe planul estetic al creațiunii ideale» *). 

«Marea tragedie a operei lui Macedonski a fost şi con- 
tinuă și astăzi să mai fie, prolixitatea ei cantitativă *). 
Opera valoroasă a fost înăbușită de copleşitoarea operă 
fără merite deosebite. Impresiile produse cu opera insufi- 
cientă s'au reperecutat asupra celei bune. Desorientată şi de 
frica surprizei, lumea, — îndreptată mai mult spre Alec- 
sandri și Eminescu, — n'a răspuns în măsură egală aştep- 
tărilor lui. Aprecierile nefavorabile ca şi pasivitatea nu pu- 
teau să nu-l irite pe cel, ce credea fanatic în arta sa, pe 
cel ce-și făcuse din artă idealul vieţii, către care s'a dus 


42) Literatorul No. 9 din 1882, pag. 550, 

43) G. Dumas, Traité de psychologie, vol. II, Paris, F. Alcan, 1924, pag. 
227. 

44) M. Dragomirescu, Ştiinţa literaturii, fasc. I, Bucureşti, Inst. de litera- 
tură, 1926, pag. 19. 

45. N, Davidescu, Aspecte şi direcţii literare, vol. II, Bucureşti, Cultura 
Naţională, 1924, pag. 90, 

ca un hipnotizat, sacrificând linişte, relaţii şi bunăstarea 
familiei. 

S'a înconjurat de o ceată de admiratori, mulţi din ei 
debutanţi fără viitor în ale literilor, care îi ridică osanale 
(astea îi făceau bine) şi în «Literatorul», începând din 
anul 1881, găzdueşte poezii unde se oficiază până la exa- 
gerare cultul maestrului. 

In această atmosferă de admiraţie şi împotrivire, apare 
în 1881 al doilea volum de versuri intitulat «Poezii» “). 
Tot în anul 1881, în urma invitaţiei lui Macedonski, «Bar- 
dul dela'Mirceşti» trimite «Literatorului» o scenă din «Des- 
pot-Vodă» însoţită de-o scrisoare, prin care «Regele poe- 
ziei» îndeamnă tinerii poeți să nu se lase îmbătaţi de pri- 
ma redactare, ci să elimine versuri, să tae strofe, să scur-- 
teze, să schimbe, să dreagă fără îndurare, înainte de-a 
scoate la lumină opera lor “). Redacţia îl asigură că va as~ 
culta cu sfințenie aceste sfaturi utile, iar satisfăcutul Ma- 
cedonski, de cinstea ce i se făcea de către V. Alecsandri, 
slăveşte (semnând cu pseudonimul Luciliu) gloria şi ge- 
nialitatea poetului moldovean. Nu trece mult timp şi bo- 
gatul Alecsandri este premiat de Academia Română cu 
10.000 lei. Macedonski sărac, Macedonski râvnind premii, 
este extrem necăjit de acest fapt. Atâta i-a trebuit ca să 
treacă la celălalt capăt al firei sale: dela admiraţie la con- 
testarea valorii artistice. Cu pasiunea inerentă structurii 
sale sufletești, în trei numere consecutive ale Literatorului, 
îi reproşează, — nu fără teme: — versuri neeufonice din 
cauza eliziunilor, comparații forţate, rimări false, califica- 
tive bolintinene, greșeli de construcție și de sens al cuvin- 
telor, etc. li neagă puterea de creație pe motiv că şi-a în- 
suşit poezii create de popor şi că necunoscând durerea a 
cântat fals sufletul omenesc *). 

Indrăzneala de-a se fi atins de tabul gloriei lui Alec- 
sandri — așa era socotită de contemporani — l-a pus timp- 
îndelungat într'o lumină total defavorabilă. Atitudinea n'a 


46) Poartă pe copertă data de 1882. 
47) Literatorul, No. 2 din 1881, pag. 563. Bune sfaturi pentru procedeul 
de creaţie a lu: Macedonski! 


, 48) Literatorul, anul 1582, No. 8 pag. 449, No. 9 pag. 537 şi No. 10 
pag. 59]. 

fost aprobată nici chiar de intimi și admiratori. Când după 
1 Ianuarie 1883, «Literatorul» se constitue în «Societatea 
revistei Literatorul», numărând peste 1500 membri cu or- 
ganizaţii şi comitete în mai multe orașe din ţară (Moldova 
lui Eminescu are organizaţii numai la laşi, Roman, Tecuci, 
Bacău şi Slănic) și se adresează lui V. Al. Urechiă ca să 
primiască președinția de onoare, acesta răspunde, printr'o 
scrisoare publicată că primeşte, admiră unele talente, îl 
laudă pe Macedonski, dar i-o spune neted că nu se îm- 
pacă cu critica îndreptată contra lui Alecsandri *). 

Alexandri n'a lăsat fără răspuns atacurile critice ale 
lui Macedonski şi când în stagiunea anului 1883—1884 se 
joacă la Naţional, «Fântâna-Blanduziei», lumea a cunos- 
“cut cu ușurință în Zoil pe îndrăzneţul critic: 


SCAUR 


Văd colo nişte oameni pe jos mergând încet 
li ştiţi? 


ZOIL 
Unui Horaţiu ce trece drept poet. 


SCAUR 
Horaţiu? Care-i? care-i?... Cel slab şi slut ca tine? 
ZOIL 


Ba celălalt, în stânga... Măcar de-ar fi ca mine! 


Ah! el este de vină 
Că din întunecime nu pot eşin tumină. 
El nomoleşte drumul ce duce la Parnas, 
Incât din culmea-i naltă departe am rămas 


Şi încă ce-i Horaţiu?... Un om fără simţire 
Iar nu ca mine-un suflet hrănit cu amărire, 
Nu sbuciumat ca mine de al furorei spasm, 
Nu un poet de frunte cu turbă şi sarcasm... 
EI, om de lume, vesel, încununat cu roze 
Asistă chiar în viaţă l'a sale apoteoze 
Şi eu, o! strâmbătate!... infern!... destin amar! 
(Actul I, Scena 1X) 


49) Literatorul No. 11—12 din 1883, pag. 703 şi următcarele. 

La acestea, Macedonski întoarce foaia c'o epigramă 
moderată *). 


Orbit de-al gloriei nesațiu, 
Albit de ani, dar tot copil, 

E lesne să mă faci Zoil 

Când singur tu te faci Horaţiu. 


Alexandri moare la 22 August 1890. Poezia lui începe 
să piardă admiratorii. Unanimul gust artistic se îndreaptă 
către Eminescu. Poate deci să revină la admiraţia inițială 
(manifestată şi în prefața volumului «Poezii»): «Alecsan- 
dri constitue împreună cu Heliade şi Bolintineanu o trini- 
tate glorioasă. Printr'un studiu critic publicat în 1882 m'am 
ridicat împotriva infailibilităţii cu care admiratorii săi erau 
dispuși să-l înfășoare. Impotriva geniului poetic, nicio- 
dată nu m'am ridicat. Alecsandri a fost şi va rămâne 
pentru mine, armonie, suavitate... Alecsandri n'a murit. 
Era semizeu, Astăzi s'a făcut zeu, iată tot» %). 

Eşirea contra lui Alecsandri lămurește construcția su- 
fletească. Ea nu i-a fost însă fatală ca atitudinea față de 
Eminescu. La început, Macedonski a apreciat opera lui 
Eminescu cum se cuvine și pe, cât poate subiectivitatea, fără 
“perspective juste, a unui contemporan. Acest lucru rezultă 
din conferința «Asupra mișcării literare din ultimii zece 
ani», ţinută la Ateneu în seara zilei de 8 Martie 1878 °), 
când a rostit printre altele următoarele: «Pe lângă aceste 
tinere şi suave talente a căror activitate literară a dat, în 
acești din urmă zece ani roade multiple, nu trebue să uităm 
nici pe lacob Negruzzi poet şi satiric eminent; nici pe E- 
minescu, ce, între felurite poezii, a înavuţit literatura, cu 
«Epygonii»... poezie ce va rămâne». 

Trebue subliniat faptul că la 1878 atât Eminescu cât 
şi Macedonski sunt amândoi «conservatori». Dar în 1879, 
Eminescu vajnic susținător al doctrinei conservatoare, Ma- 
cedonski— revenit acum la liberali— combativ opoziţionist 
al conservatorilor, îşi încrucișează tăioasele spade pe tă- 


50) Excelsior, op. cit., pag. 251. 
51) Literatorul, No. 3 din 1890, pag. 45. 
52) Conferința este publicată în ziarul Pressa din 17 şi 18 Martie 1378. 

râmusi politice şi din când în când, pentru discreditarea 
adversarului, (politica nu dă îndărăt dela niciun mijloc), 
îşi servesc reciproc grațiozități supărătoare de ordin artis- 
tic şi chiar de ordin personalo-familiar. 

Eminescu scrie: «Poeziile lui Macedonski şi ale al- 
tora câţiva nu-s frumoase prin aceea că-s naţionale, Avem 
atâtea modele nobile în poeţi mai vechi şi mai ales în poe- 
zia populară, încât insuficiența cu care sunt privite aseme- 
nea anomalii literare te umplu de o spaimă lesne de jus- 
tificat» %). 

Macedonski arată *) că: «Pe la 1882 înflorea la Bu- 
cureşti grosolănia de injurii a ziarului «Timpul»... Emines- 
cu gloria contemporană a erei nouă dar necunoscut pe a- 
tunci, fără să-i fi făcut vre-un rău, nu scăpa nici un prilej 
să mă ultragieze. Ani consecutivi Eminescu mă isbi sub 
propria semnătură întrebuihțând calomnia și invectivele. 
Nici familia mea nu fu respectată» =). 

Credem că Macedonski este vizat în următorul frag- 
ment din articolul lui M. Eminescu întitulat «Materialuri 
etnologice» publicat în «Timpul» din 8 Aprilie 1882: %). 
«Actele aceste de flagelare le voi repeta de câte ori voi a- 
vea să lovesc în instinctele bastarde ale acelor streini, ro- 
manizați de eri de alaltă eri, cari privesc toate în ţara a- 
ceasta de «sus în jos». Unul abia sfârşeşte liceul, vine să 
vândă mărunţișuri şi suliman la Bucureşti, îi merge rău o 
negustorie și s'apucă de alta: de negustorie literară. Şi acea 
fizionomie de frizor nu s'apucă doar să critice ceva de-o 
seamă cu el; nu, de Alecsandri se leagă»). 


PONI A 


i 


53) M. Eminescu, Opere complecte, laşi 1914, pag. 357, arcitolul «Des- 
pre Titu Maiorescu, criticele şipersonalitatea sa». 

54) Literatorul, No. 7 din 1892, pag, 4—6. 

55) In colecţia Timpului pe anul 1882, n'am găsit niciun articol înjurios 
lə adresa lui Macedonski semnat de Eminescu. Probabil să fie în cele câteva 
numere ce lipsesc din colecția Academiei. Care o fi fiind motivul dispariției? 

56) M. Eminescu, Scrieri politice, ediție comentată de D. Murăraşu. 
Scrisul Romėènesc, Craiova, pag. 313—314. 

57) Nu apăruseră încă vehementele studii critice ale lui Macedonski. E- 
minescu se referă probabil Ja cele scrise de Macedonski în prefața volumului 
de Poezii dela sfârşiuti anulu: 1881: «Adevăratul poet, dacă este bogat, nu spe- 
culează asupra versurilor sale, şi dacă este autor de teatru, nu trage folos din 

Eminescu afirmă că a fost învinuit că vehemenţa de 
vocabular cuprinde înjurături surugieşti şi recunoaşte de 
altfel singur că stilul nu-i este eufemistic ”). Şi dacă Emi- 
nescu a polemizat cu un N. Xenopol, a scris un sonet la 
adresa lui «Ureche» şi Pantazi Ghica ”) — ambii colabora- 
tori ai «Literatorului» şi prieteni ai lui Macedonski — de 
ce l-ar fi scutit de străpungeri tocmai pe Macedonski, duş- 
manul său de mai redutabilă talie «temperamentul cel mai 
veritabil poetic pe care ni-l putem închipui după Emines- 
cu» “). In adevar pe la 1881—1882, Macedonski prezintă 
deja o forţă în literatura noastră. In «Literatorul» din Mar- 
tie 1882 s'a publicat «Noaptea de Noembrie», o foarte 
reușită satiră cu multe direcţii de şarjă. Poezia a fost citită 
într'una din serile literare ale lui Maiorescu fiind de faţă: 
Hajdeu, Alecsandri, G. Barițiu, Aug. Laurian, Angel De- 
metrescu și alții. Hajdeu se sculă entuziasmat și declară 
că este cea mai frumoasă poezie din câte s'au produs de 
câţiva ani încoace. Maiorescu și Alecsandri îl felicitară “). 
Poate că ridicarea lui Macedonski, prin aprecierile venite 
dela somităţile timpului, nu i-a convenit lui Eminescu și 
de aceea i-au îndârjit articolele de felul celui de mai sus, 
căci nu fără motiv, tot în anul 1882 (luna Iulie), Mace- 
donski scrie (în nota de unde ne informăm asupra lecturii 
Nopţii de Noembrie) că: «Eminescu, bulgarul, mă înjură 
zilnic în modul cel mai grozav». 

Relaţiile între cei doi poeţi erau extrem de încordate 
în anul înnebunirii lui Eminescu (1883). Şi în timp ce lu- 
mea începea să compătimească soarta nefericitului poet, 
Macedonski publică în «Literatorul» *) epigrama urmă- 
toare: 


venitul ce i-i va aduce opera sa; dacă în fine, pe lângă faptul că e bogat, este 
şi poet mare, el nu concurează pentru a obţine premii academice, sau dacă le 
obține, le respa:ge cu indignare». 

58) Scrieri politice. op. cit, „pag. 284. 

59) M. Eminescu, Poezii postume, Bucureşti, Minerva, 1908, pag. 192. 

60) C. Galaction, prefata la Cartea Nesfematelor, op. cit., pag. 6. 

60) Lieraforul, No. 7 Iulie 1382, pag. 393, vota la poezia «Viaţa de 
apoi». "iibue să-l credem findcă toţi cei amintiţi trăiau. Dacă nu era ade- 
del Macedonski mar fi avut curajul s'o spună, iar cei indicaţi ar fi putut că 
esmintă, 


62) Literatorul, No, 7 din 1883, pag. 413. 

Un X... pretins poet, — acum 
S'a dus pe cel mai jalnic drum... 
L'aş plânge dacă'n balamuc 
Destinul său n'ar fi mai bun 
Căci până eri a fost năuc 

Şi nu e azi decât nebun. 


Grigore Ventura, un fost colaborator al «Literato- 
rul>-ui în 1881 şi prieten acum cu Eminescu, deslănţui 
furtuna. Timp îndelungat presa făcu front comun. Mace- 
donski a încercat să se apere, însă ziarele i-au refuzat os- 
pitalitatea. Numai «Românul» i-a publicat o scrisoare, nu 
îndeajuns de dibace, în care susținea că n'a vizat pe ni- 
meni, că era scrisă cu doi ani mai înainte și că numai fa- 
talitatea făcu să coincidă cu nebunia lui Eminescu %*). 

Credem că cele spuse nu sunt complet lipsite de sin- 
ceritate. «Literatorul» din Aprilie 1882 (pag. 240) repro- 
duce, din «Telegraful», «Portretul» semnat de N. Xenopol 
în care e vorba de desvoltarea anormală a circomvoluțiu- 
nilor cerebrale ale lui Eminescu. pentru care i se recoman- 
dă loc de cură îndelungată la Mărcuţa, în cazul când re- 
dacția «Timpului» nu va fi fost găsită cumva, mai potri- 
vită acestui scop. Eminescu, în articolul «Metodă şi refor- 
mă» din «Timpul» 2 Sept. 1881, ne informează singur că 
«Românul» şi «Indépendance roumaine» vorbesc «de teo- 
rii bolnăvicioase, de institute filantropice, de medici spe- 
ciali în priviri-ne. Să presupunem că așa ar fi. Că autorul 
acestor şiruri e nebun. e bun de legat şi de dus la Măr- 
cuța» %) etc. Deci cu un an, cu doi, înainte de întunecarea 
minții lui Eminescu, duşmanii — chiar când aceştia nu erau 
Macedonski — îl diagnosticau de nebun şi-i prescriau 
cură la balamuc. Macedonski nu are meritul de-a fi inedit, 
surprinzător de nou în atitudinea din epigramă, ca să me- 
rite atâta oprobiu. l-a fost dat să ispăşească ceea ce se 
pusese în circulație, de către alții, cu multă vreme înain- 
tea lui. 

Scrisoarea de desculpare n'a avut răsunet. Ziarele și 
revistele au condamnat drastic faptul, mai departe, în fe- 


63) Literatorul No. 7 din 1892, pag. 4—6, articolul «Sfârşitul unei legende». 
64) M. Eminescu, Scrieri politice. op. cit., pag. 283, 

lul «Contemporanului»: «Cine alt poet a intrat acum de 
curând în balamuc? Pe cine l-a urmărit ura d. Macedon- 
ski dacă nu pe nenorocitul Eminescu? (Cu toate vorbele 
goale ce înşiră d. Macedonski prin cele ziare, degeaba se 
necăjeşte, publicul a putut vedea cu cine are a face... Dacă 
d. Macedonski nu-i place talentul lui Eminescu, treaba 
D-sale, nimeni nu-l opreşte de-a spune că Eminescu n'a 
avut niciun pic de dar poetic, că n'a ştiut a rima, că na 
întrebuințat o limbă cum se cuvine, în sfârşit orice ar fi 
putut să născocească; dar a ocărî... a lovi un om care nu 
poate să se apere, şi anume pentru că a avut nenorocirea 
de-a înebuni este o faptă sălbatică» *), etc. 

In faţa atacurilor persistente, Macedonski indignat 
declară că epigrame tot va face, când va crede nimerit, 
atât asupra nebunilor cât şi asupra oamenilor ce se cred 
cuminţi. Ca să tempereze nestăvilita vijelie abătută asu- 
pră-i, se adăposteşte în dosul exemplelor, învocând pe cri- 
ticul Neculai ce n'a menajat pe Goethe, pe Romilly ce sa 
bucurat de Lord Byron când s'a împuşcat după ce mai 
întâi îşi pierduse minţile, pe Thiers care a cutezat la moar- 
tea lui Napoleon III să comită infamia de-a se bucura în 
termenii cei mai puțin cuviincioși %). 

Mulţi din vechii colaboratori îl părăsesc. Macedon- 
ski, aproape izolat, nu mai poate ţine piept şi în vara anu- 
lui 1884 se sabileşte la Paris, căutându-şi în Franţa debu- 
şeul literar. Aceasta este împrejurarea că Macedonski în- 
cepe să publice în limba franceză. «Literatorul» își înce- 
tează apariţia în lanuarie 1885 şi niciodată nu va mai dăi- 
nui atâta timp, cu atâta material apreciabil %), 

65) Contemporanul, din 1883, pag. 74, articol semnat de I. Nădejde. 

66) Literatorul, No. 1 din 1884, articolul «Către cet tari», 

67) «Literatorul» continuă, însă cu numele schimbat în «Revista Lite- 
rară> (7 Apriile 1885), direcţia trecând, în urma propunerilor lui Macedonski, 
asupra lui Ştefan Velescu, vechi colaborator al revistei dispărute, Macedonski 
colaborează cu foarte puţin. 

Alta este direcţia revistei la 10 Ianuarie 1886, când apare numărul prim 
al noului an. Director este Ioan Rădoi, prieten şi coleg de şcoală cu Mace- 
danski, iar redactor-administrator este Th. M. Stoenescu — al doilea fondator 
al Literatorului în 1880, In primele patru numere Macedonski colaborează cu 
poeziile: «Moise», «In Atelier», <Ospăţul lui Pentaur, «Perihelie> şi cu nuvelele: 
«Nicu Dereanu», «Zi de August», «Pe drum de Poştă», pentru ca în Nr. 4 al 

La dreptul vorbind «în jurul epigramei sa exagerat 
în toate chipurile. Nu se poate face o vină capitală lui 
Macedonski, că a scris-o. Artiştii de obicei sunt oameni 
reci şi chiar răi, mai ales invidioşi — şi din cauza invidiei 
nedelicaţi»... Şi-atunci «de ce atâta indignare pentru epi- 
grama lui Macedonski»? se întreabă d. Ibrăileanu *). Nu 
i se poate face o vină de moarte, fiindcă rar sunt oamenii 
cari să aprecieze cu ochii viitorului, activitatea contempora- 
nilor, să-i admire şi să-i respecte cu deferență exagerată. 

Nu epigrama contra lui Eminescu l-a doborît pe Ma- 
cedonski. Ea a fost pretextul, a fost picătura de apă a- 
dăogată în plus, care a făcut să se reverse conținutul prea 
plin al duşmăniilor strânse în suflete, pe încetul, din felul 
necruţător de comportare a pasionatului Macedonski. A 
trebuit un semn ca antipatiile individuale, tezaurizate în 
suflet — nu cumva să se irosească — să se adune laolaltă 
şi ca un val uriaş: rivalii politici, prietenii literari de odi- 
nioară încolţiţi sau neapreciaţi de Macedonski, să se nă- 
pustească curajoşi contra unuia singur. La acţiunea ace- 
stora s'au asociat neutralii, cari n'au văzut diamantul din 
minereul întunecat al balastului de operă neînsemnată şi 
astfel s'a înjghebat o conştiinţă publică cu puteri dicta- 
toriale pentru bietul individ, unde Macedonski sălășlu- 
eşte și astăzi fără valoare, 


revistei din 1886 să găsim informaţia: «D. Alex. Macedonski s'a retras de la 
«Revista Literară». 

«Literatorul» a mai cercat svâcniri de vieaţă, Restnicţiunile materiale l-au 
dus pe Macedonski spre alte aranjamente, Victor Bilciurescu, prieten al său, 
sa oferit să contribue cu bani la ridicarea «Literatoruls-ui „cu condiţia să i se 
cedeze lui titiul revistei. Aranjamentul între părți nu s'a putut face. Macedonski 
incredinţă atunci direcţiunea lui Hajdeu, «care primi solemn să ducă mai de- 
parte opera pleiadei ce se grupase în jurul acestei reviste». (Vezi nota din «Lite- 
ratorul> Nr. 1 din dunie 1890). Dar şi de astĂdată «Literatorui» îşi schimbă nu- 
mele în «Revista nouă> (1888). 

«Literatorul» reapare sporadic, de mai multe ori, între 1890-1918 purtând 
numele din naştere. Im anul 1892 pe lângă singurul nume de până acum al di- 
rectorului figurează şi cel al primului redactor în persoana lui Cincinat Pa- 
vetesczi. 

In Aprilie 1893 se mai adaogă un nou director şi anume principesa Ma- 
ria D. Ghika. 

In 1899 direcţia «Literatorului» e lăsată în seama unui comitet, secretar 
de redacție fiind Ştefan Petică. 

68) Scriitori Români şi Streini, op. cit, pag. 159. 

Discreditarea lui Macedonski nu se opreşte la aceste 
împrejurări. Incontestabilul său talent are şi latura nega- 
tivă, de-a fi în stare, ca nimeni altul, să crească ostilitatea 
contemporanilor, în cercuri din ce în ce mai largi. După 
întoarcerea din «exil», reia activitatea literară şi cea poli- 
tică filofranceză, torcând pe firul antidinasticismului în- 
trerupt o vehemență de expresie nepermisă şi necunos- 
cută libertăţilor constituționale de astăzi °). 

Antidinasticismul său ia complet sfârşit în preajma anu- 
lui 1900%). Se ataşează de Dinastia consolidată, pentru 
ca în anul 1913 să abdice simpatia pentru a doua lui 
patrie. 

Macedonski publicase põezii, schițe, nuvele în reviste 
franceze. Tipărise în limba franceză volumul de poezii 
«Bronzes» (1897) şi romanul «Le Calvaire de Feu» (1906). 
In 1913 scrie piesa «Le Fou» cu gândul să se Joace pe una 
din scenele Parisului. Ziarele franceze pregătesc terenul: 
«M. Macedonski, le grand poète roumain qui est en ce 
moment ă Paris, vient de terminer une comâdie dramati- 
que «Le Fou», dont on dit déjà la puissante originalité en 
même temps que l'actualité toute parisienne. M. Mace- 
donski n'est pas au reste un nouveau venu dans la litté- 
rature française... Depuis M. Macedonski a publié en 
1906, à Paris, une épopée Calväire de Feu qui a eu beau- 
coup de succès et le maître roumain compte parmi les lit- 
térateurs français de nombreux admirateurs et amis. Nul 
doute que sa pièce ne soit accueillie à Paris, lors de sa 
représentation, avec une faveur de plus marquées. Ce 
sera une juste recompense pour un poète qui a voué toute 
sa vie a nous sortir faire du banal»). 

In această lucrare, Macedonski a avut inspirația să 
critice anumite rele văzute în Franța. Aranjamentele ma- 
teriale nefavorabile, la care s'a adăogat probabil şi mân- 
dria franțuzească, au făcut ca piesa să nu vadă rampa. 
Refuzându-i-se opera, Macedonski a alungat Franţa din 
suflet. 


69) Exemplu: articolele din Ziarul Liga Ortodoxă 1896, în numerile din 
18 Oct., 24 Oct, 6 Noemb,, etc, 

70) Scrisoarea din Carfea de Aur, op. cit., pag. 15. 

71) {Journat des debate, Sewmdi le 5. VII. 1913, pag. 2. 

In 1915 îl găsim alături de cei ce susţin ideea neutra- 
lităţii pe motiv că «nimănui nu-i este învoit — fie el naţi- 
une sau un simplu om — să privească cu nepăsare la un 
învălmășag sângeros ca cel de astăzi, și ce, ori cari ar fi 
biruitorii e chemat să cufunde pe ani sau pe veacuri, în- 
tr'un întunerec fără fund, o însemnată parte a familiei o- 
menești» *?). i 

In acea vreme, când curentul obștesc de simpatie mer- 
gea către Franţa, acţiunea de espectativă neutrală era soco- 
tită deja ca o înclinare către Germania. I se impută deci 
conştiinţă conruptă de aur german. I se face zi de zi o re- 
clamă defavorabilă pe această temă *). 

Dacă a stat departe de Franţa, se explică prin încre- 
derea în înțelepciunea organizatoare și politică a Regelui 
şi prin înfrângerea suferită în 1913 cu piesa «Le Fou». 
Dar dacă și-a manifestat idei pacifiste, acestea pot avea 
altă explicare decât ieftena calificare de filogermanism. 
Cu volumul «Poezii» din 1882 a vrut să părăsească poe- 
zia lirismului personal și să pună baze alteia cu caracter 
social. In 1894 a încercat să fondeze un partid al plebei 
ptoletare, și scoate în acest scop ziarul «Lumina», socia- 
list à outrance, vajnic apărător al celor mulți, umiliți, ne- 
socotiți, zdrențuiţi şi muritori de foame '*). Pacifismul din 
1915 constitue temeinicia ideilor socialiste, pe cari le-a re- 
tuşat cu timpul, însă nu le-a părăsit niciodată. 

Spiritele s'au liniștit la declararea războiului nostru. 
După o victorie impetuoasă şi memorabilă a armatelor ro- 
mâne, trupele germane ajung să ocupe o parte din terito- 
riul țării. Macedonski rămâne în teritoriul ocupat. Des- 
compunerea rusească din 1917-1918 face să încheem o 


72) Ziarul Cuvântul meu, din 29 Noembrie 1915. 

73) Vezi bunăoară ziarul Epoca din 5 Oct. 1915. 

74) Nu este ultima încercare de-a întemeia o grupare politică. In 1896, 
prin derivație, chiamă lumea să formeze un «partid ortodox» care nu este nici 
social democrat, nici liberal, nici radical, nici conservator. Este naţional şi este 
religios. Este gruparea celor cari sufăr în contra celor cari fac să sufere. Ceea 
ce urmăreşte este dreptatea. (Articolul program «Partidul ortodox» din ziarul 
Liga ortodoxă 27 August 1896). In 1905 fondează «Liga conservatoare» a cărei 
baze sunt puse în articolele din ziarul «Le Beau Danube bleu» (14 Mai 1905). 
Cu reapariţia Literatorul-ui din 29 Iunie 1918 pune bazele unei grupări, aşa 
numite, a intelectualilor. 


www.dacoromanica.ro 


30 


pace prematură şi în timp ce în sufletele noastre era proas- 
păt resentimentul față de germanii biruitori, Macedonski 
are un articol binevoitor pentru «Feldmareșalul Mac- 
kensen» *), care a îndulcit lipsurile unei părți din Bucu- 
reşti în timpul ocupaţiei. L-a copleşit organizarea şi bună- 
tatea duşmanilor, el care se aştepta la teroare. 

D. Ovid Densuşianu nu cunoştea articolul, când în 
toamna anului 1918 l-a propus pe Macedonski membru al 
Academiei Române *); îndată ce l-a cunoscut a revenit 
asupra propunerii. 

Din toate părţile, în anul 1919, începe o așa zisă ac- 
ţiune națională de purificare morală, de tragere la răspun- 
dere a oamenilor pretinși a fi fost în slujba streinilor. Se 
aduc, pe drept şi pe nedrept, capete de acuzaţie lui C. 
Stere, Alex. Marghiloman, S. Mehedinţi, V. Pârvan, 
Arh. Scriban, G. Galaction, I. Slavici, etc. «Luceafărul» 
transilvănean din 1919 face pe alocuri aluzie și la lipsa 
de patriotism a lui Macedonski”), iar românescul «Neam 
Românesc» din 1 Februarie 1919 înfierează articolele 
«poetului cu sgardă de patriot», zicând că dacă a scăpat 
de sancţiunea judecătorească, nu va scăpa de sancţiunea 
opiniei publice, pentru care d. «maestru» ar trebui să fie 
de mult mort). 

Macedonski n'a avut altă vină decât că a scris un 
articol după încheerea primei păci. Totuşi intransigența 
patriotică, exagerata intransigență pentru chestiuni de 
imvortanță prea redusă, nu l-a cruțat. Țara părea că-şi în- 


75) Literatorul, Nr. 3 din Iulie 1918. 

76) Ziarul Renaşterea, 13 Noembrie 1918, în articolul «Un gest cavale- 
resc», aplaudă propunerea d. O. Densuşianu pentru «cel mai urgisit dintre poe- 
ţii noştri față de valoarea lui». 

77) Macedonski răspunde Luceafărului şi Sburătorului Nr. 1 din 1919, 
după felul lui Heliade, c'o broşurică intitulată «Zaherlina în continuare> (Bucu- 
reşti 1919), apărându-se de O. Tăslăoanu, E. Bucuţa, D. lov. N. Crainic, E. 
Lovinescu şi O. Densuşianu». Altă pleiadă de protivnici! 

78) Faţă de d. Iorga se desculpează în Literatorul Nr. 17 din 1919. 

Afirmă că «totdeauna chiar cu preţul nepopularităţii a spus adevărul pe 
faţă, a judecat uneori greşit însă niciodată n'a fost condus de interese, ci de a- 
devăr aşa cum l-a înțeles». 

A avut un fel de a vedea lucrurile, pe care din păcate mulți îl mai au 
şi astăzi cu privirile la măsurile de ordine şi de executare a dispoziţiunilor în tim- 
pul ocupației. 

toarce iarăşi fața, pentru a nu ştiu câta oară, dela cel ce 
totuşi a cântat-o inspirat, altă dată, în «Cântecul prozei *): 

«Patrie!.... amintire a copilăriei, însetoşare a celor ră- 
Jăcitori prin lume... 

„Tu nu eşti o ficțiune pentru că suntem şi suntem 
prin tine. 

Cugetul nostru dintâiu este al tău. Cugetul nostru 
din urmă al tău este. 

Cine te iubeşte, se iubeşte pe sine. 

Cine te înalță, pe sine se înalță. 

Cine moare ca să trăeşti tu, moare ca să trăiască el în 
ai lui. 

Zădarnic voesce să te defăimeze unii. Tu rămâi, eşti 
neperitoare ca omenirea.... 

Si esti bună și cu toți mărinimoasă. Pe fiii tăi rătă- 
ciți deopotrivă îi hrăneşti ca pe fiii tăi cei buni; copiilor 
tăi deopotrivă le umbreşti leagănele; soarele tău deopo- 
trivă le râde: florile tale deopotrivă îi îmbată de parfum. 
lar când ei mor, pe mormintele celor răi ca şi pe a celor 
buni, deopotrivă scuturi flori de salcâmi, flori de tei, pe- 
tale de trandafiri. 

Patrie! leagăn al celor din cari m'am născut, viața 
mea, viața noastră a tuturor este a ta» %), 

Numai pe mormântul lui Macedonski, (mort la 24 
Noembrie 1920), îndârjita ostilitate a opiniei publice a 
scuturat roi de întunerec și uitare, în împrejurări multiple, 
nefaste operei Omul a dăunat poetului, opera a urmat 
soarta omului. 

Dar pe măsură ce vremea va trece, valoarea înnăbu- 
şită de către patimile mărunte, neertătoare — fatal legate 
de mâna de pământ — ca şi de falsificanta miopie a pre- 
zentului, va ieşi la iveală şi se va instala, pe încetul, în 
comod refractara conştiinţă omenească. 

Si dacă pri: absurd, opera lui Macedonski n'ar avea 
totuşi nicio valoare — (ceea ce hotărît nu e cazul) atitu- 
dinea lui de îndelungă creaţie și pătimire pentru arta ri- 


79) Ziarul Lumina, 2 Iunie 1894, 


80) Am eliminat părţi de valoare scăzută, fără a pune, în locul ideilor 
lipsă, punte de întrerupere. 

dicată la rang de sens al vieţii, tot are una ce nu se va 
putea nega de nimeni niciodată. 

D. S. Ibrăileanu are dreptate: «ln lumea noastră — 
a noastră şi numai a noastră — în care toți ceilalți urmă- 
resc cu tenacitate şi dibăcie folosul material, — un om 
care a căutat imagini şi rime cincizeci de ani în şir, un om 
care şi-a pierdut vremea inițiind în misterele artei câteva 
generaţii de «efebi», ca mai apoi să-l părăsească devenind 
practici, pe când el rămâne să predice altora, — un ase- 
menea om merită nu numai toată stima, dar, într'o pri- 
vinţă, şi toată admiraţia noastră,. Căci nu se pot arăta 
multe exemple de o aşa de îndărătnică afirmare a priori- 
tăţii spiritului asupra materiei, ca întreaga viată a aces- 
tui om» %). 


81) G. Ibrăileanu, Scriitori Români şi Streini, op cit., pag. 101. 

INFLUENȚELE FRANCEZE ŞI CONCEPŢIILE 
DESPRE ARTĂ. 


Nu mult după apariţia Literatorului, Macedonski 
completa direcția revistei — implicit şi-a artei sale — cu 
următoarele: «Poezia germană e frumoasă negreșit, un a- 
mestec de misticism şi de melancolie dulce, dar numai mă- 
nuită de germani pentru germani. Şcoala germană, cu toate 
încercările «Nouei direcţiuni» din laşi de a o transplanta la 
noi, are puţini sorți de a găsi aderenţi, de a se putea sta- 
bili... Suntem latini şi mărturisesc că nici o poezie nu-mi 
place mai mult ca poezia latină, luminoasă, plină de flă- 
cări în loc de raze, fără enigme de deslegat, fără zăbrani- 
cul misticismului, energică şi francă şi mergând totdeauna 
la ţintă» *). 

Cu aceste afirmaţii se vădeşte preferința pentru «lite- 
ratura latină», cu alte cuvinte pentru cea franceză. Puerilul 
volum «Prima-verba» se învârtea deja în orbita franțuzis- 
mului, însă al acelui importat de Bolintineanu. Depărăţeanu 


şi Heliade?). 


1) Literatorul, No. 10 din 1880, pag. 147—148. 

2) Macedonski era înrudit sufleteşte cu Heliade dacă ţinem seama de 
caracterizările d-lui O. Densuşianu din Literatura română modernă, vol. II (Bu- 
cureşti 1921): Heliade era temperament exuberant (pag. 144). Punea patimă 
în judecăţile lui şi se lăsa robit de ce-l stăpânia un moment. Uita atunci toate 
teoriile şi profesiile de credinţă anterioară (pag. 194). Patima îl făcea mic la 
suflet. In poezia «Ingratul» contra lui Gr. Alexandrescu a îngrămădit epitete ca: 
omule», «slugamnic la case mari», «suflet de iasmă», «viperă». Toată critica 
pornia din motive personale, din răsbunare pentru motive intime (pag. 193). 

Cele de mai sus sunt parcă o pagină dim vieaţa lui Macedonski cu alte 
personagii numai. 

Influențele franceze directe se descopăr, fără oste- 
neli, în cele 11 nopți) create după nopţile lui Alfred de 
Musset. 

Privite din punctul de vedere al stărilor afective ce 
stau la baza creaţiunilor aceste, nopţile lui Macedonski se 
deosebesc tranşant de cele mussetiste. 

Musset, exaltat de îndrăgostit de Georges Sand, este 
brusc părăsit de idolul său în anul de tortură 1834, tocmai 
când se credea mai fericit. Deprimat sufletește peste mă- 
sură, nu se poate sustrage evenimentului neașteptat. A- 
mintirile duioase îl copleșesc pentru ca, prin contrast, du~ 
rerea să fie simțită în mod şi mai chinuitor. Strigătele de 
durere invadează creaţia, învinuirile drastice merg până 
la insultă. 

Macedonski n'a cunoscut niciodată iubirea delirantă 
şi deci nu poate fi, cum nici n'a fost, cântăreţul iubirii. Stă- 
rile afective puternice ce-şi deschid drum spre proezie sunt 
provocate de: mizeria materială a halucinatului nepractic 
şi de pasivitatea răuvoitoare a oamenilor, care nu-i recunosc 
frământările constante de ascenziune către idealul însorit 
al limanurilor supraterestre. 

Totuşi, sugestii de amănunt și compoziţie venite de 
la A. de Musset găsim în unele din nopțile lui Macedon- 
ski. Așa, sentimentul profundei izolări, Musset îl înfăţișea- 
ză simbolic, în «La Nuit de Dâcembre» *), prin apariţia în 
mod constant a unei figuri bizare, îmbrăcată în negru, care 
nu-i altcineva decât «La Solitude». In «Noaptea de De- 
cembrie» *), Macedonski arată că emirul, ce a purces să 
cucerească ademenitorul ideal, Meka instabilă, este ur- 
mărit și el de o arătare, de o «iasmă». 

Pentru a arăta persistența obsedantei apariţii, Mus- 
set insistă: 

Partout ou j'ai voulu dormir, 
Partout où j'ai voulu mourir, 
Partout où jai touché la terre, 


Sur ma route est venu s'asseoir 
Un malheureux vêtu de soir. 


3) Lipseşte «Noaptea de Octombrie» ca fiecare lună să-şi aibă noaptea ei. 
4) A. de Musset, Poésies Nouvelles, vol. II. L'br. Garnier Frères, Paris, 
f. a. pag. 50. 


5) Cartea Nestematelor, op. cit.. pag. 127. 

Pentru a întări ideea țintei comune, a emirului şi a 
«iasmei», Macedonski întrebuinţează aceeaşi metodă de ac- 
centuare: 


— La Meka, plecat-am a merge şi eu. 
— La Meka? La Meka? — şi vocea ciudată 
— La Meka! La Meka! răsună mereu. 


In «La Nuit de Mai»*), muza încearcă să-l smulgă 
pe Musset suferințelor, arătându-i frumuseţile naturii. In- 
cercare zadarnică: «l'homme n'&crit rien sur le sable à 
l'heure où passe l'aquilon». Rămâne mai departe încătușat 
de dureri. «Noaptea de Mai»), a lui Macedonski, e con- 
topire de durere şi extaz, în care suferințele personale se 
şterg în faţa puternicului imn de proslăvire adus naturii, 
isvor de frumuseţe şi poezie. La Macedonski elementul 
naturii este preponderant, la Musset este redus numai la 
versurile următoare: 


Le printemps naît ce soir; les vents vont s'embraser; 

Et la bergeronnette, en attendant l'aurore, 

Aux premiers buissons verts commence à se poser. 
1 

Poète, prends ton luth; la nuit. sur ła pelouse, 

Balance le zéphyr dans son voil odorant. 

La rose, vierge encor, se referme jalouse 

Sur la frelon nacrée qu'elle enivre en mourant. 

Écoute ! tout se tait; songe à ta bien-aimée. 

Ce soir, sous les tilleuls, à la sombre ramée 

Le rayon du couchant laisse un adieu plus doux. 

Ce soir, tout va fleurir; immortelle nature 

Se remplit de parfums, d'amour et de murmure, 


cu toate deosebirile ce există, opera franțuzească a furnizat 
totuşi sugestii în creerea operei româneşti. 

«Noaptea de Aprilie» *) (cea dintâi noapte a lui Ma- 
cedonski) şi «Noaptea de Februarie» °) purced din poema 
«Rolla». 


6) Poeses Nouvelles, op. cit., pag. 43. 

7) Cartea Nestemateloz, op. cit, pag. 116. 
8) Literatorul, No. 26 din 1880, pag. 401. 
9) Idem, No. 2 din 1882, pag. 65. 

Rolla este un tânăr desfrânat, care desgustat de viață, 
hotărăşte să se sinucidă. Corolar al deboşării, ultima 
noapte o petrece alături de o fetiţă, care își prostituiază 
copilăria, din sărăcie, sub imboldul propriei sale mame. 
Dar când soarele apăru a doua zi pe acoperişul caselor, 
cu sgomotul străzii, cu melancolica romanță veche turbură- 
toare de suflete, Rolla, ce n'a cunoscut iubirea, o încearcă 
acum în pragul morţii. Fiinţa ce-şi prostituiază corpul are 
sufletul neîntinat și ca să împiedice fatalul act, îi dă co- 
lierul fără chestionări ce adâncesc rănile. Rolla sărută co- 
lierul, ia otrava surâzând şi moare. 

Et pendant un moment, tous deux avaient aimé. 

Tema din «Noaptea de Aprilie», a poetului român, 
este tot dragostea corporală urmată de clipe de iubire. Lu- 
crurile nu se sfârșesc însă aici. După trecere de vreme 
gândurile readuc amintirea din dorința fizică a reîntoar- 
cerii clipelor trecute. 

Un fragment ca acesta din «Rolla» '*): 


PE Des femmes inconnues 

Ont entr'ouvert la porte, — et d'autres, demi-mues, 
Les cheveux en desordre et se trainant aux murs, 
'Traversaient en sueur des corridors obscurs: 

Une lampe a bougé; — les restes d'une orgie, 
Aux dermères lueurs de sa morne clarté, 

Sont aornrus au fond d'un boudor écarté. 


capătă amploare şi se preface la Macedonski în «Noaptea 
de Februarie», tablou murdar al unui lupanar cu fiinţe în- 
temnițate, obiect de perindare al clienţilor de toate vârs- 
tele, nesățioşi de bestialitate. Insistența asupra amănuntu- 
lui ia caracterul unei descripţii naturaliste. Poetul n'a în- 
fățişat cloaca pestilenţială de dragul aspectului luxuriant, 
ci cu gândul să nască compătimirea cititorilor pentru mi- 
zeria femeească. Condamnă societatea: 

Nu le aruncaţi cu piatra Doamnelor din lumea mare 

Vo: le-aţi prăvălit în ocna iadului îngrozitor !... 
aproape ca Musset: 


Vous ne la piaignez pas, vous, femmes de ce monde! 
Vous qui vivez gaiement dans une horreur profonde 
De tout ce qui n'est pas riche et gai comme vous ! 


10) Poésies Nouvelles, op. cit., pag. |. 

Poezia are o vădită tendință socializatoare. De alt- 
fel, în ordine cronologică, ea continuă seria poeziilor so- 
ciale publicate în «Literatorul» dintre anii 1880—1881 şi 
adunate cele mai multe în volumul «Poezii». 

Chiar la apariţia «Literatorului», poezia «Destul» a- 
nunța poezia cu astfel de preocupări. In «Accente inti- 
me» 1) arată că este contra poeziei intime de care s'a fă- 
cut atâta abuz. «Voim să arătăm că geniul intim şi per- 
sonal nu mai poate trăi prin lăcrămioare, ci numai cu în- 
suflețirea unui sentiment superior». In prefața volumului 
«Poezii» îşi conturează atitudinea: poezia socială este ade- 
vărata poezie a inimii, ea are rolul să înnobileze simțu- 
rile şi să biciuiască viciile. Chiar şi poezia intimă trebue să 
reflecteze societatea şi epoca. 

De unde îndemnul ca să îmbrăţişeze cauza socială? 
Dobrogeanu-Gherea nu-şi începuse activitatea. O izolată 
manifestare ne-o dăduse Eminescu cu «Impărat şi prolea 
tar»). Manifestare mult mai susținută dar și de dată mai 
veche este poezia socială a lui Cezar Boliac — ce culmi- 
nează în volumul «Poezii noue» (București, Tip. Eliade, 
1847) — poezie cu privire la: iobăgie, nedreptate, frăţie, 
libertate, mântuire etc., purtând astfel semnele ideologice 
ale frământatei generaţii combative dela 1848 *). La rân- 
dul lui, Heliade oscilase. După ce susținuse că literatura nu 
are deloc de-a face cu morala, cu apostolatul de îndreptare 
al societăţii, îşi schimbă convingerile: «A scri însă cu scop, 
a avea în scopul său o ţintă morală, a alege din viața ome- 
nească niște împrejurări comune prin care sujetul său să se 
poată aplica la tot omul, în tot locul şi în tot veacul: a face 
ca fiecare om bun.să găsească pasage care să i se potri- 
vească și să afle mângâere, și fiecare înrăutățit ca de să- 
geata trăsnetului să fie izbit... asta va să zică a cunoaște 
natura... că într'o scrisoare sau icoană domneşte adevărul 
și că autorul sau zugravul a isbutit în fapta sa»). Aceste 
idei puteau să-i fie deajuns lui Macedonski. S'au adăogat 


11) Lkeratorul, No. 11 din 1880, pag. 161. 

12) Convorbiri literare, din 1 Octombrie 1874, 

13) Bogdan Duică, Istoria literaturii române moderne. Cluj, 1923, pag. 
291—301. 

14) O. Densuşianu, Literatura română modernă, vol. III, op. cit., pag. 194. 

de sigur impulsii puternice şi modele venite din Franţa lui 
V. Hugo. 

Volumul «Les orientales» a îndreptat romantismul pe 
cărări nouă *),. Volumul a făcut sgomot ca orice lucru 
neobişnuit de nou, însă şi mai mult sgomot a făcut prefața 
în care, autoritatea lui Hugo vrea să descătușeze, pentru 
totdeauna, arta de rigorile criticei normative, vrea să dea 
artistului libertatea deplină să creeze ce-i place și cum îi 
place. Prefaţa devine un fel de biblie de artă pentru toţi 
artiștii. Libertăţile şi excentricitățile încep '*). Dar în faţa 
libertăţii nelimitate, decretate de giganticul romantic, se 
aşează imediat după anul 1830, teoriile sociale ale lui Saint- 
Simon. 

Principiul funcţiunii sociale în artă triumfă cu o re- 
peziciune miraculoasă şi după 1830 cuvântul romantism 
nu mai are sens dacă, nu i se adaogă înțelesul de social”). 
Cu timpul, V. Hugo a fost câștigat şi el pentru atitudinea 
socială în artă. A cântat pe cei mici și slabi în «Légende de 
siècles». (1859), însă mai cu seamă în romanul «Miséra- 
bles». Bolintineanu (în colaborare cu alții), începând din 
1862, ni-a dat în versiune românească trei volume din a- 
cest roman **). Macedonski a citit fără îndoială traducerea, 


15) Până atunci direcţia de căpetenie o deţinea şcoala intimistă asigurată 
prin succesul Meditaţiilor lui Lamartine şi Odelor lu; V. Hugo. Poezia orien- 
talelor e pitorescă, vizibilă, plină de imagini şi metafore. E lipsită de emoţiile, 
neliniştile, preconizate de intimişti. 

16) P. Martino, Parnasse et symbolisme, Paris, A. Colin, 1928, pag. 7-12. 

17) Idem, Le naturalisme français, Paris, A. Colin, 1933, pag. 8. 

La rândul ei reacţiunea socială dă naştere altei reacţiuni şi anume doc- 
trinet «artă pentru artă», susținută cu îndârjire de Th. Gautier: «Arta mu este 
pentru umanitate, pentru societate, pentru morală, etc, ea este pentru ea în- 
săşi». 

Formula artei pentru artă şi antei cu tendință, ce s'a discutat şi la noi 
cu multă aprindere, trebueşte înţeleasă în sensul acesta: artă liberă, cum îl taie 
capul pe fiecare artist şi artă cu ingrediente, cu constrângeri de-a se acomoda 
anumitor scopuri de ordin social. 

La dreptul vorbind noţiunea tendință nu se poate restrânge numai la 
intenţii sociale. In orice creație artistică, artistul, în desvoltarea subiectului, 
are in vedere o anumită intenţie, un anumit scop, o anumită tendinţă. Aceea 
de a produce în cititor anumite stări sufleseşti. Artă fără tendință mu se poate 
ințelege, cum nu se poate înţelege artă fără nicio temă de desvoltat. 

18) Gh. Adamescu, Contribuţiune la bibliografia românească, vol. I, Bu- 
cureşti, 1921. pag. 93. 

dat fiind stima ce-o avea pentru Bolintineanu, însă cu si- 
guranță cunoştea bine, în original, opera lui V. Hugo, 
fiindcă educaţia sufletească, printre alții, şi-a făcut-o cu 


opera acestuia. 
Cari sunt ideile sociale din romanul Mizerabilii? Gu- 


yau pe uşurează sarcina: 

Toţi oameni sunt din acelaşi lut. Destinul deci trebue 
să fie unul şi acelaşi. Totuşi în alcătuirea societăţii noa- 
stre este multă inegalitate din cauza repartizării bunurilor 
şi tratarea sexelor. Mizeria se poate suprima nu desfiin- 
ţând proprietatea necesară democrației, ci universalizând-o, 


19) Literatorul, Nr. 1 dim 1899, pag. 1. Articolul «ln pragul secolului». 

In nr. 3 al <Literatonului» din 1880 publică poezia intitulată «Ecourile 
nopți. O dă drept exemplu versificatorilor dela laşi până unde merge flexi- 
bilitatea limbii române. Poezia e construită dintr'un vers de 8 silabe, urmat de 
un vers de 2 silabe, apoi altul de 7 şi în sfârşit unul numai de o singură silabă. 
Versul scurt de una şi două silabe e un cuvânt întreg, cu sens, însă fragment 
al ultimului cuvânt din versul mai lung. Cuvântul rimă al versului lung se 
prelungeşte ca un ecou în versul scurt. În nota ce însoţeşte poezia găsim: 
«Acest gen de versițicaţie şi cel mai greu este încă necunoscut în limbă. În 
limba franceză nu există asemenea decât o poezie cu ecouri «La chasse de Bur- 
grave, de V. Hugo». 

„Macedonski se dovedeşte a cunoaşte mai bine opera dui Hugo şi cea 
franceză, decât cea românească, fiindcă procedeul ecourilor fusese întrebuințat 
doar în literatura noastră, de V, Alecsandri în <«Cucoana Chiriţa» (1875). 

Chiriţoaie amoroasă 
roasă 

Şi ca un balon umfiată 
lată. 

Vaillant în lucrarea sa «La Roumanie» (1844) arată că una din elegan- 
tele cuconiţe, numai de 17 ani, compune versuri ce presupun multă lectură, 
multă virtuozitate în mânuirea de stihuri ce răspund ca nişte ecouri: 

Coprinsă de-un trist necaz 
Az 

Priveam amurgu 'ntunecat. 
Cat, 

Şi văd că dintr'un nor des, 
les, 

Mulţime de draci fioroşi 
Roşii. 

Poezia se găseşte şi în bucata «Au mai păţit-o şi alţii» în C. Negruzzi 
«Păcatele tinereţii». laşi 1857. Macedonski mare cunoştinţă de toate acestea. 

Vezi şi «Adeverul literar şi artistice nr. 2] din 1922, articolul «Acum 
80 ani de B. Lăzăreanu. 

astfel ca fiecare cetăţean, fără excepţie, să fie proprietar. 
O lege agrară ar rezolva problema distribuţiei bogățiilor. 
Nu e totul. Cine n'a văzut decât mizeria bărbatului n'a 
văzut nimic, trebue să vadă mizeria femeei. E o eroare când 
se spune că sclavajul a dispărut din civilizaţia europeană. 
El există mereu, însă nu apasă decât asupra femeei şi se 
numeşte prostituție, etc. *). 

«Les contemplations» (1856) şi «L'annee terrible» 
(1872) completează aspectele sociale ale romanului Mi- 
zerabilii cu idei privitoare la dreptate, fraterhitate, milă, 
iertare, interes pentru mizeria poporului, etc. 

Poezia socială a lui Macedonski se datorește perspec- 
tivelor sufletești deschise de opera lui V. Hugo. 

Ideile sale sociale n'au fost ocazionale, ci de lungă 
durată. In 1894 a încercat să facă un partid al plebei pro- 
letare. În ziarul «Lumina» discută pe larg prăpastia dintre 
mizeri şi avuți ca şi problema agrară. Dă soluții în felul 
celor ale lui V. Hugo”). 

Astfel stabilită geneza ideilor din volumul «Poezii», 
se cuvine să ne dăm măcar sumar seama de ceeace înțelege 
Macedonski prin poezie socială. 

Culegerea este fără unitate de inspiraţie. Conţine sa- 
tire, poezii de dragoste, poezii patriotice, etc. Cât despre 
poezia propriu zis socială, ea n'are prea mult substrat a- 
fectiv cum se cuvine unei creații artistice menită în prima 
linie să mişte sufletul. Substratul social al poeziilor este 
rece şi intelectual, ceeace face să le dea mai degrabă carac- 
terul unor teorii, unor probleme sociologice rimate. Citez 
primele două strofe din poezia intitulată «Familia» 2): 


Omul, liber peste sine, când familia clădi 
Vru să semene iubirea, însă vrajba o sădi, 
lar a lui întemeiere. despărtindu-ne 'ntr atâte 


Taberi câte sunt familii, a făcut să semtărâte 


20) J. M. Guyau. L'art. au point de vue Sociologique. Paris, F. Alcan, 
1926, pag. 235-249. 

21) Ziarul Lumina din 5-10 Aprite, 26 Mai şi i Iulie 1894. Chestiunea 
îmbunătăţirii stări sociale constitue preocuparea timpului. I. Ghica în serisoa- 
rea XXIV, «Insula Proastă», (datată Londra 30 Mai 1885), se ocupă şi el de 
problema agrară. 

22) Poezii, op. ct, pag. 252. 

Patimile care-şi poartă un război neimpăcat 
In cât astăzi, nu culegem decât rodul semănat ! 


Omenirea înainte era altă omenire, 

Pe când azi îmbucăţită merge numai prin cârpire; 
Forţele sunt împărţite, cugetul e hrăpitor, 

Oamenii m:wicesc şi astăzi, însă numai pentru-ai lor; 
Şi abia pe ici pe colo, sufletul se află 'n stare 

Să mai augete o clipă la familia cea mare! 


De aci egoism, uri neîmpăcate între familiile mici sau 
extinse, între oameni. («Accente intime»). Societatea este 
încătușată de forme ce-i înăbușă fondul sufletesc («For- 
mele»). Lipseşte idealul inobilator; totul se învârte în ju- 
rul unei singure preocupări: bunul trai («Plapumă şi că- 
pătâi»). Amorul este precupeţire de aur, etc. 

Dacă este să-i atribuim vre-o valoare poeziei sale sp- 
ciale, ea constă din aceea că este precursoarea tezismului 
în artă (lucru ce avea să fie susținut teoretic de Dobro- 
geanu-Gherea) şi mai cu seamă constă din faptul că a în- 
cercat să disloce tradiţia poeziei de dragoste şi s'o mute pe 
alte meleaguri de inspiraţie, cum just a remarcat I. Tri- 
vale *): «Intorcându-și cu dispreț privirea dela aspectele 
prea gingaşe, duioase, femenine, ale simţirii omenești, pă- 
răsind cu un fel de mândrie de Hypolit — care disprețu- 
eşte farmecele lâncede ale Venerei — atmosfera moleși- 
toare a amorului, el s'a îndreptat cu avânt puternic spre 
zona mai înaltă a poeziei sociale». 

(Şi în timp ce autorul el însuşi socotea drept sociale «o 
mare parte din poeziile» din «Poezii», d. Racoviţă — unul 
din recenzenţii volumului — este de părere că volumul este. 
naturalist %). Recenzentul este la curent cu concepţia ar- 
tistică a lui Zola şi-a teoriilor lui H. Taine, însă nu știe 
să le aplice. 

După ideile sociale puse în circulație de Saint-Simon 
şi după realizările lui Balzac, Flaubert și fraţii Goncourt, 
Zola vrea să clădească romane experimentale, pornind de 
la legi ştiinţifice. Consultă o sumedenie de tratate psiholo- 
gice și fiziologice pe care îşi sprijină planul romanului în 

23) Cronici literare, Bucureşti, 1915, pag. 198. 

24) Literatorul, Nr. 1 din 1882, pag. 47, articol reprodus din Binele 
public. 30-31 Decembrie 1881. 

20 volume «Les Rougon-Macquart: odiseea nevrozelor unei 
familii — urmărită timp de 5 generaţii, — rezultată din- 
tr'o căsătorie şi-un adulter, o mamă nevropată, soț sănătos 
şi amant alcoolic. Descendenții ramurei bastarde manifestă 
toate consecințele heredității, modificată de mediu. In 
cursul celor 20 volume apar: histerici, epileptici, nebuni, 
beţivi, dezechilibraţi, ftizici, maniaci, imbecili, hoți, pros- 
tituate, etc. 

După ce a stabilit arborele genealogic al acestei ex- 
trem de numeroase familii, Zola începe să facă anchete, 
studii la faţa locului, în mediul material unde trebuia să 
plaseze fiecare din romanele plănuite: cartier de lucrători, 
colț de ţară, gară, atelier, etc. Credinţa lui este că mediul 
determină și completează omul, iar expresia trebue adec- 
vată personagiilor. De aici fraza exasperant de crudă, vul- 
gară, brutală, pornografică chiar, însă şi de mare sinceri- 
tate *). ` 

Lumea cititoare a lăsat la o parte tendința științifică, 
documentară, experimentală, şi a văzut în naturalism nu- 
mai elementele compozitorii, adică: 

a) — O lume de oameni patologici. Pretutindeni in- 
divizi atinşi fizicește şi moraliceşte. O societate rău întoc- 
mită, viciată de rele hereditare și sbuciumată de patimi de- 
gradatoare. l 

b) — Voința redusă la gesturi. Actele şi gândurile re- 
duse la cauze pur fiziologice. De aici insistența asupra 
temperamentului şi amorul redus la instinctul sexual. 

c) Pentru completarea atmosferei,descripții lungi, de- 
tailate. Note şi studii făcute asupra naturii așa cum se 
prezintă ea, frumoasă sau urâtă, dar mai ales urâtă. 

d) — Expresia sinceră, brutală, repugnantă, porno- 
grafică. 

E, de ajuns ca la un scriitor să se găsească trăsături 
din aceste elemente, ca să fie numit naturalist. 

Note naturaliste, nu găsim în niciuna din poeziile vo- 
lumului lui Macedonski «Poezii», nici chiar în «Un bene- 
ficiu», fremătare de mizerii omeneşti în mijlocul cărora stă 
mizeria unei artiste. Ele încep să mijească abia în «Noap- 


25) P. Martino, Le naturalisme français, loc. ct., pag. 12-77. 

tea de Februarie» de care ne-am ocupat. Intenţia lui Ma- 
cedonski a fost. cum am văzut, să nască compătimirea so- 
cietăţii nepăsătoare față de mizeria femeei (deci poezie so- 
cială în telul ideilor lui V. Hugo), cu atât mai mult cu cât 
condamnatele îşi au sufletul curat. Una din prostituatele 
bătrâne îşi înfrumusețează viața animalizată, cu amintiri 
din copilărie, cântă la pian «Miserere», regretă şi plânge 
(deci poezie cu nuanțe romantice în felul poemei «Rolla» 
de Musset). Cu toate acestea poezia are aspecte vădit na- 
turaliste. Ele constau din ampla înfăţişare a scenelor de 
depravare cu bestialități cumpărate şi voluptăţi artificial 
întețite, a cortegiului de copii ce vor să devină bărbați, 
etc. Prin amănunţita insistare asupra părții repugnant-ani- 
malice din viaţă, Macedonski se apropie de tehnica natu- 
ralistă. 

Influenţa lui Zola din «Noaptea de Februarie», dacă 
există, şi câtă există, nu e singura. Tr. Demetrescu în- 
tr'un articol ne informează, (câţiva ani după apariţia volu- 
mului «Poezii» ), că Macedonski, fanatic admirator al lui 
Flaubert şi Zola, i-a citit de curând un fragment dintr'o 
nuvelă «Intre coteţe», la care lucra de luni întregi, după 
ce studiase mai întâi «un colț retras al Bucureștilor, o vale 
acoperită cu numeroase grădini şi plantaţii prin care se 
găseau case ce se asemănau cu cele din provincie» *). lată 
deci investigaţii în felul lui Zola. Dar nu numai procedeul 
de lucru, ci însuşi subiectul nuvelei îi este sugerat de ro- 
mancierul francez. 

La începutul romanului «La Faute de l'Abbé Mouret», 
facem cunoştinţă cu vieața mistică şi idealistă a abatelui, 
în contrast cu vieața surorii sale, tânără şi primitivă, devo- 
tată animalelor din curtea parohiei. Ea le urmărește acțiu- 
nile, asistă fără jena vârstei la procesele de împerechieri 
sexuale, intervine cu grijă ori de câte ori e vorba să facili- 
teze naşterile anevoioase şi incomplete. S'ar părea că a- 
ceastă ființă plăpândă e făcută să-şi contopească existența 
cu cea a coteţelor. 


26) Peleşul, Craiova 1888, articol reprodus în Literatorul, No. í din 
1899, pag. 3. 

Nuvela lui Macedonski «Intre cotețe» *) tratează su- 
biect analog, cu deosebirea că în joc este un bărbată de astă 
dată. Pasiunea lui pentru păsări e o deviaţie anormală tim- 
purie. Când se făcu mare renunță să-şi întocmească o fa- 
milie şi se apucă să-şi înmulțească locuitorii coteţelor, pen- 
tru hrănirea cărora şi-a ruinat toată averea fără pic de e- 
zitare. In dorințele sale de om cu pofte limitate şi anormale, 
nu găsea fericire mai mare decât aceea de a fi fost cocoş; 
n'ar fi rămas găină necălcată. Ba s'ar fi dat şi la alte spe- 
cii; poate ar fi realizat, prin încrucişare, specii stinse ca pa- 
sărea foenix. Dorinţele acestea îl făceau să aibă visuri a- 
naloage. In cele din urmă, dezechilibrul mintal ia forma ire- 
mediabilei nebunii. 

Nuvela stă sub patronajul lui Zola *): subiect, studii 
după natură, descrieri ample şi patologie. 

Macedonski reduce uneori dragostea la instincte, iarăşi 
după concepția naturalistă. In această categorie se plasează 
fragmente din nuvela «Zi de August» *). 

La curtea Pitarului Stămbulachie se culeg prunele. 
Printre culegători se află Trana a Stanchei (fată de 13 
ani) și Niţă a Dascălului (de 18 ani) ce se făcuse «de 
poftă» călăraş cu schimbul. I-a pus gând rău Tranei. Con- 
formism cu natura înconjurătoare. Bălăriile dimprejur a- 
saltau curtea boerească cu întreaga lume de viețuitoare ce 
mișună în ascunzătorile lor, având aceeaşi aspirație: «de a 
urca, de a se înmulți, de a cuceri generaţie cu generaţie 
dealul întreg». 

Atitudinea finală, ce reduce dragostea şi vieața la tre- 
buinţe biologice, e pregătită de întâmplarea ațâțătoare că 
Trana, neputând scutura fructele neîndeajuns de coapte 
ale unui prun, se urcă în pom «vântul îi luase pe dedesupt 
cămaşa şi fusta răsfrângându-i-le în sus de i se vedeau pul- 
pele și genunchii». De-acolo «îl lovea cu prune în cap, îi as- 
vârlea prune în sân, lăsa câte una să-i pice drept în gură». 
Flăcăul cu simţurile răscolite «o prindea din sbor, o crăpa 


27) Cartea de Aur, op. cit., pag. 101. 

28) Liga ortodoxă, chiar dela apariţie (Iulie 1896), publică timp îndelun- 
gat, în foileton. romanul «Pântecele Parisului» de Emil Zola din ciclul romanelor 
Rougon-Macquart>, 

29) Cartea de Aur, op. cit.. pag. 29. 

sub presiunea albă a dinţilor, sau o strângea între buzele 
lui roşii cu mustăți mijitoare, până ce o desumfla ca pe o 
boabă de strugure de toată zeama cuprinsă în voluptoasa 
ei carnație». Momi fata în huceag sub pretext că a găsit 
un cuib de mierlă. Și când în urma unei îndelungi opoziții 
«se făcură nevăzuţi, crăcile ghimpoase, date la o parte, îşi 
reluară locul obişnuit. Deasupra lor, răgacii reîncepură să 
sboare, să sbârnâie, martori fericiţi ai tainei ce se împlinea, 
ai sărutărilor sălbatice ce pun vineţeli pe grumaji, ai fur- 
tunei arzătoare cu descărcări electrice și cu svârcoliri sdro- 
bitoare». 

După ce s'au întors iarăși în curte «se apropie de 
Trana... Fata se da într'o parte, se ruga încetinel s'o lase... 
EI o tot îmbrâncea, își alătura obrazul de al ei, o depărta 
de horă. Intunerecul se lățea în jurul lor... Ea se sbătea cu 
dinadinsul; nu mai vrea: «Niţă, Niţă»; gura ei fugea de a 
lui, se apăra cu mâinile, cu unghiile, cu dinţii; însă un cu- 
tremur o zguduia de-odată: «Niţă», «Niță» *). 

Alte ori Macedonski insistă asupra amănuntului res- 
pingător: «privirile lui întâlniră scândurile murdare, cu 
urme de noroi pe ele, cu salivări spumoase ce se rotunjeau 
aburii, cele mai multe cu proporții modeste, ca şi cum ar fi 
căzut pe locurile unde se aflau cu un fel de sfială, sau ca şi 
cum s'ar fi simţit onorate de a figura alături cu câteva al- 
tele, mai mari, tolănite în largul lor ca cele ale d-lui arhi- 
var şi ca cele ale unui senator în favoare». («Nicu De- 
reanu» *), 

Pcelaşi articol al lui Tr. Demetrescu ne informează 
apoi: «Macedonski are de gând să scrie un roman natura- 
list. Imi vorbea adeseori despre aceasta şi de sigur nu vom 
adăsta mult până să iasă la iveală». In adevăr, după 5 ani 
dela pubiicarea articolului lui Tr. Demetrescu, a apărut în 
«Literatorul» (1893) două fragmente din «Thalassa», 
mare epopee sexuală, cum o numeşte autorul. Romanul în- 
treg s'a publicat întâi în franțuzește cu titlul «Le Calvaire 


30) In redactările ulterioare ale acestei nuvele, aşa cum se găseşte în 
volumul «âlbine de Aur şi Proză aleasă», Macedonski a diminuat preludiul și 
scena dintre Trana-Nită, făcându-le mai discrete. 

31) Cartea de Aur, op. cit, pag. 167. 

de Feu» (1906) şi abia în 1916 apare în versiune româ- , 
nească *). i 

In anii de concepere a lucrării (1890-1893) este în 
«Literatorul» o abundentă eflorescență de poezie sexuală. 
Numai câteva exemple pentru a evidenția gradul lor de 
neobișnuită brutalitate: 

Şi geaba vrei să fugi copilă, din nou e ri aer roz şi-albastru, 

Nu e lumesc a fi vestală, nici pământesc a fi sihastru. 

Nu eu asvâri sub mascul ţeapăn înfricoşate casttăți, — 

Natura e nesăţioasă de bestiale voluptăţi. 

(Parfum mascul) 33). 


sau: 


Elle se laisse aller et souffre ce qu'on ose 
Sous le viol brutal de mâles, pâle et rose. 
(L'onde rose) 34). 


sau: 


Superb de forţă brună şi muşchii insolenţi, 
In tine fac să nască visăril genesiace; 
“Trăznit să te 'nfăşoare de câte ori îmi place 
Fluidul invizibil de germeni violenţi, 
Superb de forță brună şi mușchii isolenţi 
(Idilă brutală) 35). 


Maniera aceasta de-a privi amorul în chip activ şi po- 
sesiv începuse de fapt mai devreme. O găsim în poeziile 
«Suggestion», «Hystérie», «Guitare» publicate în primele 
numere ale revistei «La Walonie» (1886) socotită în Fran- 
ţa ca fiind cea dintăi manifestare simbolistă. 

Atât poeziile din «La Walonie» cât şi o parte din cele 
publicate în «Literatorul» sunt adunate mai târziu în volu- 
mul «Bronzes» (1897) *) despre care «Mercure de Fran- 
ce») a scris: «Que si j'osais me permettre une critique 


32) Revista: Flacăra, Numerele dela 6 Febr. până la 30 Aprilie 1916. 

33) Literatorul, No. 1 din 1890, pag. 14. 

34) Idem, No. 2 din 1892, pag. 11. 

35) Idem, No. 4 din 1893, pag. 11. 

36) Bucureşti, 1897. In acest volum poezia românească «Parfum mascul» 
are titlul «Volupte» (pag. 90), iar cele publicate în «La Walonie» titlul schimbat: 
«Suggestion» are titlul «Volupte», «Hystérie» este intitulată «Nevrose» (pag. 
101), iar Guitare» titlul «Guzla» (pag. 133). 

37) Mai 1898, tom. XXVI. pag. 540. 


www.dacoromanica.ro 


47 


envers un homme de qui la langue et la technique irrépro- 
chables pourraient'servir d'exemple à la plupart des soi- 
disant poètes français, ce serait d’avoir subi trop docile- 
ment l'influence dominatrice de Baudelaire». 

Are dreptate. Macedonski a suferit influența lui Bau- 
delaire în sensul că s'a scuturat de intangibila atitudine so- 
cial hipocrită, de-a privi amorul, în artă, sub forma pasivă 
a contemplației şi visării, a dat vălul la o parte arătând di- 
rect spasmele cărnii, lucru de altfel indicat și de natura- 
liştii patronați de Zola. 

Şi fiindcă am ajuns la Baudelaire, e locul să amintim, 
intercalând, noua influență suferită de Macedonski. 

Baudelaire cuprins de acel langurós «spleen», de acel 
«farouche ennui», a schițat evadări cu îndrăsneli înspăi- 
mântătoare. In chiar prefața volumului «Les fleurs du 
mal», în poezia «Au lecteur» arată direcția: 


Si je viol, le poison, le poignard, l'incendie, 

N'ont pas encor brodé de leurs plaisants dessins 

Le canevas banal de nos piteux destins, 

C'est que notre âme, helâs! n'est pas assez hardie, 


Şi fiindcă principiul îndrăsnelii, al iscodirii neastâm- 
părate, al păcatului plăcut, al redresării, al răului etc. este 
satan, Baudelaire se adresează lui, în «Les litanies de 
Satan»: 


O toi; le plus savant et le plus beau des Anges, 
Dieu trahi par le sort et privé des louanges, 


O Satan, prends pitié de ma long misère ! 


O Prince de l'exil, à qui l'on a fait tort, 
Et qui, vaincu, toujours te redresse plus fort, 
O Satan, prends pitié de ma long misère ! 


Toi, qui sais tout, grand roi des choses souterraines, 
Guérisseur familier des angoisses humaines, 


O Satan, prends pitié de ma long misère ! 

Aceeaşi atitudine la Macedonski în energetica sa 
poezie «Imn la Satan» *): 


Satan, fermecător Satan, proteu ce eşti ascuns în toate 

In iadul tău primesc să ard, fiindcă altfel nu se poate ; 
“Te-ador Satan, fiindcă tu eşti zâmbet, rază şi culoare, 
Eşti cugetări şi eşti simţiri, eşti aur, vin, cântare, floare, 
Eşti tot ce e ispititor : plasticități de corpuri goale 

Şi sbor pe cer de voluptăţi ce sunt titanice răscoale... 

O! singur zeu — fiindcă rău — iar răul singur este forţă — 
Al tău e 'ntregul Univers, plecat sub sabie şi torţă... 


Când ai lipsi ar fi tăcerea şi nemişcarea şi robia 
Satan, — oh! iartă-mi neghiobia ! 


Satan, fermecător Satan 
Nemilostiv cum e dorința 

Şi ager, cum e iscusinţa 

Tot mai activ din an în an; 
Semeţ, cum este biruinţa... 
Satan, dorinţă de știință 
Satan, dorinţă de frumos 
Satan, voinţă şi putinţă 
Pe-altarul tău m'aduc prinos... 
Jos, jos făţărnicia ?... 


Când ai lipsi ar fi tăcerea şi nemişcarea şi robia... 


In acest spirit de îndrăsneală este scrisă poezia «Ulrăy» 
din 1883 *>. Privită din punct de vedere educativ și social, 
ura este un afect disolvant. Societatea, ameninţată astlel 
în existenţa ei, este îndreptăţită să-i atribuie non valoare 
şi so condamne. O condamnă ca atitudine în vieaţă şi ca 
valoare artistică. Societatea, în acţiunea ei de secole, n'a 
reușit totuşi s'o izgonească din suflete. Circumstanţe dife- 
rite o scot la iveală, cu intensităţi și durată variabilă, une- 
ori în sufletele cele mai blajine. Ea viază alături de entu- 
ziasm, de iubire, de pasiune etc. Omul o ascunde, o înfrâ- 
nează cu îngrijire, dând aparenţa ipocrită că n'o sălăşlueşte 
în puful sufletului. Macedonski a rupt cu ipocrizia. Dar 


38) Cartea Nestematelor, op. cit., pag. 109. 


39) Literatorul, No. 3, pag. 152. Poezia este tradusă în franțuzeşte şi 
publicată în revista La Walonie, No. 3 din 1886, şi în volumul Bronzes, pag. 123. 

lipsa de prefăcătorie, sinceritatea nudă este şi ea cauză 
temeinică de rivalități şi de oprobiu. Poezia «Ură» e fru- 
moasă, dând la o parte evenimentele, oamenii şi prejudi- 
ciile, prin preciziunea dinamismului cu care e înfăţişată re- 
volta unui suflet chinuit de semeni: 


Dac'aş fi trăsnet, v'aş trăsni, 

V'aş îneca, dacaş fi apă 

Şi v'aş săpa mormântu-adânc 
Dac'aş fi sapă. 


Dac'aş fi ştreang v'aş spânzura ; 
Dacaş fi spadă, vaș străpunge, 
V'aş urmări, dacaş fi glonţ 

Şi vaş ajunge, 
Dar eu, deşi rămân ce sunt, 
O voce-adâncă îmi murmură 


Că sunt maj mult decât orice, 
Căci eu sunt: ură! 


Cu sfârşitul poeziei lui Baudelaire «Au lecteur», Ma- 
cedonski ar fi putut recomanda şi ura sa: 


Tu le connais, lecteur, ce monstre delicat; 
— Hypocrite lecteur, — mon semblable, — mon frère. 


Şi încă ce frați! L-au condamnat pentru un sentimenr, 
ce l-au avut în aceeaşi măsură cei ce l-au condamnar. 
(Adevărul e chestie de consimțământ unanim, indiferent 
gradul de veracitate. De aici tendința verificărilor con- 
tinui)). 

Influenţa lui Baudelaire, asupra lui Macedonski, se 
exercită şi indirect prin succesul post-baudelairianului 
Maurice Rollinat, care în anul 1883 publică volumul său 
întitulat «Les névroses» cu poezii luxuriante și cadaverice, 
In anul de apariţie a volumului francez, Macedonski tra- 
duce «Le fantôme du crime» şi-o publică sub titlul «Năluca 
crimei» “). Un an mai târziu publică «Putrefacţia» “) tra- 


40) Literatorul, No. 7 din 1883, pag. 410, 
41) Idem, No. 5 din 1886, pag. 255. 


www.dacoromanica.ro 


50 


ducerea poeziei «Putrefaction», iar «Nopțile îngrozitoa- 
re» *) sunt dedicate lui «M. Rollinat poetul nevrozelor». 

Dar să reluăm firul! Influențele lui Zola, Baudelaire 
şi chiar Rollinat pregătesc drumul epopeei sexuale «Tha- 
lassa», la care se adaogă, de astă dată, influența nouă a 
lui A. France din lucrarea sa: «Thaïs», apărută în 1890, 
deci cu puţin înainte de conceperea operei româneşti. 

Paphnuce, anahoretul din «Thaïs» *) era născut în 
Alexandria din părinţi nobili, bogaţi şi păgâni. Invăţase 
gramatică, retorică şi filozofie. Câteva cuvinte auzite în bi- 
serică aduse schimbarea ordinei sale sufleteşti. Impărți toa- 
te bunurile pământeşti şi se duse să trăiască, pe malurile 
Nilului, vieața anahoreţilor. Cu toate că anahoreţii îşi hră- 
niau trupul foarte puţin, totuşi: «Parfois, l'aiguillon des dé- 
sirs charnels les dechirait si cruellement, qu'ils en hurlaient 
de douleur... Les ascetes... virent avec épouvante, dans 
„leur cellule, des images du plaisir inconnues même au vo- 
lupteux du siècle» (pag. 6). Halucinaţiile cu izvor intern 
erau socotite de pustnici drept întrupări externe satanice. 
Nici Paphnuce n'a scăpat de chinuri. La început gândurile 
i-au amintit de Thaïs, celebră curtizană la poarta căreia, în 
vârsta de numai 15 ani, l-au adus instinctele, însă timidi- 
tatea vârstei şi jena banilor l-au oprit. De-acum înainte 
imaginea curtizanei îl va tortura zi şi noapte sub formă de 
viziuni. li va apare când candidă, când pioasă, când goaiă 
şi impură. Chinurile interioare nestăvilite se descarcă în- 
trun şir de acţiuni, ce culminează în aceea a convertirei 
curtizanei la creştinism și ducerea ei la mânăstire. Totul ză- 
darnic. Imaginea lui Thaïs îl obsedează, îl turbură fără ră- 
gaz. Patima chinuitoare îi reproşează nepotolirea, când 
avusese aşa de nimerite posibilităţi. In cele din urmă se 
hotăreşte să meargă la ea. Dar, Thais, bolnavă, moare sub 
ochii lui, fără ca îndelung frământatul anahoret să-şi fi 
putut potoli zbuciumul cărnii. 

Thalassa din «Le Calvaire de Feu» **) e orfan de mic, 
de rasă elenică şi crescut la voia întâmplării. lubea marea 
şi i se dădu ei. Singura iubire. Timidităţi neînvinse îl sepa- 


42) Literatorul No. 5 din 1884, pag. 288. 
43) Utilizăm ediţia apărută Paris, Calman Levy, 1926. 


44) Paris, Sansot, 1906. 

rau de femee. In zădar căuta să imite pe alții schițând vor- 
be şi gesturi impudice. Desgustul pentru prostituție îl fă- 
cea să iasă intact din lupanar. Indiferența față de femee îl 
întorcea către satisfacţiile lecturii. Peripeţiile vieţii îl duse 
să îngrijească farul din Levki (insula şerpilor). In contact 
cu mediul insular, simţi întăi fiori de poezie desbrăcată de 
conținut. Apoi trecu la viziuni. O fată de 13—14 ani se 
oglindeşte în apa fântânii. Tremură turburat. Buzele i se 
duc arzătoare către gât, se ridică în sus până la îndărăt- 
nica gură, reușește s'o apuce. Tendinţa amoroasă organi- 
că, răscolită de procesul pubertăţii început de mult, e în- 
treţinută de avalanșa de sensaţii ce străbat dela exterior, 
din natura aţâțătoare. Plantele exaltau principii afrodisia- 
ce. Căldura îi cutremura simțurile. Se simţia perpetuu îne- 
bunit de îmbrăţişările arzătoare ale razelor. Nervii devin 
de-o sensibilitate neînchipuită. «La moindre des sollicita- 
tions, celle d'une herbe venant à lui frôler le cou, un pli 
dans ses vêtements, un froissement de chemise sur son tor- 
se, provoquait le spasme». (pag. 95). Adolescentul trăeşte 
într'un fel de delir amoros. Lucrurile ce-l înconjoară devin 
mii fantasme în centrul cărora, aproape materială, trăeşte 
muza răscolitoare de răzvrătiri mascule. In «organismul 
debordant de sevă» domneşte tiranic Eros şi Priap. ` 


In această depravare sensuală, «monstrul de animali- 
tate» e pus din întâmplare în faţa femeei adevărate. In- 
tr'o noapte, un vas naufragiază în apropierea insulei. Tha- 
lassa se aruncă în mare şi scapă dela peire o copilă de 13 
ani cu numele 'Caliopi. Multă vreme în faţa ei, în faţa rea- 
lităţii, Thalassa nu abdică dela lumea lui imaginară. 

In cele din urmă ezitările au luat sfârşit şi... Priap eşi 
victorios. De-acum înainte viaţa decurge antagonistă. 

Iubire copilărească dar şi violentă.«...folie de posses- 
sion allant jusqu’à la démence, et folie d'exâcration» (pag. 
213). Certuri — împăcare; bruscheță — întâlniri amoroa- 
se; delicii — oroare de femee. Visurile totuşi păreau că mor 
în faţa realităţii banale. Desperat de realitatea dezbrăca- 
tă de farmecul iluziilor şi halucinaţiilor, Thalassa, într un 

moment de demență, gâtuie... realitatea. Autodeposedat de 
Caliopi, Thalassa se aruncă apoi în mare “). 

Intre Thalassa şi Paphnuce este mare analogie. Amàn- 
doi se izolează de lume, unul la 18 ani în insula șerpilor, 
celălalt la 20 ani pe malul Nilului. Reculează în faţa acte- 
lor sexuale. Timiditatea este la amândoi punctul de plecare 
a frământărilor sufleteşti. Viaţa amândurora decurge într'o 
mare tortură sexuală, de cedare cu mintea şi răzvrătitoare 
opunere în realitate. Trăesc într'un interminabil delir ha- 
lucinatoriu. 

Dar beţia sexuală a lui Paphnuce ia numeroase direc- 
țiuni de acţiune dinamică, în timp ce la Thalassa se desfă- 
şoară pe câmpul unei contemplaţii pasive, din ce în ce mai 
încărcată de patologie. Acţiunea din Thaïs evoluiază sim- 
plu, variat şi gradat. Acţiunea din Thalassa e înlocuită 
printr'o descripţie meticuloasă, de încâlcită contopire a stă- 
rilor sufletești cu-a mediului, din îmbinarea cărora ne ale- 
gem numai cu o atmosferă generală de înspăimântătoare 
sexualitate. 

Subiectul lui Anatole France a fost tratat de Mace- 
donski cu reţete de artă baudeleriană. Baudelaire preconi- 
za în poezie contopirea elementelor de culoare, parfum şi 
miros. Macedonski a vrut să-l întreacă. Thalassa face apel 
la toate cele cinci simţuri capitale *). 

Baudelaire sub îndemnul muzicei lui Wagner, a căutat 
o formă intermediară între muzică şi proză, ori aceasta nu 
se poate decât printr'o desbrăcare a cuvântului de înțeles 
imediat. Cuvintele urmează să se combine în aşa fel încât 
să sărăcească înțelesul lor noțional şi să se apropie de 
muzică. 

«Baudelaire rêva le miracle d'une prose musicale, pou- 
vant s'adapter aux mouvements lyriques de l'âme, aux on- 
dulations de la rêverie» “). Intenţie devenită crez al artei 
simboliste. Thalassa e scrisă în acest spirit. E justă remar- 
ca făcută de Rachilde (romanciera?): «Fort dur ă lire, pro- 


— 5 


45) Vârsta de 13 ani la fată şi 18 ani la bărbat este preferința lui Mace- 
donski când e vorba de întâlniri sexuale. Vezi şi schița «Zi de August» Cartea 
de Aur, pag. 29. 

46) Cartea de Aur, op. cit, pag. 300. 

47) Les annales poetiques, No. 3 din 15 Mai 1928, pag. 4. 

cédant tout entier de la maniere symboliste, il est curieux, 
presque impossible à raconter... Il y a, par moments, un tel 
mélange de nature et de surnature qu'on n'y comprend plus 
grand chose» *)... decât (continuăm noi) chinul unui or- 
ganism hipersexualizat, cu simțurile anormal sensibilizate, 
în vederea potolirilor, de către pubertate, împrejurări şi 
mediu. 

După cum E. Zola, ca să dea caracter veridic roma- 
nelor sale a recurs la cercetările medicale ale lui Claude 
Bernard, Dr. Prosper Lucas etc., tot aşa Macedonski ca să 
justifice exuberanta sensibilitate a eroului, se pune la adă- 
postul constatărilor lui E. Littré +). 

Macedonski şi-a ales eroul romanului «Le Calvaire de 
Feu» (Thalassa) depe meleagurile Eladei nu atât din con- 
sideraţia că oamenii sudici sunt ființe cu temperamente 
aprige, pătimaşe şi deci mai potriviţi temei sale, fiindcă în 
acest caz eroul putea să fie şi din altă parte nu numai de 
cât din Grecia. Thalassa e grec fiindcă Macedonski e par- 
nasian. 

Influențele de până aici sunt ca şi trecătoare. Influen- 
ţa parnasiană însă a lăsat urme adânci în sufletul lui Ma- 
cedonski, de oarece acest soi de artă corespundea structu- 
rei sale psiho-fizice. 

Inceputul artei parnasiene porneşte dela 'Theophile 
Gautier. Arta lui se opreşte la sensaţie. Impresiile le redă 
aşa cum le-a primit, nu le prelucrează sufleteşte. Se defi- 
neşte singur; «om pentru care există lumea exterioară». Cu 
dânsul începe literatura impersonală. Fără a aduce inovaţii 
de forme, el rămâne cizelator meticulos şi abil. Forma sin- 
gură importă, ideea este lucru auxiliar %). Cultul pentru 
forma muncită, impecabilă o arată în poezia «L'Art» *). 


48) Mercure de France, 1 Mai 1906, pag. 108. 

49) Le Calvaire de Feu, op. cit, pag. 89; Sous l'influence d'états patho- 
logiques, les sens éprouvent des sensations, les yeux vaient, les oreilles enten- 
dent, les narines flairent, la langue goûte, les muscles s'agitent, des visions se 
produisent, des sensations et des impulsions surgissent, l'intelligence crée des 
associations d'idées, et le patient soustrait au monde réel visible appartient 
désormais à un monde fictif et invisible». 

50) G. Lanson, Histoire de la littérature françaisse, Paris Hachette, 20-ème 
édition pag. 965—967. 

51) Th. Gautier, Emaux et camées, Paris 1858, pag. 211. 

Qui, l'oeuvre sort plus belle 

D'une forme au travail 
Rebelle, 

Vers, marbre, onyx émail. 


Tout passe. — L'art robuste 
Seul a l'éternité. 


Sculpte, lime cisèle ; 
Que ton rêve flottant 

Se scelle 
Dans le bloc résistant ! 


Poezia de mai sus devine crezul artistic al unei noi 
direcții. 

Théodor de Banville introduce apoi preferința unei 
armonii realizată prin rimă bogată şi interesul pentru fru- 
musețea antică, voluptoasă, așa cum au stilizat-o pictorii şi 
sculptorii, aşa cum a revelat-o mitologia *). 

Astfel forma corectă a post romanticului Gautier, plus 
subiectele luate din mitologia greacă şi romană de către 
Banville sunt elementele iniţiale şi esenţiale ale direcţiei de 
artă, ce avea să răsară sub numele de parnasianism *), 

Consolidatorul direcţiei şi dominatorul epocii aceştia 
este Leconte de Lisle. 

In 1852 publică «Poèmes antiques» în care câteva 
poezii sunt traduceri din 'Teocrit şi Anacreon, sunt şi câte- 
va poeme hinduse ce anunţă astfel volumul de mai târziu 
«Poèmes barbares». Forma lor este rece, corectă. Vocabu- 
larul n'are bogăţie căutată. Expresia este proprie, preci- 
să. Compoziţia riguroasă şi simetrică, iar construcția aşa 
de solidă încât dă impresia imobilităţii instricabile. 

Gustul pentru exotism, ce s'a crezut singura tendinţă 
-zmună a poeţilor parnasieni, n'a fost de lungă durată. În 
schimb forma sculpturală cu linia pură, este punctul asupra 
căruia toți parnasienii, mult după 1870, sunt şi rămân de 
acord. Dispreţul pentru incoherența ideei şi incorectitudi- 


52) P. Martino, Parnasse et symbolisme, op. cit, pag. 25. 

53) Denumirea îşi trage originea dela colecţia de poezii a mai multor 
poeţi, apărută în 1866, (prima serie) cu titlul Le Parnasse contemporain, Paris, 
Edit. A. Lemerre. 

nea formei a rămas până la sfârşit singurul sentiment pu- 
ternic al poeţilor parnasieni. Această atitudine constitue 
armătura volumului «Petit traité de poèsie française» de 
Th. de Banville, manual poetic al artei parnasiene dela 
1870 înainte *). 

Autoritatea literară a lui Leconte de Lisle a trecut din- 
colo de hotarele Franţei. Influenţa lui s'a resimţit până târ- 
ziu în literatura românească, afară de cea a lui Macedonski. 
Bunăoară volumul «Visări păgâne» din 1912 al lui I. Pillat 
e parnasian în felul poemelor barbare ale lui L. de Lisle. ; 

Critica românească a recunoscut în Macedonski un 
îndrăgostit al formei corecte. E socotit chiar un idolatru 
al corectitudinei formale (M. Dragomirescu). 

Cât de parnasian este Macedonski, e deajuns dacă 
citām «Avatar»: 


Domnea în Roma August, — era sub cer de Mai, — 
Imi cântăl 'm suflet anul, — svoniseră dezastre, 
Dar Tibrul printre dealuri, curgea ca printrun rai, 
Șt vii, în ochii sclavei, zării cicori albastre. 


Vorbi în al meu sânge al patimilor grai, 

Eram atletul plastic întors abia din Castre, 

Ş'am pus — sub piept sdrobind-o când lung o sărutai, 
Jerticul de buze pe florile din astre. 


Grădina în odihnă zăcea 'ntre ziduri albe... 
Ninseseră din persici suave flori rosalbe..., 
Au curs de-atunci noiane de veacuri păgânești... 


Uitată-mi-este groapa sub flori şi sub parfume, 
Dar tot mi-aduc aminte... fu Cretus al meu nume, 
Şi 'n For purtam tunică şi ciucuri elineşti. 


(Avatar) 55). 


Acest sonet a fost tradus în franţuzește şi publicat în 
«Journal de debats» din 25 Februarie 1895. Tot atunci cri- 
tica franceză găsia în Macedonski «un poet în care şcoala 


54) P. Martino, Parnasse et symbolisme, op. cit, pag. 35—74. 
55) Cartea Nestematelor, loc. cit, pag. 23; Bronzes, op. cit., pag. 45. 

parnasiană poate cu drept cuvânt să recunoască un maes- 
tru, care bate versul francez pe nicovală de aur» *). 

Macedonski e parnasian integral (subiect şi formă) 
în «O umbră de dincolo de Styx», «Ospăţul lui Pentaur», 
«Crépuscule Romain» «Dans efeb», «Neron» etc. Vădeşte 
uneori preferinţe parnasiene în întrebuințarea personagii- 
lor mitologice, de altfel rămâne parnasian constant, numai 
în ce priveşte forma. Parnasianismul lui Macedonski este 
în prima linie cel de început, al lui Th. Gautier şi Th. Ban- 
ville, pentru care a păstrat tot timpul o mare afecțiune, pe 
lângă cel al lui L. de Lisle şi Heredia. 

Ideea din sonetul « Avatar» îi este sugerată de nuvela 
«Avatar» a lui Gautier, nuvelă cu depersonalizări şi recu- 
noaşterea viețelor anterioare ”). 

Pe baza acestei idei, Macedonski construeşte mai de- 
parte un sistem metafizic asupra vieţii, pornind dela premi- 
sa: materia în sine este infinită, eternă şi în aceste condiţiu- 
ni ea înfățișează un cerc *). Formele materiei sunt însă li- 
mitate. Omul este o formă a materiei. Vieața este un rezul- 
tat parţial al acestei forme și se înfățișează ca un semicerc. 
Moartea reprezintă cealaltă jumătate. In timpul morţii ma- 
teria omenească se purifică prin pământ, se organizează 
mai bine, pierde unele proprietăți și se pregăteşte să treacă 
în altă existenţă umană. In orice caz materia ce a compus 
om, om va recompune. Deci dela vieață la moarte și dela 
moarte iarăși la vieaţă ”). 

Pentru ca pământul, materie inertă, să nu se opună 
evoluţiei rotative a vieții, Macedonski continuă astfel: pă- 
mântul care purifică materia omenească, considerat în în- 
tregimea lui, este un mineral. In mineralul pământ sunt 
principii de vieață, fiindcă în el îşi are originea regnul ani- 


56) Aprecierea nu se găseșe în «Journal de débats» dim 25 Febr. 1895 
cum e dat de Alex. Bogdan Pitesti în prefața volumului Bron-es. O extraqem din 
acelaşi diar însă cu data de 5 Iulie 1913, pag. 2 unde este iarăși vorba de Alex. 
Macedonski. 

57) Metempsihoza lui Gautier o găsim şi la Eminescu la sfârşitul nuvelei 
< Sărmanul Dionis». 

58) E drept că uneori filosofia, ca să dea o imagime concretă noțiunei de 
infinit a recurs la comparaţia cu circomferinţa, însă numai ca imagine aproxima- 
tivă şi imperfectă. Macedonski ridică comparaţia la rang de adevăr imutabil. 

59) Literatorul, No. 6 din 1882, pag. 377—378. 

mal şi vegetal. Şi cum nu se poate ceva viu din ceva mort 
asta înseamnă că mineralul pământ nu este fără vieaţă. Ni- 
mic nu este în natură mort şi nesimţitor. «Tot ce este, este 
viu. Tot ce este viu — simte. Tot ce simte, suferă» *). 

Stimulată şi alimentată de Gautier, fantezia lui Mace- 
donski se vădeşte a fi destul de prodigioasă. 

Rodnică este şi influenţa lui Th. Banville în poezia de 
valoare a lui Macedonski. Cu ea începe activitatea artistică 
a poetului nostru. Poezia «Dedicaţiune iubitei mele mame» 
din volumul «Prima-verba» nu este alta decât acea din 
fruntea volumului «Les Cariatides» de Banville, poezie 
închinată: «A ma mère Madame Elisabeth Zélie». Cu in- 
fluenţa rondelurilor lui Banville se sfârşeşte activitatea poe- 
tică a lui Macedonski. 

Rondelul are mai multe forme“). Două tipuri sunt 
frecvente în poezia franceză. Primul tip *) are triplă pa- 
ternitate; Baude— Marot— Voiture; al doilea tip“) are 
paternitate regală; Charles d'Orléans, nepotul Regelui Ca- 
rol VI şi tatăl Regelui Ludovic XII. 

In «Petit traité de poèsie française», Banville diferen- 
țiază cele două modele de rondeluri, cu denumirea de ron- 
deau cel de tipul Voiture et C-ie şi de rondel cel de tipul 
al doilea. Iar în culegerea de poezii intitulată «Le Parnasse 
contemporain» din 1876, Banville reînviază uitata formă 
a rondelului, cu 24 poezii compuse după maniera lui Char- 
les d'Orlgans*). 

Mai toate poezii descriptive “) ca aceasta: 


60) Literatorul No, 7 din 1882, pag, 390—391. 
61) Vezi Paul Gaudin, Du rondeau, du triolet, du sonet, Paris, Libr. 


Centrale, 1870. 

62) Este constituit din 15 versuri grupate în 3 strofe -astfel: strofa întâia 
5 versuri, a doua 4, iar a treia 6, Strofele doi și trei sfârşesc cu câte un acelaşi 
vers scurt, care nu este altceva decât fragmentul dela început al versului 1 din 
strofa întâia. Alfred de Musset are câteva rondeluri dm categoria aceasta. 

63) Se compune din 13 versuri orânduite în 3 strofe (2 strofe a 4 versuri, 
ultima strofă 5 versuri). Versul 1 şi 2 din strofa întâia revine la sfârșitul strofei 
a doua, iar la sfârşitul strofei a treia nu revine decât numai versul 1 din strofa 
întâia. 

64) Se găsesc şi în volumul Les exiles, Paris, 1878, 

65) Cu titlu : Le jour, la nuit, le printemps, l'été, automne, l'hiver, leau, 
le feu, la terre, l'air, le midi, le soir etc. 

Lorsque s'éveille ie Matin 

Au Luxembourg encor désert, 
En chantant dans le gazon vert 
Les oiselets font leur festin. 


Les feuilles sont comme un satin 
Des larmes, de la nuit couvert, 
Lorsque s'éveille le Matin 

Au Luxembourg encor désert. 


Le moineau du quartier Latin, 
Pour qui se donne le concert. 
A des miettes pour son dessert, 
Et folâtre comme un lutin 
Lorsque s'éveille le Matin. 
(Le Matin). 


Rondelurile lui Macedonski, concepute exact dupá 
cele ale lui Banville, n'au toate caracter descriptiv de pastel. 
Uneori adânceşte sensația exterioară şi înlocuește obiecti- 
vul prin prevalența subiectivă, aşa cum este «Rondelul ro- 
zelor ce mor». 


$ 
G * 


Pentru a înţelege mai bine planul pe care s'a mişcat . 
creaţia macedonskiană, am înfățișat, cu salturi şi întrerupt, 
linia influențelor suferite: Ea putea fi dusă mai departe. 
N'am făcut-o fiindcă extinderea ar fi trebuit să cuprindă 
Şi incidentalul şi opera minoră. 

Orice influență este, mult sau mai puţin, o experiență 
ce se insinuiază afectiv. Se cuvine să completăm aspectul 
sufletesc al lui Macedonski cu concepția teoretică ce-a 
avut-o evolutiv despre artă. 

Poetul cerebral din «Poezii», fugind de poezia inti- 
mistă amoroasă, susține fără răgaz prevalența cognitivă în 
viața sufletească şi în poezie. «Poezia nu este instinctivă ci 
cugetată». Nu numai poezia, ci orişice simţire sau pasiune 
nu naște decât în urma cugetării... Plângem un mort cunos- 
când însemnătatea dureroasă a cuvântului moarte, numai 
după ce cugetăm că n'o să-l mai vedem, auzim etc. Nu sun- 
tem geloşi numai din instinct, ci fiindcă ne gândim că sun- 
tem înșelați, că bunurile și frumuseţile ce le iubim se duc 

de lângă noi. Tot aşa e cu iubirea, ura, ambiția... Poezia 
este simțire iar simțirea este cugetare “). 

Cine formează cugetarea, cine o alimentează? Răspun- 
sul lui Macedonski este: simțurile. «Cugetarea şi simțirea 
sunt simple rezultate ale impresiilor... transmise creerilor 
cu o vioiciune mai mult sau mai puțin mare»... | 

«Cugetarea nu este, nu liinţează decât fiindcă avem 
posibilitatea de-a percepe lumea externă, de a defini cu- 
loarea, forma şi natura obiectelor prin diversitatea de sen- 
sațiuni pe cari ni le transmit». Activitatea simțurilor la noul 
născut este redusă; cu acest fapt inteligenţa lui este şi ea 
nulă. Mai târziu «inteligenţa copilului se va desvolta în ra- 
port cu educaţia pe care simțurile sale va fi susceptibilă să 
şi-o facă sau s'o primească dela alţii... 

«O imagine viu transmisă creerului ca formă și culoa- 
re, va produce o întipărire adâncă, va da naștere unui pro- 
dus intelectual puternic. Şi ce se întâmplă cu imaginea, se 
va întâmpla și cu celelalte sensaţii». Subliniem încheerea 
articolului; «Poezia nu esfe în om ci în afară de el. Poezia 
este sensația directă. Cugetarea nu este decât un produs 
al sensaţiei» ”). 

Dela sensaţii la cugetare, dela cugetare la simtire. 
Cheea artei stă în elementele educative, în achiziţii proprii. 
Macedonski respinge achiziţiile ancestrale sub formă de 
predispoziţii. Aşa de înrădăcinată îi era convingerea inu- 
tilităţii predispoziţiilor, încât dela naștere a destinat pictu- 
rii pe fiul său mai mare Alexis (Alexandru) ®), când nu 
putea fi vorba de descifrarea inclinaţiilor și aptitudinilor, 

Câţi s'au ocupat de Macedonski, au găsit «sensaţia» 
la baza realizărilor sale poetice. E. Lovinescu scrie; «Emo- 
tia e înlocuită prin sensaţia instabilă; poezia e redusă la un 
fel de impresionism de-o incontestabilă valoare artistică... 

Tocmai prin această calitate pur sensaţionistă poezia 
lui Macedonski ia un caracter de modernism și îşi legiti- 
mează succesul. Intf'o epocă târzie de insuficiență lirică, în 


66) Literatorul. Nr. 8 din 1882, pag. 465—468, Articolul «Simţirea inte- 
lectualăp. 


67) Ziarul Liga conservatoare, din 31 Iulie 1905, Articolul «Simţurile 
în poezie». 


68) Literatorul, Nr. 1 din 189, pag. 3. 

care izvoarele de emotivitate şi expansiune s'au împuținat, 
e firesc să se producă o poezie limitată la sensație sau cel 
mult la un proces intelectual. Trăim în epoca intelectuali- 
zării poeziei. Fără a fi ajuns la o intelectualizare francă, 
poezia lui Macedonski rămâne numai: la sensație» y, 

In dosul concepției lui Macedonski despre poezie, ce 
porneşte dela sensație ca fenomen primordial, stă ascuns 
“Th. Gautier, poet al sensației «om pentru care există lumea 
exterioară». 

Paralel cu primele articole privitoare la preponde- 
ranța sensaţiei şi cugetării în poezie, Macedonski are un 
şir de alte articole în «Literatorul» dintre anii 1880—1884, 
referitoare la tehnica versificaţiei. Regulele ce le propune 
îşi au originea în propriile sale constatări, în constatările 
lui Heliade din al său curs de poezie, dar mai ales în cele 
ale parnasianului Banville din «Petit traite de poèsie fran- 
caise» (1872) °). 

Am putea face la fiecare pas apropieri între ce a scris 
Macedonski despre poezie, stil, versificaţie, limbă şi tra- 
tatul de poezie parnasiană a poetului francez. Ne mărginim 
la câteva. 

Th. Banville, poetul acrobaţiilor ritmice, pleacă dela 
convingerea că centrul de gravitate al unei poezii este mu- 
zica realizată prin bună rimare. «Rima este singura armo- 
nie a versurilor, ea este tot versul. Nu se aude în vers decât 
cuvântul rimă și acest cuvânt singur produce efectul dorit 
de poet» (pag. 42). «Ultimul cuvânt al versului, cuvântul 
rimă, ca un magician iscusit face să apară înaintea ochilor 
noştri ceea ce vroeşte să ne arate poetul» (pag. 44). «Rima 
ajunge ca să asigure versului ritmul şi armonia» (pag. 81). 
Pentru a mănui cineva versuri complicate şi savante, «tre- 
bue geniu şi ureche muzicală» (pag. 89) şi iarăşi repetă 
«trebue geniu, imaginaţie şi ureche muzicală pentru a fı 
maestru» (pag. 91). 

Macedonski pe urmele maestrului Banville, este pă- 
truns de muzicalitatea de ordin exterior a rimei. Eminescu 


69) E. Lovinescu, Critice, vol. VI, Bucureşti, Ancora, 1921, pag. 9-10. 
70) Utilizăm ediţia din 1875, Paris, Bibhothăque de l'écho de la Sor- 
bonne. 

nu i s'a părut poet mare fiindcă găseşte că nu rimează bine. 
Rimarea neglijentă, «şchioapă», e crima de care e învi- 
nuit Eminescu de către Macedonski. Í se părea că cei din 
laşi oferă «bietului public» «poezii care nu sunt poezii şi 
versuri care nu sunt versuri» 1). E mai bine — zice — să 
nu ne apucăm să facem versuri, dacă nu avem pentru versi- 
ficaţie ureche muzicală şi pentru cuprins inimă ”). 

Pentru a realiza versuri armonioase, Banville dă re- 
gule cu privire la eliziune, hiat, licenţe poetice, rimă boga- 
tă; se ocupă de terminațiuni şi de «l'enjambement» etc. 

In primul articol despre «Arta versurilor», Macedon- 
ski începe şi el cu eliziunea **). 

Ocupându-se de hiat legiueşte că e permisă punerea 
în contact chiar a trei vocale, când două din ele se conto- 
pesc ca în exemplul: «tânjitoarea ei privire». Altfel e ne- 
permis ca în exemplul: «pare a urma o umbră»). 

Ca şi Banville se ocupă de unele ferminațiuni. Termi- 
naţiuni ca «iune» în versul românesc pot fi de două şi trei 
silabe. i 

Nu se învoeşte cu toate licențele poetice. 

Pentru rimă cere identitatea a trei litere finale. Asta 
mai cu seamă în versurile lungi de 12—16 silabe, în care ar- 
monia versurilor se cere a fi mai isbitoare. La versurile de 
8— 10 silabe, în care rimele vin mai repede în auz, două 
litere finale, de acelaşi fel, sunt suficiente. 

In orice caz nu se asociază cu Heliade, care a permis, 
sub cuvânt că intonaţia ajunge, potrivirea pentru rimă nu- 
mai a unei singure litere la cuvintele terminate în i, a și u %*). 

În mod clasic o idee trebue cuprinsă întrun singur 
vers. Continuarea ideei în versul următor se numește im- 
pietare, încălcare sau îngambament — cum spune Heliade. 
Sunt de acceptat în teatru şi când nu întrerupe ideea în 
mod brusc °). 


71) Literatorul, No. 3 din 1880, pag. 33. (Nota la poezia «Ecourile 
mopţei>). 

72) Idem, No. 6 din 1880, pag. %. 

73) Idem, No. 3 din 1880, pag. 45. 

74) Idem, No. 12 din 1880, pag. 188. 

75) Idem, No. 6 din 1880, pag. 90. 

76) Idem, No. 3 din 1881, pag. 6%. 

Referindu-se la măsura versurilor, acceptă să se impe- 
recheze un vers de 8 silabe cu unul de 6, de 5, de 7, sau 
de ori câte silabe, cu condiţia să rezulte armonia. Un vers 
nu şchiopătează prin lipsa a două-trei silabe ci prin reaua 
lui construcţie 1). 

Faţă de grija teoretică arătată versificaţiei și alăturea 
de cele spuse de Banville, poate din nou să spună în felul 
acestuia: «Pentru a scrie versuri trebue ca cineva să fie 
stăpân pe limbă si să cunoască în mod amănunțit toată ar- 
monia sau toată nearmonia ce rezultă din intocmirea litere- 
lor în cuvinte şi din intreciocnirea acelor litere și cuvinte 
între ele. Scara alfabetică considerată din acest punct de 
vedere constituie o scară muzicală şi arta versurilor nu este 
nici mai mult nici mai puţin decât arta muzicei» **). 

Muzica versurilor și concepția despre poezie capătă 
extindere mai mare după anul 1884. 

In 1884 Macedonski se stabilește la Paris. Aici urmă- 
rește cu aviditate direcţiile și preferințele artei franceze 
din acea vreme. În 1886 l-am găsit colaborând, în primele ` 
numere, la revista belgiană «La Walonie» cu: «Sugges- 
tion» — poezie de dragoste voluptoasă, — «Haine», — tra- 
ducerea poeziei «Ură» din 1883, «Hystérie» şi «Guitare». 

In Franța anului 1886 sunt multe încercări de a se da 
orientări nouă poeziei și de a se preciza direcţiile existente. 
Dintre ele vom aminti teoriile lui Jean Moreas şi René Ghil. 

Jean Moreas este naşul noţiunii de simbolism. Până 
atunci versuri ca cele ale lui Baudelaire, Mallarmé, Verlai- 
ne etc. se numeau decadente. De cuvântul simbolism nu se 
făcea uz aproape de loc. Moreas publică în «Figaro» din 
16 Septembrie 1886 un manifest literar, unde defineşte 
simbolismul în chip cu totul neprecis. Rezumăm: Simbolis- 
mul este duşman instrucției, declamaţiei, falsei sensibilităţi, 
descripţiei obiective. Simbolismul caută să îmbrace ideea 
într'o formă sensibilă, fără ca forma să fie unicul ei scop. 
Forma rămâne supusă ideei. La rândul ei ideea nu trebue 
de loc să se ferească de haina bogată a formei și de ana- 
logiile exterioare, căci caracterul esenţial al artei simbolis- 


*:77) Literatorul No. 8 din 1880, pag. 120. 
78) Idem, No. 23 din 1880, pag. 356. 

te nu merge nici odată până la concepția ideei în sine. În 
arta simbolistă, tablourile naturii, acţiunile omeneşti, toate 
fenomenele concrete nu se vor putea arăta singure. Ele 
sunt aparențe sensibile, destinate să arate numai afinităţile 
tainice ce le au cu ideile primordiale *). 

In același an 1886 apare «Traité du verbe» de Rene 
Ghil. Cartea are cinci capitole; «Une musique des vers», 
«L unite», «Le symbole», «Wagnerisme», «L'instrumen- 
tation». | 

Drumul către teoriile lui Ghil este deschis mai de mult. 
Viziunile colorate de care s'a făcut atâta caz în poezie, îşi 
găsise maximum de sensibilitate în rafinamentul artistic al 
lui Arthur Rimbaud ce vedea culori, nu numai în cuvinte 
întregi, ci în fiecare din vocalele ce construesc un cuvânt. 
Pentru el: A este negru; E, alb; I, roşu; U, verde; C, al- 
bastru. Era un stadiu mai avansat al transpunerilor de artă 
a lui Gautier. Acelaşi Gautier intenţionase ca printr'o gamă 
de culori-cuvinte, să evoce pasagere imagini olfactive şi au- 
ditive. Cu mai mult succes intenţia a fost reluată de Baude- 
laire., In poezia «Correspondances» *). 


La Nature est un temple où de vivantes piliers 
Laissent parfois sortir de confuses paroles ; 


. . è oè 


Comme de longs échos qui de loin se confondent 
Dans une ténébreuse et profonde unité 

Vaste comme la nuit et comme la clarité, 

Les parfums, les couleurs et les sons se répondent. 


Poezia ca și natura e amestec de imagini multiple. 
Mutarea poeziei depe planul plastic, pe cel al muzicei 
coniuze, s'a făcut prin intermediul muzicei lui Wagner. 
Baudelaire a consacrat studii întregi Wagnerismului. 
` Dar iată că recentele cercetări ale lui Helmholtz asu- 
pra sunetelor armonice, îi procură poetului Ghil îndemnul 
să sintetizeze părerile înaintaşilor şi să adaoge în același 
timp rafinamente noi. 


79) P. Martino, Parnasse et symbolisme, op. ct., pag. 151. 
80) Charles Baudelaire, Les Fleurs du Mal, Paris, la Renaissance du 
vre. f. a. pag. 7. 

Porneşte dela muzica lui Wagner şi spune: «Cutare 
om ascultând cu drag, vede din acordurile scoase, în «Tris- 
tan şi Isolda», inverzind pădurile trufaşe, răspândindu-se 
seva şi lamentându-se furtuna; cutare altul, în «Lohengrin», 
prin naivele sunete ale dulcilor trompete... contemplă câm- 
pia netedă de-un verde proaspăt, o dimineaţă roză, fume- 
gând aur către ziua îmbălsămată cu tămâie curată. Sunetul 
s'a prefăcut în lucruri vizibile. Or, de vreme ce sunetul, 
timbrul specific al instrumentelor muzicale poate fi tradus 
în culoare, la rândul ei culoarea se poate traduce în sunet 
şi totodată în timbru de instrument» *). 

Ghil continuă: «Constatant les souverainetes les Har- 
pes sont blanches; et bleus sont les Violons mollis souvant 
d'une phosphorescence pour surmener les paroxysmes; en 
la plénitude des ovations les Cuivres sont rouges; les Flă- 
tes, jaunes, qui modulent lingEnu s'&tonnant de la lueur 
des lèvres; et sourdeur de la terre et des chairs, synthèse 
simplement des seuls Instrument simples les Orgues toures 
noires plangorent». 

Gama culorilor atribuită vocalelor de către A. Rim- 
baud este modificată de Ghil în chipul următor: 

A este negru; E, alb; I, albastru; O, roşu; U, galben. 

Substituind acum culorile prin timbrul corespunzător 
instrumentelor, ajunge să stabilească: 

A evocă orgele; E harpele; I, vioarele; O alămurile; 
U flautele. Viziunea sa instrumentalistă o duce mai depar- 
te la diftongi şi consoane. 

Pe Ghil nu-l interesează cuvântul ca mijloc de expre- 
sie a ideei, ci cuvântul ca sumă de culori și sunete evocând 
timbre de instrumente muzicale. 

Câţi-va ani s'a dat vajnică luptă pentru a se lămuri 
simbolismul şi instrumentalismul. Această luptă trebue să 
fi fost cunoscută lui Macedonski dimpreună cu teoriile 
menţionate pe scurt mai sus, fiindcă iată ce scrie în artico- 
lul «Poezia viitorului» *2): 

«Rolul de căpetenie în poezia modernă îl are poezia 
simbolistă complicată de instrumentalism. Acest gen, cel 


81) René Ghil, Traité du verbe, Paris 1886, pag. 26 (traducere oarecum 
hberă). 
82) Literatorul Nr. 2 din 1892, pag. 12. 

mai superior, provoacă râsete. Cu toate acestea astăzi când 
simbolismul numără genii ca Baudelaire, ca belgianul Mae- 
terlinck, ca Mallarmé, ca Jos&phin Pâladan, ca Moreas și 
alţii, simbolismul fie el proză, fie el în versuri, fie el numit 
decadentism sau cum se va voi, pare în ajun să triumfe. Se 
impune dar, a se pune cetitorul inteligent în curent cu noul 
pas pe care poezia îl realizează în domeniul artei. 

Simbolismul în greceşte symbolon, altfel zis semn, este 
numele modului de a se exprima prin imagine spre a da 
naștere cu ajutorul ei, ideei. Astfel crucea este o imagine 
înfățișată inteligenței, spre a reaminti suferințele lui Isus. 
Faunul este imaginea lubricităţii bestiale ce-şi are sediul în 
fiecare om. „Albeaţa crinilor poate să fie altceva decât sim- 
bolul inocenţii? şi așa mai departe. 

Precum se vede, simbolismul, este cel mai apropiat de 
natură, fiindcă el, pentru a ne sugera idei, procedează în- 
tocmai ca dânsa, — cu alte cuvinte, fiindcă ne înfăţişează 
una sau mai multe imagini ce se transformă la urmă în cu- 
getări. 
Instrumentalismul, nu este iar, decât tot un simbolism 
cu deosebire că, sunetele, joacă în instrumentalism rolul 
imaginilor. Este evident pentru oamenii ce nu se pot lipsi 
de cultură muzicală, că sunetele închise, precum i, u, ă, cât 
şi sunetele grave ca: a şi chiar o sunt menite să deştepte 
sensațiuni, dintre cari, cele dintăi vor fi note triste şi întu- 
necate, iar cele de al doilea sonore dar solemne. 

Din datele definiţiunii, rezultă că poezia modernă a 
început să graviteze către un ideal cu totul superior şi că 
tinde a se deosebi de proză, de elocvenţa vulgară ce im- 
presionează pe ignoranti, de succesele de bâlci ale antitezei, 
şi că şi-a creiat în fine, un limbaj al ei propriu, limbaj în 
care se simte în largul ei, și pe care burghezimea suflete- 
lor nearipate către aristocrația în artă, nu va ajunge, — 
din fericire pentru poezie — să-l înțeleagă nici odată. 

Ca şi wagnerismul, simbolismul unit cu instrumeta- 
lismul, este ultimul cuvânt al geniului omenesc. 

Poezia viitorului, nu va fi decât muzică şi imagine, 
aceste două eterne şi principale sorginţi ale ideei». 

Macedonski n'a vrut să rămână la teorie. Doi ani mai 
înainte publicase în «Literatorul» câteva poezii ce aveau ca 
5 


www.dacoromanica.ro 


66 


subtitlu: «Poezie simbolistă-instrumentalistă». Reproducem 
două strofe din «In arcane de pădure» *). 


In arcane de pădure vijelie ce spăimântă, 
'Trăsnet roşu ce 'nfăşoară şi surpare de potop; 
Pentru ce e armonie e mânie fără scop, — 

Dar privighitoarea cântă, dar privighitoarea cântă, 


In arcane de pădure grozăvie ce spăimântă, 
Aurora 'ntârziată nu sarată sub frunziş, 
Intunericul în cale i sa pus de-a curmeziş —, 
Dar privighitoarea cântă, dar privighitoarea cântă. 


Poezia e însoţită, în «Literatorul», de următoarele lămu- 
riri: «Aceste versuri, întăia încercare simbolistă în româ- 
neşte mi-au fost inspirate de citirea unei poezii franceze. 
„Ele nu sunt nici traducerea, nici imitarea ei; se află într'o 
simplă analogie. Întrucât privește forma, fiecare vers are 
tendința către «instrumentalism». Versul: «Dar privighi- 
toarea cântă, dar privighitoarea cântă» este o schimbare 
ritmică înadins întocmită. 


Versul: 


Pentru ce e armonie e mânie fără scop> 


şi versul 
«Aurora 'ntârziată nu s'arată sub frunziş» 


sunt curat instrumentaliste», 

Câtă diferență între forma corectă din poezia de mai 
sus, deşi sunt unele construcţii eliptice şi între citatul lui 
Ghil asupra coloratului timbru instrumental, ce nu lam tra- 
dus intenționat, ca să se vadă incongruența unui langaj, ca- 
pabil de-a sugera vag înţelesul, lipsit însă de construcţie 
uşor înțelegibilă! 

Poezia lui Macedonski nu e simbolistă prin aceea că 
uzitează de figuri poetice, nici instrumentalistă, cum o nu- 
meşte, prin aceea că în interiorul aceluiaşi vers sunt două 
cuvinte ce rimează. Repetiţia aceleiaşi vocale pentru a mări 
armonia versului e un fenomen vechi în poezie *). 


83) Literatorul, Nr. 2 din 1890, pag. 28; Excelsior, op. cit, p. 166. 
84) Francezii numesc „alliteration” repetarea aceloraşi consoane, şi „asso- 
nance“ repetarea aceloraşi vocale în cuprinsul versului. 

Macedonski vrea să fie ceea ce nu este. | 

Cât de neexistent este așa zisul instrumentalism al lui 
Macedonski din poezia «In arcane de pădure», față de exa- 
geraţiile lui Ghil din «Berceuse» “) de exemplu: 


Dormiras-tu tantôt: dormira tot 

mon petitot... 

L'oiseau pattu qui toque: au tot pointu 
loiseau s'est ta... 

On ne sait quoi taguant: vaque le temps 
tant mènutant... 

De ton matou voit-tout: le rond ronron 


tourne partout.. 
Dormirat-tu tantôt: dormira tôt 


mon petitot... 


Cu toată intenţia ce a avut-o, Macedonski a rămas 
mai departe parnasian în lucrările sale, deşi a cochetat, 
uneori, teoretic cu valurile noi de inovaţii. După 1916, când 
ne dă rondeluri în felul lui Banville, îl găsim și din punct 
de vedere teoretic la postul vechilor păreri. 

Intr'un articol, înfierează simbolismul, ce se prea în- 
trecuse cu gluma. Nu-l mai pricepea de astă dată, de altfel 
cum nu-l pricepuse nici mai înainte. La început Macedon- 
ski înțelegea prin simbolism poezia simbolică, iar prin ins- 
trumentalism poezia ce conținea mai multe mijloace muzi- 
cale. ...«Neputinţa unei anumite categorii de scriitori de-a 
da la iveală versuri bune... dânşii şi-o ascund sub bombas- 
tice denumiri de poezie simbolistă, ori decadentă. La o așa 
povârnire contribuie mult, pe lângă ignoranta și neîndemâ- 
narea şi dorința de a singulariza, cât şi, uneori, de a face 
acrobație în faţa cititorilor. Din punct de vedere general 
cei cari scriu versuri ce nu sunt nici proză nici versuri, o 
fac numai pentru că nu pot să scrie altfel, iar eticheta sim- 
bolismului și decadentismului, rimele proaste și ritmul gre- 
şit se schimbă în minuni ale artei». 

Combaterea simbolismului o face pentru a lăuda o 
nouă formă de poezie: «Versul simfonic» al unei poezii de 
Karnabatt... «iată însă ceva cu totul nou pentru cititori 
deşi, de fapt, temeiul lui a fost pus în «Literatorul» încă din 


85) Choix de Poèmes de René Ghil. Paris, A. Messein, 1928 pag. 132. 

1880, în poezia mea «Hinov»... Dar, eu, — pentru a fi 
drept — deşi am întrevăzut noua cale... nam stăruit să 
umblu pe ea... Firea mea ori auzul meu, mă robiau prea 
mult versului clasic, şi mărturisesc că nici azi nu primesc 
Proteismul sau nestabilităţile ritmice ale unui asemenea fel 
de versificare, de cât atunci când vine de la poeţi care nu-l 
adoptă din neputinţă de-a înainta pe calea metrică regu- 
lară, consfinţită la toate popoarele, de veacurile câte au 
trecut de când s'a început a se scrie versuri» *). 

Pentru dânsul se adevereşte ceea ce însuşi a spus: 
«poezia nu este decăt muzică şi imagine», turnată în forma 
corectitudinii parnasiene. 


86) Literatorul Nr, 1 din 1918, pag. 7. 

III. 


VALOAREA ŞI MODERNISMUL OPEREI 


Din sbuciumata vieață a lui Macedonski, trăită intem- 
pestiv în coșmarul unei inospitalități sociale, mereu înnoite 
şi totdeauna pusă la inimă exagerat, am desprins o mare 
forță idealistă — fără intermitențe şi fără renunțări — 
pusă în slujba artei. S'a revoltat, şi-a lamentat interminabil 
soarta, a ajuns la convingerea deprimantă într'un destin 
imobil şi petrificat, incapabil de transformare. A spus-o 
simplu şi duios: 


Se duce noru 'n al său sbor 
Ca gândul meu rătăcitor, 
Aci de lună poleit, 

Aci de noapte înegrit. 


Se duce râul pe costiş 
Incolăcit pe sub frunziş 
Aci şoptind voios şi blând, 
Aci umflat şi spumegând. 


Se duce vântul printre foi, 
Se duc şi lucruri vechi şi noi, 
Se duce tot ce e de dus, 
Pământul jos şi luna sus, 


Dar când e totul călător, 
Schimbat mereu sau schimbător, 
Al meu destin e ne'ncetat 
Neschimbător şi neschimbat. 
(Se duce) 1). 


1) Excelsior, op, cit., pag. 159. 

Cu toată tristeţea unei astfel de mărturisiri, n'a rupt 
pana. S'a agitat şi s'a luptat creind fără răgaz. A făcut 
parte din acea lume ce-a gândit în basme şi-a vorbit în 
poezii toată vieața. Poezia era singurul loc de refugiu, sin- 
gura alinare: 


Făcând din cântec o magie prin melapeea unei fraze;... 


Ci 'n ochi şi 'n inimă port lacrimi pe când în cântece pun raze, 
Minciuni cu care caută zilnic să 'nşel necazurile mele 
Poet hipnotizat... 2). 


Dar această valoare idealistă, excelentă pilduire vre- 
murilor noastre de meschină materialitate, nu este suficien- 
tă unui creator şi mai cu seamă pentru viabilitatea operei 
lui. O operă trăeşte (printre alte condițiuni) prin suflul de- 
noutate, de originalitate, ce-l aduce. După ce am parcurs 
influenţele franceze din opera lui Macedonski, am fi ten- 
taţi să afirmăm, poate, că trăeşte amplu din imitații de for- 
mă şi fond, să-l socotim abil transplantator de artă fără 
valoarea contribuției personale. Fără îndoială, Macedonski 
a găzduit sugestii venite din literatura străină. Care poet 
nu le are? Influențele sunt inerente. Le-a suferit și creatori 
de talia lui V. Hugo. Totul e chestiune de dozaj. La unii 
influențele merg până la imitație pastișă (substituire com- 
pletă de sensibilitate — atunci când este — având ca ur- 
mare artificializarea naturii personale) şi hibridizarea crea- 
tiei, la alții găsim doar vagi reminiscenţe, interiorizate prin 
admiraţie, asimilate de inconştient în urma educației făcute, 
sau a procesului de descoperire a sufletului propriu în altul. 

Macedonski nu face parte din rândurile celor dintăi, 
nu şi-a substituit persoana în opera străină şi-a venit cu 
ea în lumea literelor româneşti. «Noaptea de Februarie» 
nu este «Rolla», «Noaptea de Decembrie» nu este nici 
«Rolla» nici «La Nuit de Décembre», nuvela «Intre cotețe»- 
nu este romanul «La faute de l'abbé Mouret», «Imn la So- 
tan» nu este «Les litanies de Satan», sexualitatea şi desfă- 
şurarea romanului «Le Calvaire de Feu» nu este cea din 
«Thaïs». Opera străină n'a făcut decât să actualizeze un 
fond sufletesc existent, sau să întețească şi să organizeze 


2) Literatorul, No. 8 dim 1892, pag. 12, poezia: „Homo sum“. 

stări sufleteşti proaspăt înfiripate. Opera străină a consti- 
tuit stimulare de creație. Cu gândul de-a descoperi stimu- 
lentul, de-a urmări educația artistică, evoluția culturală şi 
pătrunde oarecum în procesul de creație, am alăturat opera 
lui Macedonski de cea a autorilor francezi. 

Macedonski este aşa de încătuşat de sine, că nu se 
poate elibera. Nu şi-a putut însuşi sentimente străine fiind- 
că le are pe-ale sale intensive şi constante. 

Toată poezia lui pornește dela sine, din situaţia sufle- 
tească amărâtă şi obsedantă că are duşmani mulți ca nisipul 
mării («Speranţa mea» *), ce-l lovesc, îi sdrobesc sufletul 
fără milă («Noaptea de Septembrie» *)), fiindcă omul e 
crud («Leul») *) şi lipsit până şi de elementarul sentiment 
de recunoştinţă întâlnit la animale («La bestii» °) ). 

Simţind vieața ca o nesfârşită durere («La suflet») 7) 
«N'am în ceruri») °), nu e de mirare dacă îşi blestemă 
noaptea în care sa născut («Noaptea de Martie») °) şi 
proslăvește binefacerile morţii (Noaptea de Aprilie») **). 

Pentru a uita o astfel de vieață se refugiază în natura 
dătătoare de «extaze» fără ca să poată uita complet de du- 
rerile ce l-au izgonit («Mai» “), «Noaptea de Mai» ”), 
«Levki» =“), «Stepa» 1), «Mânăstirea» ®), etc.). Se refu- 
giază în lumea de poezie a trecutului greco-roman, în lumea 

3) Poezii, op. cit, pag. 75; Literatorul, No. 6 din 1880, pag. 81. 

4) Idem, pag. 5l; Idem, No. 29 din 1880, pag. 449. 

5) Cartea Nestematelor, op. cit, pag. 69; Excelsior, ap. cit, pag. 179; 
Literatorul, No. 1! din 1893, pag. 13. 

6) Cartea Nestematelor, op. cit, pag. 9%; Excelsior, op. dt., pag. 62. 

7) Poezii, op. cit., pag. 151.. 

8) Cartea Nestematelor, op. àt., pag. 37. 

9) Idem, op. ät. pag. 112; Ecelsior, op. cit, pag. 80. 

10) Literatorul, No. 26 din 1880, pag. 401. 

11) Cartea Nestematelor, op. cit., pag. 25; Flori sacre, Bucureşti, Miner- 
va, 1912, pag. 29. , 

12) Literatorul, No. 3 din 1890, pag. 36; Excelsior, op. alt, pag. 67; 
Cartea Nestemateloc, op. cit, pag. 116; Poezii alese, Bucureşti, Casa Şcoalelor, 
f. a, pag. 11; Pagini alese, No. 121—122, Cartea Românească, f. a., pag. |. 

13) Pagini alese, op. cit, pag. 31; Flori sacre, op. cit, pag. 107. 

14) Poezii alese, op. cit, pag. 89; Pagini alese, op. œt., pag. 27. 

15) Cartea Nestematelor, op. cit, pag. 34; Pagini alese, op. cit, pag. 35; 
Flori sacre, op. cit., pag. 67. 


www.dacoromanica.ro 


visurilor însorite («Zori roze») '*) sau în cea a visurilor 
galopând idealul («Noaptea de Decembrie) ). 

Macedonski n'a avut numai atitudinea pasivă de no- 
tare lamentatorie, de rupere de contact cu mediul genera- 
tor de dureri prin evaziunea în natură, ci a intrat şi în luptă 
directă cu mediul, încercând să-l astâmpere sau să-l do- 
mine. Când simţea că o singură persoană îi este potrivnică, 
o încolțea cu epigrame de felul celor îndreptate contra lui. 
Eminescu, Alecsandri, Tr. Demetrescu *), Al. Vlahuţă *) 
etc. Epigrama era insuficientă când avea răfueli cu mai 
mulți dintr'o dată. Recurge la pamflet («Viaţa de 
apoi») *), la satira generală ce şarjează impetuos materia- 
lismul, mediocritatea şi ignoranța grandomană («Noaptea 
de Noembrie» )”), sau şarjează indirect prefăcându-se că 
se vizează pe sine («Castele 'n Spania») *). 

Lupta n'a îmblânzit pe nimeni, ci a întărâtat vrăjmă- 
şia. Uneori în fața mulțimii amenințătoare şi puternice, 
poetul renunţă la atitudinea de luptător. Se resemnează 
(«Doamne toate») *). Aşteaptă ca prin răbdare să obțină 
isbânda finală «Sonetul puterii») **) și lasă în seama vii- 
torului să împartă dreptatea («Epigraf») *). Schiţează 
nepăsări («Noaptea neagră» %) «Nepăsare» %). Se com- 
place în atitudinea de înălțare sufletească, singura invul- 
nerabilă «Perihelie») *), înălțare ce-o aduce iertarea 
(«Rondelul meu») *). 

Am arătat câteva din atitudinele sufleteşti ale lui Ma- 


16) Cartea Nestematelor, op. cit, pag. 57; Excelsior, op. cit, pag. 84. 

17) Flori sacre, op. cit, pag. 15; Cartea Nestematelor, op. cit., pag. 127; 
Poezii alese, op. cit, pag. 51; Pagini alese, op. cit, pag. 7. 

18) Literatorul, No. 11—12 din 1894, pag. 26. 

19) Idem, No. 1 din 1892, pag. 13. 

20) idem, No. 7 din 1882, pag. 393. 

21) Poezii alese, op. ait., pag. 67; Excelsior, op. cit., pag. 33. 

22) Excelsior, op. cit., pag. 72; Literatorul, No. 5 din 1882, pag. 307. 

23) Cartea Nestematelor, op. cit, pag. 39. 

24) Idem, op. cit, pag. 45. 

25) Excelsior, op. cit, pag. 131; Literatorul, No. 9 din 1883, pag. 546. 

26) Cartea Nestematelor, op. cit., pag. 183; Excelsior, op. cit, pag. 183. 

27) Excelsior, op. cit, pag. 185. 

28) Flori sacre, op. cit. pag. 147; Revista literară, No. 4 d'n 1886, pag. 307. 

29) Cartea Nestematelor, op. cit. pag. 21. 

cedonski, ca să ne convingem cât de mult a lui este poezia 
isvorâtă din sentimente proprii şi nu de împrumut. 

Dar tocmai această mare diversitate de atitudini i-a, 
creat dificultăţi în găsirea mijloacelor expresive adecvate. 

Pentru ca o operă de artă să fie gustată, e necesar, ca 
cititorul să fie prins în mreje şi purtat fără împotrivire; să-l 
pătrundă adânc stările sufletești ale creaţiei. Lucrul e po- 
sibil, la oamenii cu oarecare coeficient de sensibilitate, 
fiindcă eul nostru e mobil, se transferă, se transpune în sta- 
rea sufletească a altuia, și-o însușeşte şi-o trăeşte ca şi cum 
ar fi a sa. Putinţa de transfert e ușurată când de ambele 
părți există o experienţă comună. (De aceea în artă s'a fă- 
cut atâta caz şi s'a cerut mereu sentimente general ome- 
neşti). Când lipseşte experiența comună, înțelegerea crea- 
ţiei întâmpină dificultăţi. 

Afară de vagul amoros izvorît din perturbațiile orga- 
nice ale pubertăţii, de «spleenul» rezultat dintr'o diminuare 
vitală, celelalte afecte (emoţii, sentimente, pasiuni) au un 
obiect mult sau mai puţin concret şi precis. In vieață ca și 
în artă, gradul în care participăm la afectele cuiva atârnă 
de: sensibilitate, de natura anticedentelor şi de felul cum 
sunt prezentate. 

Or Macedonski ne pune dintr'odată în fața realități- 
lor sale sufleteşti, fără ca să cunoaştem treptat faptele ce 
le-au determinat. Aşa: 


Mai! Mai! şi Aurora cu lacrimi de topaze, 
Mai albele calici de crini, dulci flori de-amor 
Şi vocile de frunze, şi raze şi extaze, 

Şi-a traiului uitare, un chin de care mor. 


(Mai) 3). 


Precipitare condensată şi abruptă de frumuseți, me- 
nite să contrasteze cu «un chin de care mor». Expresia 
aceasta de durere nu spune nimic. Nu-şi găsește în noi 
ecoul, fiindcă n'am fost gradual pregătiți s'o înțelegem, sau 
s'o simţim. Tot aşa: 

Vrăjmaşii met sunt mulţi ła număr, 
Mulţi ca nisipul marii 


30) Cartea Nestematelor, op. cit., pag. 25. 

Şi grea povară port pe umăr 
Povara disperării ! 
(Speranta mea...) 31). 


Altă apariţie nejustificată ce rămâne pe dinafară, fără 
rezonanţă. 

Este ştiut că orice stare afectivă impune minţii noastre 
idei ca s'o întrețină. Mânia frământă idei în jurul mâniei, 
veselia asociază idei de bună dispoziţie, ura pompează re- 
sursele mintale ce-i convin, etc. Dar cu cât starea afectivă 
este mai intensă, în special cea de durere, cu atât câmpul 
intelectual se restrânge tot mai mult către stagnare monoi- 
deistă. Afectul acut şi intensiv este de esență brutală, se 
exteriorizează prin expresii naturale ca: mă doare, mor etc., 
toate de natura oftatului, interjecției, țipătului, etc. Cu 
aceste mijloace de expresie nu se poate împărtăşi, în artă, 
simțirea reală ce-o încearcă artistul. 

Il cunoaștem pe Macedonski om cu afecte excesive 
când e în joc persoana sa. N'a putut scăpa scăderilor ce 
decurg de aici. E necesar ca între sensațiile prezente răs- 
colitoare de intensități afective şi realizarea poetică, să se 
interpună timpul restabilizator de echilibru şi nivelator de 
asperităţi. In acest caz subiectivitatea scade, creatorul pri- 
veşte mai obiectiv propriul său suflet și condiția e dată ca 
s'o poată comunica mai ușor şi mai artistic. S'a spus doar 
că răbdarea condiționează geniul! Timpul și răbdarea nu 
sunt date numai sub formă de amânare, ci şi sub formă, 
mai cu seamă, de reluare. Opera franțuzească a lui Mace- 
donski este superioară echivalentelor româneşti fiindcă a 
revenit asupra acestora din urmă, le-a prelucrat privindu-le, 
după trecere de timp, cu mai mult simț critic. Când n'a fost 
pripit „a fost în stare să dea formă perfectă ă creaţiunilor. O 
dovedește «Noaptea de Decembrie». Exact aceeași temă o 
găsim în proză în bucata «Meka și Meka», publicată în Li- 
teratorul din 1890 °). In franțuzeşte e tradusă sub titlul 
«Les deux Mecques», publicată în «La revue internatio- 
nale» şi reprodusă în «Literatorul» din 1893 *). In ziarul 


31) Poezii, op. cit., pag. 75. 


32) No. 1, pag. 7. 
33) No. 2, pag. 2. 

săptămânal «Forţa morală» din 6 Iunie 1902, poezia 
«Noaptea de Decembrie» e datată 27 Decembrie 1901. 
Deci în decursul îndelungii vremi, sentimentele s'au strati- 
ficat şi conturat, forma și-a epurat detaliile inutile şi ne- 
expresive. 

Fără a intra în problema, diferit pusă de K. Lange şi 
W. James cu privire la emoții, simțul comun constată apa- 
riția afectului în urma unor evenimente de ordin extern. 
Dacă acum, acest afect tinde să se încorporeze în operă de 
artă şi dacă evenimentele sunt găsite propice, ele totuşi 
sunt desbrăcate de detaliile prea singulare şi prea persona- 
le. Se păstrează partea generală care poate avea contact 
cu ceilalți oameni. În poezia lui Eminescu nicio determi- 
nare, nimic din ce-ar putea să nu fie şi-al nostru. Motivul 
individual este redat larg, susceptibil să fie completat cu 
posibilitățile și realităţile noastre particulare. Unul se isto- 
riseşte pe sine, celălalt se înțelege și se simte pe sine şi 
amândoi sunt satisfăcuți *). 

Alteori evenimentul întreg — chiar lipsit de detalii 
particulare — este simţit necorespunzător sentimentului 
estetic. In acest caz, sau se compun evenimente nereale di- 
simulatorii din care să rezulte indirect acelaşi afect, sau se. 
adoptă motive din natură şi prin comparaţie, printr'o dis- 
cretă întorsătură meşteşugită de interpretare, se ajunge di- 
rect la explicarea propriului suflet. Cu primul procedeu 
Eminescu ne-a dat «Luceafărul», iar Macedonski «Noap- 
tea de Decembrie»; cu proceedul al doilea Eminescu ne-a 
dat «Melancolie», iar Macedonski «Mânăstirea». 

In sfârşit afectul de durere al lui Macedonski, cauzat 
de ambianța socială, generator de cantitate poetică, a fost 
în stare, afară de mijloacele de mai sus, să realizeze şi ca- 
litatea. atunci când l-a înăbuşit, la un moment dat, printr'un 
alt afect mai puternic, cum ar fi cel al admiraţiei şi extazu- 
lui provocat de natură, etc. «Noaptea de Mai» stă măr- 
turie. 


34) Poezia deschide perspective de gândire şi simţire. Deschide porţile unui 
vagabondaj sufletesc de vis şi reverie. Surprindem străfulgerător ansambluri. 

«Noaptea de Decembrie» *) este vieața lui Mace- 
donski aşa cum o cunoaştem: cu mare încredere în sine, cu 
imensă râvnă de consacrare, cu ostilitatea publicului exas- 
perantă, cu prietenii nerezistente, cu înfrângerea pe dru- 
mul gloriei, la capătul căruia apare un altul (Eminescu), 
toate acestea discret disimulate în simbol. Dar cetind poe- 
zia, nu substituim naraţia prin împrejurările individuale, ci 
trecem dincolo de ele, la cauzele primordiale adânci și per- 
manente, la acel determinism căruia nu ne putem sustrage: 
există în om forțe iresistibile — individualitatea în: desfă- 
şurare şi afirmare — ce-l mână tot mai mult, tot mai de- 
parte, tot mai sus de clipa prezentă. Goneșşte însetat după 
forme superioare, însă n'apucă să le-ajungă, fiindcă idea- 
lul rămâne pururi îndepărtată strălucire, deasupra frămân- 
tatelor năzuinți omeneşti. E tragedia omului totdeauna ne- 
mulțumit cu ce are şi cu ce este. Bagdadul nu-i este dea- 
juns, vrea să cucerească Meka instabilă. Răsărită din per- 
sonal substituit, poezia, în forma cum e concepută, se pre- 
tează să fie substituită la rândul ei cu personalul vieții 
noastre. Cine nu-şi are Meka lui! 

Dacă Macedonski n'ar fi scris decât numai această lu- 
rare şi tot ar avea dreptul la admiraţia noastră, la dreptul 
de-a figura în manuale. Frumuseţea operei constă incon- 
testabil în concepţia filosofică, însă cum spune Macedon- 
Ski în altă parte: i 


Ideea cât de strălucită 

Când nu e bine îmbrăcată 

De graiu 'n care e cuprinsă 

E o miloagă desmăţată. 
Amorul) $8). 


ceea ce concordă cu definiția artei ca expresie, frumusețea 
se datorește felului în care s'a realizat. 

Poetul o ia de departe, dela situaţia neutrală a deco- 
rului. E noapte. Camera pustie. Poetul doborit de soartă 


de amintiri, dorinţi, intenţii etc. Mereu altele şi altele. Luxul de detalii forgân- 
du-ne să mergem în ritmul lent determinat de autor, nu satisface acest d:namism 
3i omoară poezia. 

35) Poezii alese, op. cit., pag. 51. 

36) Cartea Nestematelor, op. cit, pag. 83. 

stă lângă vatra cu focul scrumit. In zarea de-afară lupii 
urlă, în timp ce câmpia geme cumplit sub viscol. Confor- 
mism cu natura: 


Urgia e mare şi 'n gându-i şafară, 

Şi luna e rece în el şi pe cer... 

Şi bezna lungeşte o straşnică ghiară, 

Şi lumile umbrei chiar fruntea i-o cer — 


Şi luna e rece în el şi pe cer.. 


Deodată focul stins clipeşte, alungă pe ziduri năluci 
albastre şi urcă pâlpâit o flacără trosnindă. Motiv de iluzii 
vizuale şi auditive conforme de astă dată cu tendințele 
sufleteşti: 


Şi flacăra spune : „Aduc inspirarea... 


In slava 'nvierii înneacă oftarea... 
Avut, şi puternic emir, voi să fii“... 


Puterea visului şi-a inspirării îndepărtează realitățile: 
pământești şi clădesc viziunea amplă a minunatului Bag- 
dad, peste care domneşte nestingherit emirul. 

Cu toate că «dulce e viața în rozul Bagdad», cu toate 
că «el e emirul şi toate le are», «zilnic se simte furat de-o 
visare»: 


Spre Meka-l răpeşte credința — voința, 


Ii cere simţirea, îi cere fiinţa, 
li vrea frumuseţea — tot sufletu-i vrea — 
Din tălpi până 'n creştet îi cere fiinţa. 


Dar Meka e 'n zarea de flacări — departe — 
De ea o pustie imensă-l desparte. 


Nu poate rezista ispitei şi porneşte. In drum întâlneş- 
te o arătare care pleacă la Meka și ea. Drumurile li se des- 
part, «lasma» apucă pe drum ce coteşte; emirul preferă 
drumul drept al pustiei. In urma lui: 


Se mistuie 'n soare Bagdadul, şi piere 
Mai şters decât rozul de flori efemere, 
Mai stins decât visul pierdutului rai 

iar înainte: E 


s. pustia, să treacă-l așteaptă... 

Şi el. naintează — şi caieg e dreaptă — 

E dreaptă — tot dreaptă — dar-zilele curg. 
Şi foc e în aer, în zori şin amurg — 

Şi el naintează — dar zile'e curg. 


Drumul e peste măsură de anevoios: 


Nici urmă de ierburi, nici pomi, nici izvoare... 
Şi el, naintează sub flăcări de soare. 

In ochi o nălucă de sânge — în gât 

Un chin fără margini de sete — arzătoare... 
Nisip, şi de-asupra cer roşu — şatât — 

Şi toţi, naintează sub flăcări de soare. 


Oazele n'astâmpără grozava sete: 


Izvor sau citernă în clipă le scurg 
Dar chinul re'ncepe, şi zilele curg. 
Cu trei şi cu patru mor toți plini de zile, 
Dragi tineri „cai ageri şi mândre cămile. 


Şi tot nu s'arată cetatea de vise... x 


Ba mai mult 


Şi vine şi ziua cumplită, când el, 

Rămas de tot singur, sub cer de oţel, 

Pe minte îşi simte o noapte adâncă. — 

Pe piept oni pe pântec îi pun câte-o stâncă 
Prin aeru ’n flăcări, sub cerul de-oţel. 


In lupta îndărătnică pentru cucerirea fericirii, chinu- 
zile cresc formidabil: 


Şi foamea se face mai mare — mai mare, 

Şi zilnic, tot cerul saprinde mai tare... 

Bat tâmplele... — ochii sunt demoni cumpliţi. 
Cutremur e setea, şa foamei simţire 

E searpe, ducându-şi a ei zvârcolire 

In pântec, în sânge, în nervi 'ndârjiţi 

Bat tâmplele... — ochii sunt demoni cumplit. 


In cele din urmă când «abia mai pășeste cămila ce-l 
poartă», când chiar speranţa îi moare în suflet 

In zarea de flăcări, în zarea de sânge 
Luceşte.... Emirul, puterea şi-o strânge... 
Chiar porţile albe le poate vedea... 
Meka! E Meka! şaleargă spre ea. 


Satisfacţia supremei fericiri e nălucire 


‘Spre albele ziduri aleargă — aleargă, 
Şi albele ziduri, ļjucesc — strălucesc — 
Dar Meka, începe şi dânsa să meargă 
Cu pasuri, ce'n funduri de zare-o răpesc, 


«Şi moare emirul sub jarul pustiei», pe când drumeţul 
pocit, întâlnit în cale, străbate în Meka. 


Şi moare emirul sub jarul pustiei, 
Şi focu'n odaie se stinge şi el, 

Iar lupii tot urlă pe'ntinsul câmpiei, 
Şi frigul se face un brici de oţel,.. 


Sfârşitul arcueşte către realitatea de unde au evadat 
“visurile, accentuând încă odată amarul: 


Murit'a pmirul, sub jarul pustiei. 


Punctul de vedere etico-moral ar fi cerut ca după atâtea 
energii cheltuite, după atâtea suferinți tantalice să isbân- 
dească acțiunea necruțătorului somnambul. Ar fi fost o sa- 
tisfacţie pilduitoare şi fortifiantă. Altfel constituie un exem- 
plu disolvant. La ce bun să râvnești idealul cu tot sufletul 
şi din toate puterile, când totul e zădărnicie? lar vieaţa de 
toate zilele nu ne arată atâtea cazuri similare? lar dacă 
cineva atinge idealul acesta, la urma urmei nu se preface 
în altul? Nu moare omul totdeauna fără să-și fi atins ulti- 
mul ideal şi nu din cele mai mici? I s'a adus poeziei obiec- 
țiunea: ce fel de ideal este aceln care poate fi atins de orice 
stârpitură? Ceea ce pentru unii constituie ideal de neajuns, 
pentru alții poate fi o realizare facilă și comună. 

Frumusetii simbolului din «Noapte de Decembrie», 
îi corespunde în «Mânăstirea» *) frumusețea comparației. 
Tot noapte şi tot natură ca elemente de plecare: l 


37) Cartea Nestematelor, op. ct., pag. 34. 

Pretutindeni e'ntuneric, neagră moarte pretutindeni... 


«Mânăstirea-şi doarme moartea lângă ţârm de Ache- 
ron». Lângă «glaucele ape» ea este un port de izolare şi ui- 
tare în care vieața poate zăcea imobilă, sustrasă răsvrăti- 
telor patimi. 


Dar tăcere: rugăciunea, şi un disc în noaptea brună... 
Limbi bronzate graiul ritmic îl propagă împrejur, 


Discul lunii fărâmă întunerecul, conturează năluca bi- 
sericii în clar obscur, fiorul de aramă ce «sboară 'n lung 
şi n lat pe undă» unit cu şoapta de rugăciune, înalță vieață 
de sfinţenie şi mister în imensa pustietate neagră. Şi: 


Tot aşa se naşte'n mine sub mister o frământare... 


Simţirea amorţită, sub biciuri de patimi omeneşti, tre- 
sare timid la vieaţă. Invierea ei transfigurează natura, îm- 
brăcând-o în haina de sărbătoare a sufletului. Şi-atunci în- 
tunecatele ape devin clare, «balta mucedă e toată fermecat 
mărgăritar», rogozul <înstrunează profeția unei magici bu~ 
nătăți: 

Biata inimă pe care o crezusem pe veci moartă, 
Invierea, şi în tine, schit de ta'nă, a tocat, 


Şi sub dacima lunară, — strap de rouă'n orice soartă 
Flori de-argint albesc în cerul unui rai întunecat. 


Iar în vieaţa răslețită, schiniciază taina rară 

Că 'n alară' de clipa vieţii sunt sublimele-aurori, 
Că din iarna 'ngheţătoare naşte calda primăvară, 
Şi că giulgiurile morţii sunt drapări de 'nvingători. 


Acolarea celor două idei, a bisericii şi-a sufletului, con- 
topite la un loc în comparaţia: «inimă schit de taină», dă 
simțirii caracter de sfințenie Dumnezeească în rolul pe care 
îl are în vieața noastră. Fără suflet e moarte, fără suflet 
nu există frumusețe. 

Sfârşitul din poezia «Mânăstirea», îl întâlnim în 
«Stepa» *). 


38) Poezii alese, op. at., pag. 89. 

Şi mi-e inima, zădarnic, de restrişte încercată : 
Pentru veci, sub desnădejde nu se poate mormânta... 
E tot raiul de-altă dată, e tat cuibul de-altă dată... 


Ce-a 'nflorit, reînfloreşte, ce-a cântat, va mai cânta. 


De altfel, «Stepa» are mai multă asemănare cu «Noap- 
tea de Decembrie». In loc de pustiu ingrat avem stepă ne- 
sfârşită, dar binevoitoare; în loc de emir avem ţarul stăpâ- 
nitor şi singuratec; în loc de şireată iasmă bicisnică avem 
hoarda mongolă năvălitoare; în loc de ideal întrupat în 
Meka avem, poate, acelăși ideal, mai uşor de înfăptuit dacă 
e întrupat în femee. Acţiunea finâlă izbânditoare nu se rea- 
lizează nici aici, ca și în «Noaptea de Decembrie»: 


Dar un crivăţ năpusteşte viscolirea lui brutală... 
Inspirarea exalează un suspin automnal, 
Şi pustia, înghieţată, se desfăşură fatală. 


Simbolul este firav, ascuns în alternanţa de real şi 
ireal, în care totuşi decorul, prin abundența descriptivă a 
naturii, deţine ca 'ntr'un pastel, locul de frunte: 


In zădar, asuprițcare, omenirea 'nantează, 
Stepa largă, e şi astăzi, un domen necucerit; 
N'o despintecă nici pluguri, nici oraşe n'o brăzdează. 


Pe sub iarba mătăsoasă, cu talaz neţărmurit 
Sie revarsă, fără margini, printre locuri mlăștinoase, 
Şi de ceruri se izbeşte alergând spre răsărit. 


~ 


Verdea purpură vuieşte pe câmpia uriaşă 
Flori albastre şi flori roşi, libelulă şi ţanţar, 
Scânteiază ca 'ntr'un cântec de idilă drăgălaşă, 


Şi întinderea sclipeşte, şi sunt singurul ei Czar. 


Linia arhitectonică a compoziţiei nu-i pură. Contur- 
siuni și linii frânte. Ideile nu se succed discursiv. Material 
îngrămădit de neastâmpăratul dinamism sufletesc. E miş- 
care şi vieață în pulsaţia ei nestăvilită. Cu energii barbar 
de primitive, împinse spre vertiginoasă galopare, stăpâ- 
neşte nesfârşitul întinsului. Nimic nu poate sta împotriva 
energiilor deslănțuite: 

Părul meu aprins de soare este tot a scânteiere... 
Caldul sânge, prin artere năvăleşte, întețit. .. 
Pentru calul strâns în pulpe sunt sălbatică durere. 


De-a năpraznică putere mă resimt însufleţit... 
Pe potrivnica fecioară aş turba-o sub plăcere, 
Şi duşmanul, dintr'o dată, Yaş înfinge sub cutit, 


Pe-armăsarul meu de stepă, ca wělucă orbitoare, 
Trec, vârtej de aur roşu, de nisip înfășurat, 
Şi când luna stoarce lapte peste iarbă şoptitcare, 


Stele clare priveghiază cortul meu nemăsurat, 


Faţă de aceste energii crescute formidabil, acordate 
vastului domeniu sălbatic, mizerabilul destin este neputin- 
cios, iar 


A Mongolilor escortă e o stavilă prea mică; 


Puterea şi «bărbăţia ce 'nseta pe Michel Angel» sunt pro- 
pice să smulgă, cu vrere-fără vrere, «melancolica fidanța- 
tă», liman de frământare și dorinți: 


Instela-vei părul negru cu o spuză de rubime 
Strecura-vei, între sânuni, diamantul sugestiv 
Pe grumazuzile albe lăcrăma-vei perle fine... 


Fericirea este poate, întrun zambet fugitiv. 


Fericită, o vei duce sub un cer de primăvară, 
lar pe ierburile stepei, un palat miraculos, 
Il vei face, ca prin farmec dintr'o dată să răsară, 


Intinzându-şi umbra 'n veacun enigmaticul colos. 


«Stepa», isvor de viaţă clocotitoare, de dinamism, de 
sănătate virilă şi primitivă, ne satisface prin atitudinea de 
Zarathustră, prin balsamul de încredere în forțele omeneş- 
ti chiar izolate, însă atotstăpânitoare. Nu biruit de mediu, 
ci biruitor. Dacă acţiunea nu reuşeşte pe deplin, optimis- 
mul nu dispare moleşit. Rămâne neclintită credinţa în 
reuşită: 


Ce-a 'nflorit, reînfloreşte, ce-a cântat, va mai cânta. 

Din cercul strivitor al împrejurărilor vieţii, poetul a 
“evadat deplasându-şi pe planul imaginaţiei resursele de 
-vieaţă de care se simte animat. Macedonski este în mod 
-continuu apologistul mişcării frământate, care duce undeva: 
spre moarte, în necunoscut, spre visurile ademenitoare: 


Urcaţi în vârfuri, de catarg 
Şi puneţi steagul de plecare; 
Durerea mea dacă e mare 
Pământu-acesta este larg... 
Urcaţi pe vârfuri de catarg 
Şi puneţi steagul de plecare. 


(Plecare) 39), 
sau; 


Am să mă iuen — 
Sunt furat ca de ispite, 
S'o voiesc, să n'o voiesc 
Spre ţinuturi negândite. 
Luminişuri strălucite 
Viaţa mea o cuceresc — 
Aripi tainice îmi cresc, 
Aripi zilnic mal grăbite — 
Am să mă călătoresc. 
(Rondelul plecării) 40). 


sau definitiva poezie «Rondelul ţiganilor»“), integrală prin 
valoarea de conturare a acestei tendinţi, mereu aceeași, 
timp de generaţii: 


"Ţiganiă merg fără 'ncetare 
Nu ştiu nici ei când au pornit, 
Dar se tot duc necontenit, 
Impinşi de-o vecinică chiemare, 


Cu galbeni ochii perduţi în zare, 
De când se ştiu, sau pomenit — 
“Ţăganii merg fără 'ncetare ; 

Nu ştiu nici ei când au pornit. 


39) Poezii alese, op. cit, pag. 109. 
40) Idem, pag. 145. 
41) Idem, pag. 137. 

Mereu ţignani — cu mic, cu mare, 
Au tot născut şau tot murit — 
Şi tot spre visul ne 'npăinit, 
Răpiţi de-aceiaşi aiurare, 

. Tiganii merg fără 'ncetare. 


«Noaptea de Decembrie» e reînviată sub altă formă. 
Instabilitatea terestră încearcă deplasări şi 'n spaţii 
siderale: 


Clar azur şi soare de-aur este inima mea toată, 

Şi pe când rămâne corpul sub destinul cunoscut 
Peste sufletu An urcare este greu ca să mai poată 
Să apese — amărăciunca din prezent sau din trecut 
Clar azur şi soare de-aur este iinima mea toată. 


Oh! lăsaţi pe orice suflet în a lui perihelie, 
Fericişi-l când pământul pentru dânsul a murit, 
Prosternaţi-vă când aripi mai presus de vijelie 
Il răpesc în adâncimea unui vis neţărmurit, — 
Oh! lăsaţi pe orice suflet în a lui perihelie. 


(Perihelie) 42). 


, In sfârşit, cea mai obişnuită evaziune a sufletului lui 
Macedonski este eșirea din cadrul preocupărilor cotidiene. 
în lumea splendorilor naturii. Natura nu-i dă motive de 
gândire, de filosofie. Nu vrea să-i pătrundă tainele. Nu 
constitue decorul în care să-şi plaseze dragostea. Se mul- 
ţumeşte numai s'o admire. Admiraţia creşte până la extaz, 
până la imposibilitatea s'o poată înfățișa: 


O! Doamne! ce frumoasă-i priveliştea 'n tot locul... 
Ce pulberi de lumină prin ceruri se întind... 

O! Doamne tu cu stele încmsu-ţi-ai mijlocul 

Şi eu cu biete slove mă 'ncerc să te cuprind. 


(Sub munţi) 4). 


Admiraţia crește până la contopirea cu natura, până 
la impresia de nemurire: 


42) Flori sacre, op. cit, pag. 147. 
43) Cartea Nestematclor, op. cit.. pag. 67. 

Iar sub soare sau sub lună 
Moartea este o minciună. 
(Moartea este o minciună) 11). 


Excesiva admiraţie o recunoaştem din cuvintele ce re- 
vin deseori (pasionete): hieratic, extaz, fiori, estatici, etc.: 


In ei mă sorbiră, estatici, 
(Rondelul crinilor). 
E dătătoare de extaze, 
(Rondelul cupei de Murano). 
Floare-aproape nereală se înalţă hieratic, 
(Vasul). 
Şi ochi rouraţi de extaze 
Şi flori peste tot, şi fion — 
(Epoda de aur). 


Extazul depersonalizează: te uiţi complet pe tine în 
-obiectul admirat. Nu-i în general cazul la Macedonski. Ori 
cât de mult ar admira natura, nu uită de durerile ce l-au 
izgonit: 


Cu tine-aş vrea să fiu un suflet şi să mă pierd de vea în tine, 
Să simt o sfântă desmierdare sorbindu-ţi aerul cel viu, 

Să nu mai s'afle om să ştie nici de-al meu nume nici de mine, 
Şi tot aşa să nu mai fie un om de care eu să ştiu. 


Tăcut, sub frunze, ca nălucă să mă strecor fără 'ncetare 
Pe unde locul mai sălbatic s'ar întâmpla în drumul meu, 
lar dând uitărei lumea 'ntreagă şi eu s'am parte de uitare 
Rănit în lupta unei vieţe pe care n'am cerut-o eu. 
(Pădurea) 45). 


Elemente personale, de natură inestetică, găsim și în 
frumoasa poezie «Noaptea de Mai» “): 


Simţirea, ca si burătatea, de o potrivă pot să piară 
Din inima înbătrânită, din omul reajuns o fiară, 
„ . Între oameni sunt numai jalnice nevroze, 
Iubirea, şi prietenia.... au ajuns zădărnicie. 

. ura şi trădarea vor predomni în vecinicie.,, 


44) Cartea Nestematelor, pag. 103, 
45) Idem, op. cit., pag. 71. 
46) Poezii alese, op. cit.. pag. 11. 

Dar tot din cuprinsul poeziei aflăm: 


Trecu talazul duşmăhiei cu groaza lui de nedescris, 
La fund se duse iar gunoiul ce înălţase o secundă, 


Posomorârea fără marginá a nopților de altă dată, 
Când sufletul pentru sarcasme sau desnădejde sta deschis, 
Cu focul stins, cu soba rece, rămase 'n urmă ca un vis: 


În această situaţie, ce indică oarecare îndepărtare de 
obiectul imediat al durerilor sale, Macedonski îmbrăţişea- 
ză frumuseţile naturii c'un elan şi c'o putere de transfigu- 
rare uimitoare. Latura personală se şterge; trecem fără s'o 
băgăm în seamă. Fugitivele patimi pământeşti servesc 
parcă să scoată în evidență şi mai mult, prin contrast, ne- 
muritoarele frumuseți ce se găsesc în afară de om: 


Vestalelar, dacă 'ntre oameni sunt numai jalnice nevroze, 
Pământ şi spaţiu îşi urmează sublimele metamorfoze, 
Răsare câte-o nouă floare, apare câte-un astru nou, 

Se face mai albastru-adâncul, şi codrul mai adânc se face, 
Mai dulce sunetul de fluer, mai leneşă a nopții pace, 
Mai răcoroasă adierea, mai viu al stâncilor ecou : 
Mucigăitul smârc al văii cu poezie se vestmântă, 

Pe prefiratele iui ape pluteşte albul nenufar... 

O mică stea e liouriciul, şi steaua este un mic far. 

In aer e parfum de roze. — Venyi: privighitoarea cântă. 


Frumuseţea poeziei stă în întregul ei, în prospețimea. 
şi mirajul cu care sunt învăluite lucrurile. Când o citeşti ai 
impresia că pluteşti în soare şi azur, că sufletul, înaripat de 
energiile dătătoare de vieață ale primăverii, aleargă nesă- 
tios să soarbă, de ici de colo, minunile îngrămădite în lume. 
Din când în când poetul coboară vertiginos, mușcă din 
imunda baltă pământească şi se ridică iarăşi să planeze în 
sfere îmbătătoare. 

Neputând cita poezia în întregime, mă mulțumesc c'un 
fragment: 

E Mai şi încă mă simt tânăr sub înălțimea înstelată... 
Halucinat când este-auzul, vederea este fermecată ; 
Aud ce spune firul ierbei, și văd un cer de aripi plin, 

M'aşez privind în clarul lunei sub transparenţa atmosferei 
Şi 'n aeru 'nbătat de roze sfidez atingerea durerei 

Cu cântece nălucitoare cum sunt camdorile de crin. 

O! feerie a naturei, desfăşură-te în splendoare, 

Regret suprem al fiecărui în tainicul minut când moare, 
Fiindcă tu eşti pentru suflet repaos dulce şi suprem. 

O! feerie a natutei, vindecătoare de nevroze, 

Ce ne 'nbunezi fără ştimnță şi ne mângâi fără să vrem, 
Regret suprem al fie-cărui, desfăşură-te în splendoare 
In aer cu parfum de roze şi cântec de privighitoare; 
Veniti: privighitoarea cântă în aeru 'nbătat cu roze. 


Poezia e compusă din fragmente disparate. Pentru a 
opera legătura între idei, pentru a da unitate lucrării şi pen- 
tru a întreține atmosfera de extaz şi poezie, poetul variază 
şi revine insistent, — atunci când nu te aștepți, — asupra 
temei muzicale: liliac înflorit, parfum de roze, privighitoa- 
rea cântă: b 


Inchisă dacă vă e lumea, recoborâți-vă 'ntre roze 
Parfumele de Mai înalţă reînoite-apoteoze, 


. e è è ù 


Dar dintre flori şi dintre stele nimica nu va fi clintit, 
Veniţi: privighitoarea cântă şi liliacul e 'nflorit, 
E cerul încă plin de stele, şi câmpul încă plin de roze, 
Şi până astăzi din natură nimica na îinbătrânit... 


Veniţi: privighitoarea cântă şi liliacul e 'nflarit, 


Se lumină întinsa noapte cu poleeli mângâitoare, 
S astăzi e parfum de roze şi cântec de privighitoare. 


Spre înălțimi meturburate mă reurcă pe-o scară sfântă... 
In aeru 'nbătat de roze, veniţi: — privighitoarea cântă. 
etc, 


Citatele sunt ca să arate modulaţia temei. Ele capătă 
sensul şi valoarea lor adevărată numai în conexul între- 
gului. 

«Noaptea de Mai» n'o putem transforma în proză cla- 
ră. Nu-i putem istorisi conținutul. Ideile disparate — de 
altfel corect formulate — se succed rapid unele după al- 
tele, se completează, se topesc într'un conglomerat muzical. 
«Noaptea de Mai» este un imn de proslăvire adus naturii 

«vindecătoare de nevroze», sub forma unei incantații mu- 
zicale. 

Prin ce se realizează muzicalitatea poetică? Răspun- 
surile-s variate. 

Versurile având totdeauna menirea să fie recitate 
(mintal sau oral) se înțelegea odinioară prin muzicalitate: 
eufonia realizată prin fluiditatea versurilor. lar fluiditatea 
părea că este asigurată dacă se evita hiatul. Unele tratate 
de versificație erau indulgente, admiteau unele întâlniri de 
vocale, însă condamnau altele. Rigorile hiatului treceau 
ușor peste alt fapt. Mult mai greu de pronunțat — şi deci 
strică fluidităţii — sunt consoanele puse alături, care fac 
parte din acelaşi grup articulatoric, chiar dacă una este fo- 
nică și cealaltă afonică cum ar fi labialele (bp), dentalele 
(zs.) labiodentalele (fv). Cu toată expresivitatea, versul 
lui Eminescu 


Pe-ale Nilului lungi valuri 


nu este fluid. Repetarea lichidei Í cere efort și atenţie. Lim- 
ba e nevoită ca la intervale de tot scurte să se ridice din nou 
către palat. 

Prin muzicalitate se înţelegea apoi armonia versurilor. 
lar armonia părea asigurată dacă se respecta ritmul și mă- 
sura, sau și mai extins, când elementele de expresie ale 
unei poezii se găseau în acord cu fondul. Nu e singurul 
înțeles dat armoniei. Marcel Braunschvig ”) legiferează: 
«un vers este armonios când numărul vocalelor tinde să fie 
egal sau întrece numărul consoanelor **). M. Grammont, 
profesor la universitatea din Montpellier, în documentata 
sa lucrare «Le vers francais» *) aduce precizări foarte in- 
teresante cu privire la rolul vocalelor în armonia versurilor. 
La începutul părţii a doua a lucrării, — ținând socoteală 
de cercetările fonetice cu privire la durată, înălțime, inten- 
sitate, mod de producere — grupează vocalele şi diftongii 


47) Le sentiment du beau et Ati sentiment potfique, Paris, F. Alcan. 
1904, ipag. 89. 

48) Consednța acestei legi: când prevalează frecvenţa vocalelor joase 
a. o şi chiar u, versurile se numesc sonore. 

49) Paris, E. Champion, 1923. 


www.dacoromanica.ro 


89 


în mai multe clase din punct de vedere al efectului lor mu- 
zical, căci vocalele «pot fi considerate într'o anumită mă- 
sură drept note» (pag. 381) Grammont înțelege prin armo- 
nie revenirea simetrică, în decursul aceluiași vers, a voca- 
lelor făcând parte din împărţirea muzicală ce a făcut-o. Ple- 
când dela constatarea că în muzică, nu printr'o aşezare la 
întâmplare a notelor se asigură armonia, el împarte versul 
pe unităţi respiratorii, pe grupe de câte 2—4 vocale şi caută 
corespondenţa dintre ele. «Dacă grupele ce corespund ur- 
mează imediat, sau sunt dispuse în mod simetric, o ureche 
delicată şi exersată puţin, prinde imediat corespondenţa 
lor, e satisfăcută şi poate spune: versurile sunt armonioase» 
(pag. 386). 

Mult înaintea lui Grammont, însă și mult mai puţin 
subtile erau observaţiile ce duseseră la convingerea unila- 
terală că muzicalitatea constă în revenirea de cuvinte și 
versuri întregi; e ceea ce se întâmplă în muzică prin reve- 
nirea nu a aceleași note, ci a unui motiv întreg generator"). 

Din incursiunile de mai sus reținem și insistăm asupra 
faptului că armonia și muzicalitatea se datoresc unui feno- 
men multă vreme neglijat de estetică şi anume vocalele din 
cuvintele întrebuințate în vers. 

Macedonski era convins de acest lucru. Prinsese feno- 
menul prin intuiţie artistică şi s'a încumetat chiar să-l ex- 
plice. In prefața volumului «Poezii» din 1882 scria: «Fie- 
care literă din alfabet reprezentând un ton muzical, am fă- 
cut asupră-i un deosebit studiu şi la timp va forma un vo- 
lum care va fi cetit de aceea câţi iubesc muzica poeziei» *). 
"Wagnerismul și instrumentalismul lui A. Ghil din 1886, 
găseau astfel la Macedonski teren pregătit mai dinainte. 

Exagerarea muzicalităţii a dus la erezia poeziei-mu- 


50) P. Gaudin, Du rondeau, du triolet, du sonet, op. cit, pag. 8. 

51) Convingerea a fost de durată. In Literatorul, No. 8 din 1918 este 
publicată următoarea scrisoare a lui Jules Combarieu, profesor la College de 
France şi directorul publicaţiei „La revue musicale“: Am primit... articolul 
D-tale asupra muzicei îmi face cea mai mare plăcere. D-ta spui în acest articol 
cu termeni de artist o teorie pe care eu o cred foarte adevărată şi foarte adâncă“. . 
Din nefericire „Biblioteca Naţhbnală“ din Peris n'are colecţia întreagă a revistei, 
ca să fi putut da de articolul de care este vorba. Ţin să adaog că Combarieu este 
autorul unei lucrări intitulate: „Les rapports de la musique et de la possie“, 
lucrare de care s'a servit în largă măsură Grammont în lucrarea ce am citat-o. 

zică. Satisfăcuţi de efectul ei, nu s'a mai cerut sens, cuvin- 
telor şi versurilor. Abatele Henri Bremond, membru al Aca- 
demiei Franceze, în două lucrări («Prière et Poésie» şi «La 
Poésie pure») susține că poetul este un muzicant; poezie 
şi muzică sunt același lucru. Pentru a ceti cum trebue o poe- 
zie, vreau să spun în chip poetic, nu-i deajuns şi de altfel 
nici nu-i în totdeauna necesar să prindem sensul. Puterea. 
de transpunere şi incantaţie a unei poezii nu stă în sensul 
cuvintelor. Copiii se îmbată de poezii rimând şi ritmând cu- 
vinte neexistente în limbă. Litaniile și psalmii latineşti te 
înalță sufleteşte fără ca să-i înţelegi *). 

Totuşi muzicalitatea nu trebue să meargă alături de 
cuvinte fără a angaja şi sensul. Vocalele și consoanele am- 
plifică atmosfera ideei, fac cuvântul mai expresiv. Ţinem 
seama de ele în măsura în care adaogă mai multă putere- 
de evocare şi pătrundere ideei și sentimentului. 

Langajul înaine de-a fi intelectual, transmițător de 
idei, pentru ca omul să se înțeleagă cu semenii săi din ace- 
laşi grup social, a fost o manifestare afectivă naturală. 
Afectul este provocat de-o cauză, de un obiect în general 
extern. In lăuntrul nostru se produc modificări organice de 
tot soiul corespunzătoare fiecărui afect în parte. Unele din 
aceste modificări răzbat la suprafață sub formă de: gesturi 
cu mânele și corpul, paloare, tremurat, joc al muşchilor fe- 
tei etc.; altele răzbat sub formă de articulații. Dintr'o nece- 
sitate internă, impusă de afect, se produc împerecheri de 
foneme traducând starea afectivă generală, neglijindu-se 
totalmente obiectul provocator. Acestea sunt interjecțiile 
ca: Vai!, oh!, a!, ah!, il, uf! etc. 

In alte împrejurări articulațiile reproduc starea afec- 
tivă, însă în același timp, din felul cum se asociază fone- 
mele în cuvinte, introduc și elemente indicatorii din exci- 
tant, mai aproape sau mai departe de obiectul provocator 
al stării afective. Sunt cuvintele onomatopeice ca: şoaptă, 
susur, croncăe, sfârâie, sbârnâie, gâlgâie, clinchet, fanfară, 
bucium, talangă, bici, foşnet, ropot, etc. 

Cuvintele cele mai numeroase şi mai interesante într'o 


52) La poésie pure, Paris, B. Grasset, 1926, pag. 17—24. 

limbă sunt cele expresive **) cari nu imită obiectul, ci traduc 
impresia particulară, produsă asupra sufletului de către 
obiect. Sunt gesturi vocalice de exprimare a interiorului. 
Nu ştiu dacă nimeresc expresia întrebuințând germanul 
«Lautbilder». Astfel de cuvinte sunt: fund (impresie de ca- 
vernos şi rezonanţă), flacăra (grupul fl redă sgomotul par- 
ticular, a redă izbucnirea), tare (t redă rezistența), frig 
(fricativa f, vibranta r, velara g combinate). Comparaţi 
veselie-voioşie . (impresie de seninătate) față de tristețe- 
durere (închis, semiumbră sufletească) ,urî, pârî (poso- 
morît, întunecat) etc. 

Pentrucă «Noaptea de Mai» ne-a prilejuit să vorbim 
despre muzicalitate, să luăm câteva exemple nu din cele 
mai frumoase, însă din cele ce ne permit să nu facem citate 
prea lungi: 


I Cu clar-obscur mască urâtul şi şterse formele prea bruşte, 
H Făcu să tacă sbârnâirea adunăturilor de muşte, 

III Şi zise dealului să cânte, şi dealul nu mai pregetă, 

IV Şi zise văilor să cânte, şi văile se ridicară, 

vV Cu voci de frunze şi de ape, cu şoapte ce s'armonizară, 
VI Şi zise pasărei să cânte şi la porunca uimitoare, 


VII Se înalţă parfum de roze şi cântec de privigh.toare... 


După aritmetica estetică a lui Braunschwig, versul cel 
mai sonor ar fi versul VI care are 21 vocale și 19 consoane; 
mai puţin armonios versul I cu 19 vocale şi 29 consoane 
apoi versul VII cu 19 vocale şi 24 consoane. În ce priveşte 
versul I ar putea să aibă dreptate. De altfel, nu. Versul V 
(cu 20 vocale și 22 consoane) și versul VII nu-s mai puţin 
armonioase decât versul VI. 

Frumuseţea pasajului s'ar putea datora revenirei, la 
intervale scurte a cuvintelor «deal», «văi», «cânte» și reve- 
nirei temei muzicale «parfum de roze şi cântec de privighi- 
toare» (P. Gaudin); s'ar putea datora şi construcției cu 
suflu de sfințenie evanghelică, pentruca să fim, în parte, 
pe placul abatelui Bremond: 

Ş: z2se dealului să cânte.... 

Şi zise văilor să cânte,... 

Şi zise pasărei să cânte.... 
ii 53) In această privință şi D. Roustan, Leçons de Philosophie, Paris, Libr. 
Delagrave, 1926, capitolul „Les signes et le langage“ pag. 438—459. 

Dar impresia produsă de versuri este completată şi 
adâncită insesisabil de către vocalele şi consoanele cuvin- 
telor întrebuințate. Acţiunea de încetare şi nihilare a urâtu- 
lui (â vocală închisă şi sumbră, iar cei trei u nefiind sub 
accent, au rezonanță sonoră scăzută) este redată prin cu- 
vintele accentuate de topica sintactică: şterse, bruște. lar 
când la un semn magic, începu să se înalțe cântecul de pre~ 
tutindeni, impresia de înălțare este redată prin frecvența 
vocalei înalte i: 


Şi zise, văilor să cânte, şi văile se ridicară, 


Armonizarea cântecelor înălțate de pretutindeni este 
redată prin vocalele sonore, a, o, u. Ele predomină nu prin 
frecvenţă, ca mai sus, ci prin accent: 


Cu vâci de frúnze şi de ápe, cu şoâpte ce S'armonizâră. 


Oricum sunetul în cuvânt este un element de expresie 
ce nu trebue neglijat. Tonalitatea afectivă a unei poezii re- 
zultă, de sigur, din desfăşurarea ideilor, dar şi din felul su- 
netelor ce intră în compoziția cuvintelor legate în expresii. 

In franţuzeşte se citează următoarele versuri: 


Cette ville 

Aux longs cris 
Qui profile 
Son front gris, 
Des toits frêles, 
Cent tourelles, 
Clochers grêles, 
C'est Paris! 


“care evocă imaginea sprinţară a unui oraș miedieval dante- 
Jat, înălţat spre ceruri. In timp ce: 


Le vieux Louvre! 
Large et lourd, 

Il ne s'ouvre 

Qu' au grand jour, 
E mprisonne 

La couronne 

Et bourdonne 
Dans sa tour. 

dau impresia de tristeță, de masivitate prin sunetele între- 
buinţate. «Misterul rezidă în repetarea anumitor sunete 
într'un pasaj şi întărirea lor mutuală învăluesc pasajul în- 
tr'o atmosferă, într'o lumină specială, invizibil proectată 
şi asupra cuvintelor-idei» *). 

Oare tristețea penetrantă din «Chanson d'automne» ”) 


Les sauglott longs 
Des violons 
De l'automne 
Blessent mon coeur 
D'une langueur 
Monoton. 


nu e susţinută de vocalele nazalizate an şi mai ales on pe 
lângă cea a cuvântului-idee? 

Fenomenul este evident. Totuşi imposibil de formulat 
un tratat general asupra expresivității sunetelor și cuvin- 
telor, fiindcă în acest caz at trebui studiată componenţa fie- 
cărui cuvânt şi infinitele. posibilităţi de utilizare a cuvân- 
tului în complexul altor cuvinte. Grammont, în citata lu- 
crare, în cadru pur aplicativ, documentează pe material 
poetic abundent, cum cutare literă în anturajul altora de- 
vine element expresiv în poezie şi contribue la scoaterea 
în evidență a cutărui sentiment sau idei. 

Şi la noi fenomenul expresivităţii sunetului n'a fost 
completamente trecut cu vederea. Ştefan Petică, în artico- 
lul «Transformarea liricei» *), citează între altele versurile 
lui Eminescu: 


Se bate miezul nopţii în clopotul de-aramă, 
Şi somnul, vameş vieţii, nu vrea să-mi iee vamă. 


și susține că «sunetele a și o, cari predomină în această 
poezie, îi dau un caracter aproape religios şi muzica lor are 
în adevăr solemnitatea pe care vrea s'o dea ideea funda- 
mentală». 

D. M. Dragomirescu în «Ştiinţa literaturii» încearcă 


54) A. I. Trannoy, La musique des vers, Paris, Delagrave, 1929, pag. 
33—34. 

55) Paul Verlaine, Choix de poésies, Paris, Fasquelle, 1928, pag. 27. 

56) România Jană, 25 Iunie 1900. 


www.dacoromanica.ro 


94 


să explice expresivitatea câtorva strofe din «Somnoroase 
păsărele» prin frecvența anumitor vocale *). 

Mult mai amplu, mai documentat şi cu mai multă în- 
ţelegere estetică în această privință, este studiul asupra 
versurilor lui Eminescu, publicat de d. Ibrăileanu *). 

Dar în încercările româneşti, tot pe Macedonski tre- 
bue să-l punem înainte, cu cele scrise în prefața volumului: 
«Poezii» (1882): că a făcut un studiu asupra fiecărei litere 
din alfabet, de oarece fiecare reprezintă un ton muzical şi 
cu cele scrise în articolul «Poezia viitorului» din 1892, unde 
arată: «este evident pentru oamenii ce nu se pot lipsi de 
cultură muzicală, că sunetele închise, precum i, u, ă, cât şi 
sunetele grave ca: a şi chiar o sunt menite să deştepte sen- 
zaţiuni, dintre cari, cele dintăi vor fi note triste şi întune- 
cate, iar cele de al doilea sonore dar solemne». 

Cu teoriile asupra muzicei poeziei, reînoite în articolul 
«In pragul secolului» *), cu exemplificarea incantaţiei mu~ 
zicale aşa cum este «Noaptea de Mai», Macedonski este 
precursorul, este stimulatorul poeziei «Amurg parfumat» 
a lui Ştefan Petrică, publicată în primul număr al Literato- 
zului din 1899»); 


Parfumul ei se 'nalță 'ncet, tremurător în seara clară, 
Parfum de blondă visătoare într'un amurg de primăvară 
Ce-adoarme lin şi întristat, pe-un cer de purpură şi aur. 
In taina păce> vesperale ce-a resfirat al ei tezaur 
De-azur şi raze pe 'nălțime, parfumul cald şi-ameţitor 
Se măspândeşte 'n rote clare: o simfonie m re minor 
Pe carme-un zeu, poet şi trust, a făvrit-o 'n deşteptarea 
Diintr'o visare depărtată şi nepătrunsă ca şi marea 


Parfumul ei se 'nalţă trist. O, sărutare depărtată 

Ce reinvie voluptoasă cu gingăşia de-altă dată, 

Şi ochii mari, glauci şi-adânci ca undele 'nfiorătoare 

Şi 'mbrăţişările nebune în fuga lor istovitoare 

Şi dulcii cmi ce surâdeau peste petalele lor albe 
Visând în somn wisări păgâne cu nimfe goale şi rozalbe 
Parfumul ez torturător se 'nalță alb în seara clară, 
Parfum de blondă 'namorată întrun amurg de primăvară. 


57) Fascicola IV, Bucureşti, Edit. Inst. Literatură, f. a„ pag. 187—191. 
58) Studii literare, Bucureşti, Cartca Românească, f. a. pag. 151—202. 
59) Literatorul, No. 1 din 1899. 

60) Poeme, Biblioteca Dimineaţa, Bucureşti f. a., pag. 64—65. 

Imagini difluente şi rarifiate. Le uneşte doar revenirea 
asupra cuvântului «parfum». Din acest punct de vedere se 
aseamănă cu «Noaptea de Mai» cu material mult şi diver- 
gent, unit doar prin modulaţia temei «liliac înflorit», «cân- 
tec de privighitoare», «parfum de roze» etc. Versurile din 
«Noaptea de Mai» sunt consistente şi aproape indepen- 
dente, versurile din «Amurg parfumat» se continuă diluat 
şi lăturalnic în versurile următoare. 

Poemele muzicale «Fecioara în alb», iniţiatoare de 
poezie contemporană, sunt concepute toate în acest spirit, 
spirit care avea să se reverse temperat, ceva mai târziu, 
asupra sensibilităţii rafinate a lui D. Anghel din volumul 
«In grădină» “). Intărim cu exemplificări: 

Sfioase-s bolțile spre seară, şi mai sfioasă-i iasoinia : 
Pe faţa ei neprihănită se 'ngână ' ve, melancolia 
Seninului de zare stinsă, şi 'n trandafiri cu foi de ceară 
Trăesc mâhnirile şi plânge norocul zilelor de vară... 


(In grădină). 


sau 


Mi-oase 'a moarte şa iubire şi creşte-o dulce lenevie 
Ca 'ntr'un polog frumos în care te 'nvinge somnul fără wrere, 
O ceaţă dafană sbcară ca peste-un câmp de bătălie. 
Acoperiad din nou grădina cu 'ntunecatele-i mistere, 


(După ploaie), 


Poezia lui D. Anghel era încă destul de neobişnuită în 
1905. Când D. C. Ollănescu propune Academiei volumul, 
pentru o parte din premiul Adamachi, face aprecieri așa de 
vagi, încât acele aprecieri generale nu-s altceva decât fe- 
lul de a vorbi al nedumeritului: «Nota generală a întregu- 
lui poem este o originală morbidezza, o melancolie blândă 
şi plăpândă, care însă nu supără nervii, nu oboseşte, nici 
nu desnădăjdueşte pe nimeni, din potrivă par'că din treap- 
tă în treaptă, urcând până la capăt, te-ai simţi învăluit de-o 
atmosferă caldă şi mirositoare, ce te predispune să înţelegi 
mai bine şi să admiri mai departe» *). 

(62) Uthzăäm volumul Poezii, Bucureşti, Edit. Cartea Românească, f. a. 


62) Analele Academiei, sera II, Tom. XXVIII, 1905-—1906, partea 
ad-tivă, pag, 328. 

Să ne întoarcem la Macedonski. Una din cele mai mi- 
nunate poezii muzicale ale poetului, fără episod narabil, 
este «Rondelul rozelor-ce mor» *). Cetiţi-o şi recitiți-o: 


E, vremea rozelor ce mor — 

Mor în grădini, şi mor şi n mine — 
Ş'au fost atât de viaţă pline, 

Şi azi, se stng aşa uşor. 


In tot, se simte un fior, 

O jale e în orişicine 

E vremea rozelor ce mor — 

Mor în grădini, şi mor şi 'n mine. 


Pe sub amurgu 'ntristător, 

Curg vălmăşaguri de suspine, 

Şi 'm marea noapte care vine 
Duioase 'şi pleacă fruntea lor... — 
E vremea rozelor ce mor. 


Totul se reduce la un sâmbure central: duioşia sufle- 
tească în vremea când mor rozele. În juru-i, cuvintele în 
cari prevalează muzicalitatea, țes o ambianță de tristeţă 
penetrantă. 

Rondelul de mai sus este trist, cu toate că-i scris în 
metru iambic, ascendent, destinat după anumiţi esteţi pro~ 
ducţiilor energice, vesele. Poezia e tristă deși versurile nu 
sunt lungi. Ritmul liric ai poeziei este susținut de alte mij- 
loace expresive. Topica cuvintelor din versuri'scoate în re- 
lief sentimentul în slujba căruia sunt puse. Din chiar versul 
al doilea efectul de tristeţă se extinde datorită topicei: ro- 
zele mor în grădini şi mor şi `n mine. 'Tristeţea se întăreşte 
prin comparație: au fost atât de viaţă pline şi azi se sting 
aşa uşor. Durerea este împărtăşită: în fot se simte un fior, 
o jale e în orişicine, curg suspinele vălmășag şi 'n marea 
noapte a neexistenţii care vine irevocabil, rozele își pleacă 
duioase fruntea lor supunându-se destinului. Desăvârşirea 
atmosferei închegată concentric, (pe lângă cuvintele alese, 
pe lângă topică), se datoreşte revenirii de 7 ori a cuvântu- 
lui «mor», fără ca revenirea lui să supere, fiindcă este re- 
adus cu ușurință şi totdeauna în chipul de sublinia o situa- 


63) Poezii alese, op. cit., pag. 113. 

ție nouă, de-a pune în lumină un aspect nou al aceleeaşi 
idei. 

Procedeul lui Macedonski îl găsim la d. G. Bacovia în 
volumul «Plumb» “). 


Dormeau adânc sicriele de plumb 

Şi flori de plumb şi funerar vesmânt — 
Stam singur în cavou:.. şi era vânt... 

Şi scăârțiau coroanele de plumb. 


Dormea întors amorul meu de plumb 

Şi flori de plumb, şi-am început să strig — 
Stam singur lângă mort... şi era frig... 
Şi-i atârnau aripele de plumb 05). 


Repetarea cuvântului plumb (impresie grea prin în- 
săşi construcţia lui de foneme) accentuarea asupra cuvinte- 
lor: cavou, adânc, vesmânt şi vânt (impresie de hrubă în- 
delung rezonantă) ca şi asupra cuvintelor strig, frig (cu im- 
presie de tremur), dau poeziei o și mai puternică notă de 
lugrubu. 

Alături de poezia lui Bacovia, «Rondelul rozelor ce 
mor» vădește tristeță discretă şi rafinament sufletesc. 

Dacă prin revenirea aceluiaşi motiv, sau a aceluiaşi 
cuvânt — atunci când nu te aştepţi rezultă o tonalitate 
particulară, alături de cea ce-o aduc consoanele şi vocalele, 
Macedonski uzitează şi de repetarea continuă, exaspe- 
rantă, pentru redarea exasperantei situații din poezia 
«Cântecul ploaiei» *) cu ritm şi accent sacadat ca picătu- 
rile de apă ce cad interminabil: 

Ptouă, plâuă, — 
Pl6uă cât pâate să plbuă: 
Cu plâaa ce câde, m'apasă 
Durerea cea vâche, — cea n6uă... 
Afară e trist ca şi 'n câsă, — 
Plâuă, — pl6uă. 
etc. 


Referindu-se la rondel d. Dragomirescu, în tratatul 
său de teorie asupra poeziei, admite că Macedonski are 


64) R.-Sărat, Edit. Poporul, f. au pag. 5. 
65) Subliniezile sunt făcute de noi pentru a indica cuvântul accentuat. 
66) Poezii alese, op. dit, pag. 149. 


www.dacoromanica.ro 


98 


câteva capodopere, însă citează în întregime «Rondelul a- 
pei din ograda Japonezului» ”). 


Apei lui de prin ogradă 
Prea domol curgând la vale, 
Bolovani dintro grămadă 
Japonezuii pune 'n cale. 


Spumegată vrea so vadă 
Imprejurul casei sale 

Apa lui ce prin ogradă 
Prea domol o ia la vale, 


S: schimbând'o 'ntr'o cascadă 
De consoane şi vocale, 

Ulit-a vieţei grea corvoadă 
Dând răsunet ce cristale, 
Apei lui de prin ogradă, 


Cu acest rondel trecem pe planul plastic. Muzica nu 
mai are caracter preponderant ca'n «Rondelul rozelor ce 
mor», e înlocuită de imagini vizuale cu forme pline şi con- 
turate în mic, ca o camee. Perfect acord între forma minia- 
turistă a rondelului și cadrul miniaturist al tabloului. Din 
cât a străbătut până la noi, știm că japonezii au o deosebit 
de gingașă sensibilitate pentru frumuseţile naturii. Ei nu 
aleargă după peisaje cu orizonturi largi, indefinite şi nici 
după spectacole grandioase. Un colţișor, o ramură cu flori, 
câteva păsărele etc. sunt deajuns să le îmbete sufletul. 

Rondelul lui Macedonski a surprins o sensibilitate mi- 
niaturistică şi a redat-o cu acea claritate a tablourilor ni- 
pone — pe mătasă — unde chiar tonalităţile sumbre sunt 
valori transparente. 

Frumosul nu e unic. Motivele ce concură să facă o 
poezie frumoasă nu sunt toate aceleași, nu toate mijloacele 
de expresivitate se găsesc adunate la un loc într'o aceeaşi 
lucrare. Caracterul de plasticizare cerut uneia este nefolo» 
sitor în altă parte. Poezia plastică are avantajul de econo- 
mie: adună, concentrează determinat mintea în jurul unor 
anumite imagini numai («Rondelul apei din ograda Japo- 
nezului»); poezia muzicală este mai largă, mai imprecisă, 


67) Cartea Nestematelor, op. cdt, pag. 19. 

lasă în mai largă măsură câmp deschis resurselor sufleteşti 
ale fiecăruia («Rondelul rozelor ce mor»). Totuşi, chiar şi 
poezia plastică nu poate consuma imaginile în întregime, 
fără continuări subînțelese, In cel din urmă rondel găsim 
strofa: 


Şi schimbând'o 'ntr'o cascadă 
De consoane şi vocale, 

Ulit-a vieţii grea corvoadă 
Dând răsunet de cristale, 
Apei lui de prin ogradă. 


Zgomotele sunt capabile să dea iluzii auditive. În 
mersul trenului desprindem, în duruitul roților, un anumit 
tact, la care adăogăm dispoziţiile noastre sufleteşti. Cu 
timpul, zgomotul se transformă în cântec, trecem la altul 
etc. Macedonski nu arată cascada ca o simplă cădere de 
apă. Pentru a da caracter de dilectare sufletească, de vi- 
sare şi poezie imprecisă — muzicală dacă vreţi — nu indică 
ce anume direcție muzicală iau sunetele cascadei cum o face 
în «Rondelul florilor de lună» *). 


Flori de lună ce s'agaţă 
Schimbă apa în brocart; 
Printe frunze prinde viaţă 
Câte-un cântec de Mozart. 


Aci direcția vizuală ca și cea muzicală sunt indicate: 
apă de brocart, cântec de Mozart. Brocartul redă minunat 
ideea amestecului de întunerec al apei pe care alunecă stră- 
lucirea de aur a razelor de lună. Totuşi imaginea vizuală 
şi muzicală nu e completă. Cum sunt repartizate razele de 
lună? Ce anume cântec de Mozart? etc. Cetitorului i se 
lasă libertatea să completeze singur după preferințele şi 
posibilităţile sale. 

Figurile de stil ce implică prelucrarea sensaţiilor, nu 
sunt în preferința lui Macedonski. In schimb, bunul mănui- 
tor de stihuri, îngrijește forma, plasează cuvântul la locul 
lui. Are mereu în vedere rima bogată formată din cât mai 
multe sunete. Rămâne deci consecvent teoriilor sale asupra 


68) Cartea Nestemafelor, loc. cit, pag. 17. 

poeziei. Romanticii, mai ales, au socotit rima ca unul din 
factorii esenţiali şi indispensabili pentru frumuseţea versu- 
rilor. Macedonski n'a făcut concesii cuvântului bine găsit, 
dacă în acelaşi timp nu putea să fie şi bine rimat. Poezia 
«Neron» *) din 1882 poate constitui un bun exemplu de 
rimă şi construcţie îngrijită. Portretul îşi încheagă conturul 
din ideile ce se succed retoric, însă fără efort: 


De lebădă ‘i-e gâtul; de marmoră-al său piept 

Aci de pe terasă, îl vezi semeţ şi drept 

Privind albastrul Tibru, panglică lucitoare ; 

Pierdut cu mintea 'n visuri, scăldat cu fruntea 'n soare 
Ad malatic. leneş, apleacă femenin, 

Grumazul său de fildeş pe toga sa de in. 


Neronj!... Palatul, noaptea. răsună de orgie 
Precum răsură, glua, oraşul de urgie... 
Banchete, flori, Falerno, şi câtece de-amor 
Ciocnindu-se, adesea, cu ţipete ce mor, 
Pornesc, peste tot loaul, un haos fără nume 
Dar haosu 'nsemnează o epocă şo lume. 


Neron !... 

E Roma n flăcări, în lacrimi şi 'n măcel 
Căci Cezarul o ştie mai rea şi de câtel; 
E vinu 'n cupe de-aur şi sângele pe scară; 
Desfrâu de vin 'năuntru, desfrâu de sânge-afară. .. 
Dar astfel precum este: bizar şi criminal, 
Neron e încercarea de-a fi original. 


Versurile dela urmă subliniază portretul. Ele sunt 
consecinţa firească a celor spuse în tot cuprinsul poeziei. 
Dar Macedonski procedează și invers. Indrăgostit de-o i- 
dee plasată la sfârşit, construește restul poeziei cu scopul 
de-ai da temeinicie («Amoruly °). Ca să arate că din a 
«patimei răscoală»... i 


„Amorul singur 
E mai frumos în pielea goală. 


construeşte îndărăt comparații: că safirul nu strălu- 
cește decât în cadru de aur și platină, diamantul în alamă 


69) Cartea Nestematelor, pag. 86; Literatorul, No. 11—12 din 1882, pag. 
641. 
70) Idem op. cit. pag. 82. 

nu ne poate lua minţile şi ideea nu-i frumoasă decât bine 


îmbrăcată. - 
Alteori e îndrăgostit de-un întreg tablou grațios ca'n 


stârşitul poeziei «Naiada» ”). 


Printre verdeaţa smălțuită 
De flori au vesele culori 
Se scârge apa încreţită 
De-a zorilor fiori. 


lar lângă şărmul cu răchite, 
Răsare goală până 'n brâu 
Cu sânuri albe şi 'npietrite 

Naada limpedelui râu... 


Şi pe când vântul o sărută 
Cu şiretlic de vagabond, 
Ea zâmbitoare şi tăcută 
Işi stoarce părul blond. 


«Rondelul florilor de lună», «Naiada» etc. ne duc că- 
tre poezia naturii, numai natură, sau natură însufleţită de 
vieață omenească, în ambele cazuri însă fără elemente di- 
rect personale întâlnite atât de adesa în poezia lui Mace- 
donski. Cităm în seria nouă de înfăptuiri artistice: 


S'arată 'n galbenul ce scade, 
'Topindu-şi faţa în azur, 

O miriaretă cu arcade, 

Ce predomneşte împrejur, 


O vezi cu alba-i siluetă 
Ca o fantomă sub iaşmac 
Ce-ascunde forma ei cochetă 
Şi nişte ochi ce nu mai tac. 


In micul ei pridvor de scânduri 
Apar doi hogi în relief 
Dn care unul stă pe gânduri, 
Priveşte'n zarea de sidef. 
(Acşam Dovalar) 12 


—— 


71) Cartea Nestematelor, pag. 55, 
72) Idem, op. cit., pag. 59. 


www.dacoromanica.ro 


102 


Spuneam în altă parte că natura nu i-a dat lui Mace- 
donski motive de gândire, de filosofare. N'a vrut să-i pă- 
trundă tainele. S'a mulțumit numai s'o admire. Problema 
morții însă l-a urmărit mai adânc: 


Pătrundeţi nepătrunsul şi spuneţ-ne unde 
Ne ducem când mormântul asupră-ne s'a 'nchis 
Un vis e oare moartea? Sau viaţa e un vis? 
(Noaptea de Noembrie) 78 


Insetatul după veşnicie nu poate accepta moartea fiin- 
tei spirituale şi nici moartea definitivă a ființei corporale, 
de aceea adoptă convingerea continuității vieţii în alte exis- 
tente: 

Când topit îmi va fi corpul voi fi câmpul plin de flori, 
Inimile simţitoare au la piepturi să mă poarte — 


Va fi cer, parfum şi şoaptă, şi nu poţi să mă omori, 
(Noaptea de Ianuarie) 7ă 


In Avatar» — poezie de perfectă construcţie parna- 
siană cum am văzut — poetul îşi aminteşte ancestrala dra- 
goste pentru sclava romană sub forma atletului întors abia 
din castre. Şi cu toate că: 

Uitată mt-este groapa sub flori şi sub parfume, 
Dar tot mi-aduc aminte... fu Cretus al meu nume, 
Şin For purtam tunică şi clucuri emeşti. 


Ne-am desprins din umbrele de dinainte şi ne regăsim 
în ele: 


Etfebul cu ochi palizi, flori mistice de-o clipă, 
Nălucă argintie din umbra unui vis, 

A fost în scurta-i viaţă o muzică ce'n pripă 
Piângând pe-un flaut magic se duse în abis. 


La țărm îl readuce luntraşul fără mită... 


II sanulg ca printr'un farmec de-al morții adăpost 
Tat nalt, tot svelt, tot tânăr, — plăpând ca o zambilă 
Si'n repedea lui umbră mă văd precum am fost, 

(O umbră de dincolo de Styx) 75 


73) Poezii lese, op. cit, pag. 67. 
74) Idem, pag. 25. 
75) Flori sacre, op. cit., pag. 139. 

O spune şi mai răspicat vorbind odată de naşterea sa 
anevoioasă— gest de împotrivire ca să intre în lumea noas- 
tră: 


Poate că trăisem încă într'această jume mare 
Ce mă face ca să sufăr, ca să râd, sau ca să casc. 
Poate mi-aduceam aminte chiar de vieţefe-mi trecute 
Care, bune ca şi rele, nu-mi fuseseră plăcute. 
(Noaptea de Martie) t° 


Credinţa în metempsihoză îi susţine convingerea: 


Şi ta fond, se bea tot vieața chiar când bei balsamul marţei. 
! Vasul) T 


Cât despre valoarea socială a existenţei individuale, îl 
anticipează pe Coşbuc din «Moartea lui Fulger»: 


Din codri rupi o rămurea 
Cei pasă codrului de ea: 
Ce-i pasă unei lumi întregi 
i De moartea neal 


Tată versurile lui Macedonski: 


Furtuna când pe aripi de vânturi se aduce 

Ce-i pasă unei frunze de frunza ce se duce? 

E oare mai puţină verdeață în păduri 

Sau umbră mai puţină sub bolți de frunzătuzi ? 

O floare dacă naşte şi'ndată daca moare 

Se face în grădiră un gol, pentru o floare? 

O stea dacă luceşte stingându-se pe loc, 

Sunt stele mai puţine în cerul plin de foc? 

Verdeaţă, flori, insecte, şi tot ce este viu 

Se duc fără să lase o lipsă cât de mică.. 

Un om dacă dispare un altul se ridică, 

Si'n cartea vieţii nume se şterg sau se înscriu, 
(Noaptea de Noembrie) 


Fără a se însera în permanența unei atitudini, decât 
ca o derivație a spiritului său dinamic şi combativ, «Noap- 


— 


76) Cartea Nestematelor, op. cdt, pag. 112. 
77) idem, pag. 30. 

tea de Noembrie — din care am extras versurile de mai 
sus — admirată de Hajdeu şi felicitată de Maiorescu şi A- 
lexandri, ricoşează durerile (care până acum îl îndreptau 
pe Macedonski spre natura pură, animată sau simboliza- 
tă), de astă dată spre satira cu numeroase direcţii de şarjă 
violentă. 'fotul se brodează pe ceea ce vede treptat, dela 
moarte până dincolo de moarte. Seriozitatea obiceiurilor 
de înmormântare o parodie, datorită oamenilor ce nu văd 
în toate decât câştig material: 


Veniant la urmă papii, ca buturii de graşi, 

Cu pântece rotunde umflate de colivă. 

In albe sovonite sub fori de lămâiţă 

Vin fete'nchiriate să-mi fină de panglici; 75) 
Apoi o'atreagă ciurdă de-orbeţi şi de leliţe... — 
Pomană când se face, se află şi calid! 


Ziarele îşi fac datoria punându-i necroloage pe pa- 
gina treia. Discursuri, discursuri umflate care nu spun ni- 
mic, dar care lungesc ceremonia şi durerea celor rămaşi: 


Discursuri, de-altă parte, turnatu-s'au mai multe, 
Şi, pare c'o să fie şi lume să le-asculte... 
— „Sărmanul Macedonski, s'a dus, ca o chpire, 
Ca rază, ca scântee, ca vis, — etcaetera 


Printr'o operaţie de întoarcere către sine, ca Gr. A- 
lexandrescu în «Satira spiritului meu», se întreabă de ce 
atâta fast la îngroparea lui ?: 


Umblat-am printre stele?.., Urcat-am în văzduhuri? 
Chemat-am împrejuru-mi năpraznicele duhuri?, . . 

Şi fost-am prins, vre-o-dată, furând — precum se fură — 
Din perlele ce vecinic se cer pentru daintură?, . . 

Sau premii academic căzură-asupra mea 

Cu gloria lor falsă ş suma lor mai grea? 

Cântat-am la ocazii, — așa precum se cântă, — 

Măriri de contrabandă sub masca lui Caton, 

Şi'n cele două taberi ce zilnic se frământă 78) 

78) Macedonski nu era căsătorit în 1882 când a scris această noapte. S'a 
căsătorit un an mai târziu (1883) cu D-ra Anna Ralet-Slătineaau. Din această 
căsătorie a avut 5 copii: Alexandru, Nichita, Pavel, Nina şi Hyacint. 

79) Partidul liberal şi conservator. 

Jertfit-am vre-o dată la glorii de carton? 
Fundat-am oare'n ţară Republici dintr-acele 
Prin care-ajung, atâţia! Dinast'ce praptele; 0) 
Făcut-am oare'n jume ceva, ca să fiu dema 
De astă'mgropăciune, cu muzici triumfale?. .. 
Sau poate am prieteni la Bănci Naţionale, 

Şi popii 'nfăţişează al dragostelor semn? 


Nimic schimbat în moravurile de-atunci și până astăzi! 
Şarjează ignoranța setoşilor de bunuri pământeşti: 


Samsarii se întreabă să afle de-a murit 
Vr'un negustor de bursă ori vrun lipscan falit?,,. 
Pe loc ce li se spune de mine, — îşi urmează 


Vorbirea ce 'ntr'un singur cuvânt se însumează: 
Câştigul!. .. Epopee de-atâtea mii de ani, 
Divină-Comedie având ca titlu: Bani! 

Poeniă ce cuprinde amer, dureri, plăcere, 

Ca Raiul în urcare cu Jadul în cădere; 


Şarjează superstiția oamenilor din «lumea bună»: 


O doamnă din caretă văzând-o'n drumul său, 
Uitând că e supusă la legea cea obştească 

A pus a'ntoarce caii zicând că e semn căt; 
lar alţii în credinţa că ortu lam dat popii 
Din oftică sau tifos, batistele scoteau 

Şi dându-se'ntr'o parte, la nas şi le puneau, 
Crezând că-i molipseşte mirosurile gropii. 


Pentru poporul neatins de superficialul lustru al cărții, 
bun în neştiinţa lui, Macedonski are stimă: 


Pe marginea şoselei doi oameni s'arătară, 

Era un copilandru, era un biet moșneag; 
Copilul plin de viaţă — bătrânul în toiag, 

Şi dricul ajunângându-i căciulile'şi luară, 
“Ţăranii nu ştiu carte, dar dânșiin drumul meu 
Din inimă şoptiră: „Să-l ierte Dumnezeu”! 


Şarjează instituţia de cultură ce-şi zice «Teatru Na- 
tional» : 


Voind să se malje un templu literar 
Cu piesele române cusute la dosar, 


80' Aluzie la căpitanul Candiano-Popescu, revoluţionarul dela Ploeşti, a- 
juns apci la Palat, 

Era un demn spectacol de-a ţării propăşire 
Să vezi că galeria aplaudă'n uimire 
La'ntâia detunere de puşcă sau pistol 
La'ntâiul semn de patos, la'ntâia sforăire, 
Inscrise sau ne'nscrise în fiecare rol. 
Cortina cade. — Piesa e foarte-aplaudată. . . 
Dar lojele sunt goale sau date fără plată... 
Director peste teatru fiind un vânător 

Vă rog de-ce n'am pune şi piese de obor? 


In acelaşi an în care s'a publicat «Noaptea de Noem- 
brie», Macedonski mai publică o uşoară satiră («Castele'n 
Spania») *:) într'o formă atât de cursivă, de bună dispo- 
ziţie sarcastică încât, dacă n'ar fi prea lungă, aș fi tentat 
s'o reproduc în îptregime. O scrie cu ocazia tragerii unei 
loterii la care avea un bilet: 

IN'aş vrea să am măriri deșerte, 
Nici laude gi nici renume. ... 
Aş înălța mereu concerte 

La adăpot de griji şi certe 

La adăpost de am şi lume! 


In colț tăcut de vre-o Sahară 

Castel aş pune să-mi zidească 

Şi scuturat de-ori-ce povară 

Aş ridica spre ceruri scară, 

De-ar vrea norocul să-mi zâmbească! 


Ca'n basme masa mi sar pune 
Şi s'ar deşterne tot ca'a basme... 
Bucatele cele mai bune 

Ar apărea ca prin minune, 

Pe tăvi, aduse de fantasme! 


I s'ar uri cu vieaţa dusă în singurătate şi dela o vre- 
me şi-ar cumpăra palate, ar vrea să fie ca toată lumea. Pă- 
rând că se vizează pe sine, se năpusteşte asupra bogaţilor- 
neîndurători: 


Atuncea poate'n gând mi-ar trece 
Să ţin în lume tren şi casă, 

Să am bufoni cu tigve sece. 

In contul căror se petrece, 

Şi paraziți să am la masă! 


53) Literatorul, No. 5 din 1882, pag. 307. 

Să treer podul 3) în trăsură, 
Să-mi râd de suferinţe grele, 
lubindu-mi singura făptură, 
Pentru stomac şi pentru gură 
Să fie ţinta vieţii mele! 


Oh simţ, oh simţ că bogăția 
Pe om îl face rău să fie, 
De-mi cântă'n suflet poezia, 
Să cânte-o face sărăcia.., 
N'am câştigat la loteriet 


Cu astfel de perspective, ușurat mărturiseşte bucuria: 
necâştigului şi-şi duce sărăcia şi boemia creatoare mai de- 
parte... 


x x 
* 


Poezia lui Macedonski a trecut prin faze de tristeţă, 
veselie şi sarcasm; a apropiat-o de muzică sau de sculptură 
şi pictură; e stilizată îndelung sau spontan-neglijentă; e 
contemplativă şi dinamică. Marea diversitate a operei sale,. 
eşalonată dela 1880—1918 fără a putea stabili riguros epo- 
ca de apogeu, nu ne permite uşor o privire de ansamblu şi 
unitate. Găsim totuși o trăsătură comună şi permanentă, şi 
aceasta nu este alta decât preferința arătată în «Literato- 
rul» din 1880: «mărturisesc că nici o poezie nu-mi place mai 
mult ca poezia latină, luminoasă, plină de flăcări în loc de 
raze, fără enigme de deslegat, fără zăbranicul misticismu- 
lui, energică şi francă, şi mergând totdeauna la ţintă». 

avut viziunea artei sale viitoare şi s'a caracterizat 
cu anticipație. In adevăr aceasta este întreaga poezie mace- 
donskiană: luminoasă, plină de flăcări arzătoare în loc de 
raze discrete, fără enigme, energică şi francă. 

Pentru a lămuri caracterul poeziei lui Macedonski 
să-mi fie permis o comparaţie. Să presupunem că lumea ar 
fi aranjare de lucruri, în întunerec, pe mare porțiune, în şi- 
ruri după şiruri, unele înapoia altora. O sursă laterală ar 
arunca pieziş puternică lumină asupra lucrurlor din primul 
plan. In acest caz, şirul dn faţă s'ar desprinde din beznă, 
l-am putea vedea în toată plenitudinea, în timp ce celelalte, 


82) Actuala „Calea Victoriei" se numea pe atunci „Podul Mogoşoaiei”, 

depe planurile dindărăt, ar rămâne mai departe ascunse 
ochilor noştri. Aceasta este poezia lui Macedonski. 

Dacă ar rămâne aceeași orânduire, însă sursa de lu- 
mină ar cădea perpendicular, atunci fără îndoială că lucru- 
rile din față s'ar vedea strălucitor, însă printre rânduri, lu- 
mina ar străbate mai departe, ochiul s'ar putea furișa şi 
descoperi, din ce în ce mai șters lucrurile din planurile unu, 
doi, trei etc. Poate lucrurile estompate, bănuite numai, 
ne-ar părea şi mai frumoase decât cele ce se oferă privirii 
imediate. Acesta este poezia lui Eminescu raportată la cea 
a lui Macedonski. 

Poezia lui Macedonski se consumă aproape în clipa 
care o citeşti. Nu lasă în urmă aspecte nerezolvate care să 
te oprească sau să-ți întârzie prea mult sufletul. Nu este o 
simfonie complicată şi vastă, ci de cele mai multe ori un 
penetrant motiv simplu și melodic. lată o poezie pictură în 
care soarele sculptează în plus basorelieful niponului **). 

Fantasmagoric de colori, 
Cu coperişuri lucitoare, 


Sub larga purpură de flori 
Niponul magic râde'n soare, 


Idolatrat de călători, 

Pe marea fui străvăzătoare 
Scamatorie de colori 

Şi jucărie răpitoare, 


Niponul magic râde'n soare. 


O citeşti. Incerci impresia de feerie şi strălucire a unui 
tablou bogat și puternic colorat. Sufletul nu vibrează mai 
departe, în schimb efectul momentan este intens. 

Sau instantaneul fugitiv şi vaporos ce este «Zori 
roze» *). Se deschid porți de lumină roză ca să cuprindă 
doi îndrăgostiți. Apoi umbră și tabloul se închide: 


Pe sub migdali şi pe sub roze 
S'au dus în umbră, zâmbitori; 
Curgeau lumini din ceruri roze, 
Vocalizau privighitori. 


83) Cartea Nestematelor, op. cit. pag. 89. 
84) Idem, pag. 57. 

Curgeau lumini dia ceruri roze, 
Erau copii fermecători, 
Şi coronaţi de-apoteoze 
Se socoţeau nemuritori. 


Şi coronaţi de-apoteoze 
'Treceau ‘nainte şaptitori; 

Pe sub migdal: şi pe sub roze 
S au dus în umbră zâmbitori, 


Lui Macedonski îi plac efectele puternice: parfumu- 
rile tari, lumină multă și puternică, culorile multiple şi vii. 

Florile preferate sunt: crinii potire de lumină, rozele 
cu forma conturată şi rareori liliacul. Nicăiri flori discrete 
şi umile ca «floarea albastră» a lui Eminescu: 


In crini e beţia cea rară. 
(Rondelul crinilor) 


Ci'n nopţi schinteitoare de crini îmbălsămate, 
(Castetul) 


Bagdadul, poiana de roze şi crini 
(Noaptea de Decembrie) 


Zăceam sub crini şi roze, suflare nu aveam, 
(Noapte de Noembrie) 


Mai albele calicii de crini, duld flori de-amor 
etc. ( Mai) 


Íi place lumina strălucitoare, lumina care orbeşte, care 
arde, care transfigurează; îi plac efectele de clar-obscur: 


Pustia e-o mare aprinsă de soare 


Şi fac e în aer, în zori şin amurg — 
Şi toţi, naintează sub flăcări de soare 

(Noapte de Decembre) 
De-al soarelui jar, cotropitor, 


Pământul sub vraje rămâne, 
(Rondelul de aur) 


Intr'a soarelui magie 


Strălucesc porfiruri rare 
(Rondelul asupra unui oraş din Indii) 

O spleadoare ca de soare răspândeşte împrejur, 
(Vasul! 


“Tinicheaua de pe turnuri albăstrită e de lună 
(Mânăstirea) 


Orice coperiş de casă 
E baltă de lumină. 
(Excelsior) 


Şi strălucind pe turnuri cu alb coperământ 
(Sub munţi) 


Culorile curg vălmășag. Din dorinţa de a uni culoarea 
«cu lumina, se opreşte asupra pietrelor prețioase şi metale- 
lor, alungând astfel comparaţia şi metafora: 


În sch'nteierea-t de fopaze 
(Rondelul cupei de Murano) 


Vasul e de aur virgin schinteiat cu plăci de nacru, 
Incnustat în pietre scumpe, svelt, dar trainic ca un bronz; 


. . . p s è s 


Gestul lui e o minune, gura lui, rubin şi perle 
(Vaal) 


Safirul de-un albastru limped 
Umplut de-a cerului lumină 

Nu străluceşte în splendoare 
Decât în aur şi platină 


Nici diamantul în alamă, 
Nu-şi are flăcările toate, 


(Amorul) 


La mânerul unei spade peruzeaua când zâmbeşte, 
(Stepa) 


Muiat în luciri de beryl 
E'ntreg sidef şi lumină 


(Dans efeb) 


In cer plutea difusă o pulbere opal, 
Safire luminoase eliptic gravitau 
(In noapte) 

Astfel se lămureşte de ce Macedonski şi-a intitulat 
volumele: «Bronzes», «Cartea Nestematelor», «Albine de 
Aur», «Cartea de Aur», «Le Calvaire de Feu», 

Preferințele au trecut la discipoli: D. Karnabatt 
(Karr) îşi intitulează volumele «Opale şi rubine» (1904), 
«Crini albi și roşii» (1917); Alex. Stamatiad are: «Din 
trâmbiţe de aur», «Mărgăritare negre»; la T. Arghezi gă- 
sim «Agate negre». 

Abundenţa de culoare și pietre preţioase au tost soco- 
tite drept indicii sigure de decadență a poeziei. 

Când I. L. Caragiale se ridică zeflemisând şcoala li~ 
terară a lui Macedonski şi scrie sonetul « Cameleon-femee» 
cu subtitlul «Sonet decadent-simbolist-vizual-colorist», pe 
cale îl publică în «Moftul Român» (No. 17 din 1893), arată 
în notă că în cele 14 versuri sunt 32 noţiuni simboliste, din- 
tre cari 9 pur vizuale, 25 propriu coloriste şi dintre acestea 
21 simple şi 2 compuse %). Sonetul este îndreptat, cu cer- 
titudine, contra lui Macedonski, fiindcă acesta introdusese 
avalanşa de culoare în poezie, avea obiceiul să dea note ex- - 
plicative şi să pună subtitluri. («In arcane de pădure» poar- 
tă subtitlul «poezie simbolistă-instrumentalistă»). 

Poeziile lui D. Nanu au fost respinse de Academie în 
1899, pentru motivul că poetul cochetează cu simbolismul 
prin aceea că întrebuințează prea multe culori şi nu contu- 
rează ideea. 

lar cu ocazia apariţiei volumului «Harpegii» (1907) 
de D. Karr, Ilarie Chendi are în «Viaţa [literară și artisti- 
că» articolul «Literatura decadentă» din care extragem: «In 
toate aceste versuri scurte, incoherente, ce sună bine, dar 
adesea ori fără să aibă vre-un înţeles, sunt încărcate cu 
vorbe străine, şi cu imagini căutate. Ce rost poate să aibă 
bunăoară acra hazlie îngrămădire de minerale şi de pietre 
scumpe, de diamant, safir, ametist, rubin, agate, bronz, to- 
paz, opal și crisolit cari dau poeziilor lui o strălucire de 
zarafie? %), 

_ Studiind opera variată a lui Macedonski, unii au fost 
îndemnați să-l socotească «un mare clasic al nostru», alții 


85) I. L. Caragiale, Versuri, Bucureşti, Viaţa Românească, 1922, pag. 41, 
86) No. 49 din 16 Decembrie 1907, pag. 389—390. 

să-l socotească «modernist». Şi unii şi alții au dreptate. 
Prin forma corectă, cu sentimentul îndepărtat şi cerebral, 
denumirea de clasic este meritată. Sunt însă şi realizări din 
acele — simţite şi de contemporani drept decadente — care 
se înglobează totalmente în modernismul artei de astăzi. 

D. Const. Emilian, în a sa lucrare «Anarhismul poe- 
ticə, arată succint că «prin anumite elemente autorul Nop- 
ților şi Rondelelor prevesteşte lirica anarhică actuală. După 
d-sa aceste elemente sunt: 

—  Individualismul neînfricat. 

— O pornire pătimașă, sălbatecă, maladivă, dovedită 
în poezia «Ură» care concordă cu demonismul din «Imn la 
Satan» și sexualismul priapic din «Faunul>, sau «Stepa». 

— Bizarerie de gândire, de imagini şi de limbă. Pen- 
tu ilustrare aminteşte macabrul, de efect exterior din «Răs- 
merița morților». 

— Lexicul, pe lângă expresiile cele mai alese (infuen- 
ţa clasicistă şi parnasiană) conţine cuvinte vulgare, brutale 
ca: smintit, sdrenţe, tinichea, tâmpit, coţcari, sgâit, jiganie, 
nădragi, poşircă, brânci etc care ar putea rivaliza, azi, doar 
cu d Arghezi”). 

Părerile d. Emilian tre»uesc completate și moderate. 

Modernismul lui Macedonski este mult mai vast. 

Suntem de acord că poetul este un «individualist ne- 
înfricat». Tendința poeziei de astăzi este individualizarea, 
aş zice mai bine, singularizarea creaţiei. In numele unei sen- 
sibilități nouă (sinceră sau nesinceră) fiecare poet vrea să 
fie un altul, să fie el, să se separe complet de producţia ce-a 
fost şi de acea ce există. Macedonski este un percursor. In 
luptă cu Eminescu, s'a desprins de spritiul de creaţie al 
timpului. 'Tradiţionaliştii i-au contestat valoarea, genera- 
tile tinere — totdeauna nemulțumite de înaintași — au vă- 
zut în el omul nou al vremii, îndrumătorul energiilor tinere 
avide de altceva. Generaţii după generaţii au trecut prin 
şcoala individualismului său. Au școlit şi l-au continuat fie- 
care în felul lui. 

E un precursor şi în ce priveşte ritmul de vieață. Dela 
răsboiul mondial încoace se vorbeşte insistent de ritm ra- 


87) Anarhismul poetic, Bucureşti, I. E. 'Torouţiu, 1932, pag. 86—87. 

pid. Cerinţele de vieață numeroase, marea trepidaţie a eve- 
nimentelor de tot soiul, maşinismul exagerat etc., au făcut 
din fiecare om un grăbit. N'avem răbdare. N'am putea su- 
porta un voiaj în lume, cu «poştalionul» de altă dată. Tre- 
nul chiar ne pare locomoție lentă. Cerem viteză mai mare, 
tot mai mare şi-o vădim în toate manifestările noastre, im- 
plicit arta. Sentimentalismul, contemplația îndelungă și pa- 
sivă e socotită lipsă de vitalitate, Pretextând virulenţa și e- 
nergiile nestăpânibile, arta — literatura în speţă — nu cu- 
noaşte amorul de câtăva vreme, decât sub forma apologiei 
sexuale. Macedonski a fost un frământat, un grăbit în pro- 
ducție, un grăbit în ce priveşte dorinţa de consacrare. N'a- 
vea timp să privească retrospectiv, nici să stea îndelung pe 
loc. Cu acest spirit, n'a putut nici el ca şi cei de astăzi — 
însă cu mult înaintea altora —:să privească amorul, fără 
acțiune, sub formă contemplativă (platonică c'o expresie 
arhibanalizată), preparativă, ci amorul activ, posesor de 
trup. Atitudine constantă dela «Noaptea de Aprilie» din 
1880 până la epopeea sexuală «Thalassa» (1916). 

Contribuțiile lui Macedonski la fundamentarea poe- 
ziei contemporane: 

1) Sexualismul gradual nuantat. dela expresia încor- 
dată a tânărului din «Dans de Efeb» *) răscolită de stăpâ- 
nite pofte lăuntrice: 


Dar pofte în umbră 'ncordate 
Fluidice braţe lungesc, 
Şi marii săi ochi se lărgesc, 
Şi'n ei, ard flăcări ciudate... 
trecând prin apologia nudităţii astămpărătoare din «Amo- 
rul». se îndreaptă spre «Idile brutale», ca să ajungă la ma- 
xima nesaţietate de luxură a lui «Laïs»: ®) 
'Te-ador! Şi-aş vrea să tremur în braţele-ţi vânjoase, 
Striveşte-mi sânul fraged, dă-mi friguri dureroase. . . 
Impure Grec fă-ți pofta cu mine oricât vrei, 
Doboară-mă sub pieptu-ţi ca secera pe grâne, 
Sfâşie-mă şi fă-mă o sdreanţă a rămâne... 
Eşti liber œ puterea şi viaţa să mi-o iei: 
Voesc să mor în spasme şi pentru-a ta plăcere!! 


88) Flori sacre, op .cit., pag. 59. 
89) Ziarul Românul, din 30 Martie 1901. 

Gestul n'a rămas singular. A fost însușit de Mircea 
Demetriad, discipolul lui Macedonski şi colaborator al Li- 
teratorului din anul 1883. M. Demetriad, s'a bucurat de bu- 
nă reputaţie poetică. Multe reviste şi ziare își făceau un 
titlu de fală că-l aveau colaborator. Ziarul «Românul» a- 
nunța cu emfază ineditele sale poezii, ce aveau să se pu~ 
blice în numerele viitoare. Mai toate, poezii proslăvind de- 
liciile epidermei: 


Când însă pe-o coastă culcată, 
Cu sânii pietroşi, desveliți, 

Cu pulpa rotundă şi mată, 

Cu ochii de gene 'nveliţi; 

Te laşi de visări să fii prinsă 
Bărbaţii pălesc gi tresar; 

lar carnea-ţi roşeşte aprinsă 20) 


Sau alta: 


Ah! Sânul tău, atât de tare, 
Ca şi o cupă ciselată, 
Sub mâna mea ritmat tresare 
Şi mă imbată! 91) 


Continuatorii temperați ai genului: I. Minulescu cu unele 
poezii din volumul «Romanţe pentru mai târziu», Al, T. 
Stamatiad cu câteva expresii în volumul «Din trâmbițe de 
aur» etc. 

Sexualismul în artă, monedă curentă acum, era act de 
curaj în literatura noastră de atunci. Macedonski l-a avut 
invocând natura şi sinceritatea. N'a fost singura sinceritate 
în artă a omului, care a suferit de pe urma marei sale sin- 
cerităţi. Vieaţa o socotea prea complicată ca s'o complice 
și mai mult ipocrizia. 

2) Nu s'a sfiit să dea expresie sentimentului antisocial 
de Ură, nu s'a sfiit să-l găzduiască pe Satan («In Noap- 
te») ”) şi să-i proslăvească spiritul iscoditor, frământat şi 
inventiv («Imn la Satan»). 

3) Şi-a complăcut creaţia în atmosferă de macabru şi 


90) Ziarul Românul, No. 11} din 16 Martie 1903. 
91) Idem, No. 121 din 25 Mai 1903. 
92) Poezii alese, op. cit., pag. 153. 

întunecată bizarerie de motiv (predominantă în anul 1883, 
anul epigramei adresate lui Eminescu şi-a poeziei «Ură» ). 


“Căltorii şi matrozi putrezeau pe puntea rece, 
Frunţi albastre, buze vineţi, pumni închişi şi ochi sticligi 
Toţi muriseră de-arandul: cinci şi şase, opt gi zece, 

ŞI zăceau, mormane nake, galben-verde, muceziţi. 


di prr iadul de'ntuneric se ducea vaporul morții 
Pe un pântec sau pe altul aplecând al lui schelet; 
Dymineaţa ncremenită sta în cer pe pragul porţi 
Şi muia cu lacrimi negre nuanţatul ei buchet. 
(Vaporul morţii) 9 


In felul baladei «Lenore» de Bürger, e scrisă «Noap- 
tea neagră» *), 


Hop! Hop!... se duc mereu la vale, 
Şi parcă mar privi cu jale, 

Şi par'că râde câte-o dată... 

Căci spămnantoasele lar zanduii, 
Sunt Ghiena ce o port în gânduri 
Sunt mintea mea întunecătă. 


Cocosul ce'nspre ziuă cântă 
Cu glasul lui nu le spăimantă, 
Hip! Hip! curg iasmele intruna, 
Şi dacă las perdeaua iute. 
Atunci, odaia, pe'ntrecute, 
Mi-o umple, una câte una. 


Sau unificarea celor două de mai sus: 


Şi pestele din groapă dau fuga nsufieţite 
Sa-şi strângă orice oase din cale rătăcite, 
Aşa că cimitirul cra ca un vârtej, 
In care câte-o ţeastă fugea dup'un gâtlej... 
( Rasmeriţa Morților) % 


Iuliu Săvescu, cel de al doilea socotit iniţiator de poe- 
zie nouă (primul este Ştefan Petică), pornind și el dela 


95) Cartea Nestematelor, op. cit., pag. 78; Literatorul, No. 6 din 18683, 


vag. 321. 
94) Idem, pag. 101; Idem, No. 9 din 1853, pag. 547. 


95) Literatorul, No. 9 din 1883, pag. 513. 

«Literatorul» unde a publicat versuri în 1890, are versu- 
rile : 


lar moantea, pe-un schelet călare, 
Rânjind întrun ciudat transport, 
Pe langa hora urlătoare, 


Aleargă dup'un cap de mort. 
(Noapte în pustiu) 5 


Motivul şi cuvântul transport sunt ale lui Macedon- 
ski. Avem iarăşi prilejul să susţinem că înainte de Iuliu Să- 
vescu şi Şt. Petică, modernismul cristalizează în opera ex- 
trem de variatului Macedonski. 

Cu tematica sexuală, demonică, macabră, cadaverică 
a sentimentelor antisociale etc., Macedonski a lărgit câm- 
pul de inspiraţie, dând poeziei ulterioare posibilitatea să 
mute hotarele până acolo, încât din orice să se poată face 
poezie şi să ajungem astfel la Florile de mucigai ale lui T. 
Arghezi. 

4) A violentat ponderanţa figurilor stilistice: 


Dar sânqe ce curge din nori 

Inalţa fanfare de goarne. . . 

E sarbad argintul dm zori... 
Un monstru ia cerul ın coarne: 


E, soarele — taur de aur. 


(Epoda de aur) 97) 


5) A sfărâmat castele dintre cuvinte. A eliberat cu- 
vintele ţinute departe de poezie: 


Albastra noapte 
E toată ploa'e argintie 
Transcedentală poezie 
De lenevoase şoapte. 


Din lumi astrale 
Magia infăşurătoare 
Coprinde în a ei splendoare 
A plângerilor vale. 


96) Iuliu C. Săvescu, Poezii, Bibl. pt. toţi, No. 1121 1122, pag, 15. 
97) Poezii alese, op. cit., pag. 157. 

Suflări salubre 
Alungă ale zilei miasme 
Şin minţi înnăbuşesc fantasme 


Şi cugete lugubre. 
(Excelsior) 95 


Subliniem împerecherile puţin obișnuite şi ritma dega- 
jată. Motive poetice nouă, mijloace nouă. N'a ezitat să în- 
trebuințeze chiar cuvinte socotite «paria». Adaog la şirul 
d. Emilian: smârc, mucigai, gunoi, puroi, îmbălat, scuipat, 
hoit. bube, etc. 

Persistenţa influenței naturaliste şi-a găsit susţinăto- 
rul în d. O. Densuşianu, iradiatorul modernismului: «un 
cuvânt nu trebuie luat izolat, valoarea lui atârnă dela felul 
în čare apare alături de altele, dela asociaţiunile pe cari le 
stabileşte între ele scriitorul, așa că multe cuvinte din cele 
mai întrebuințate, chiar banale, pot avea valoare poetică 
dacă sunt prezentate într'un tot artistic, original» *). 

Cuvintele izolate: smârc, mucigai, gunoi își diluiază 
efectul repugnant în ambianța altor cuvinte: 


Mucegăitul smârc al văii cu poezie se vestmântă, 
Pe prefiratele lui ape pluteşte albul nenufar. .. 


La fund se duse iar gunoiul ce înălţase o secundă, 
Şi stânca tot rămase stâncă, şi unda tot rămase undă. 
(Noapte de Mai) 


Balta mucedă e toată fermecat mărgăritar 
(Mănăstirea) 


Efectul cuvintelor este și mai diluat în ambianța între- 
gii poezii, nu numai a câtorva versuri smulse totului. 

6) Efemer a încercat ritmie liberată de stringența de 
măsură şi rimă. Manifestare sporadică cu poezia «Hi- 
nov» din 1879, publicată în volumul «Poezii» (pag. 106): 

Călcând această ţărână mută 
văd ce nu vedeţi voi: 
Umbrele — acelor eroi 

ai căror urmaşi suntem noi; — 


98) Excelsior, op. dt., pag. 11. 
99) Conferinţele viefei nouă, Bucureşti 1910, pag. 13. 

& stând în valea tăcută, 

de ritm sau de cadență 

Sau ge-ori-ce reguli îmi râd: 
Ritmul meu e zgomotul 

ce'i! fac cu zalele lori 


Tată'i. — De-oţel le e coiful; — lat 
era Romanul în spete; ondulat 
avea părul; — puternic braţul! 


N'a continuat cărarea începută. Dar la cealaltă extre- 
mitate a activităţii sale, în 1918, are cuvinte elogioase pen- 
tru așa de el numitul «Vers simfonic» '%), al unei poezii de 
Karnabatt: 


Fantomele bătură la porțile tăcute, 
Dear portile rămase mute 
In ţâţâni de rugine, 
Căci cheile erau perdute 
Şi poarta zăvorită bine. 
Si pe când cei morţi 
Isbeau nebuni în porți, 
Afară, pe un drum de-opal 
Curgea năvalnic al vieţei val 
Cu ritmuri de eroică fanfară 
Care'ncercară 
Fantomele care treceau în taina serii 
Ca'n visurile jui Aligheri 
Fantomele durerii. 
(Oa'n visurile lui Aligheei) 


In același articol nu i-a uitat nici pe I. Minulescu şi 
Al. Stamatiad care, din acest punct de vedere, se situiază 
înaintea lui D. Karnabatt. 

Reminiscenţa ritmiei libere se mai păstrează totuşi, la 
Macedonski, în câteva poezii. Din motive de expresivitate 
a schimbat măsura şi ritmul în «Corabia» **). 

La țărm coraba oprită 
E ninsă de zăpada lunei 
Şi marea tace odihnită 
De biciuirile turtunei, 
Catarg şi pânze argintate 


100) Literatorul, No. 1 dim 1918, pag. 7. 
101) Cartea Nestematelor, op. cit., pag. 32. 

Albind uşor sunt leqăngte 

Magia nopţii este sfântă... 
Verzuile unde dormitează, 

Novicii råd. .. — Cârmaciu offează 
Matrazii melancolic cântă. 


Fiecare vers este compus din 9 silabe împărțite în 4 
unităţi ritmice, din care primele 3 picioare sunt iambi, iar 
ultimul este amfibrah, afară de versul interior: 

Verzuile unde dornritează, 


Versul acesta are 10 silabe împărţite tot în 4 picioare, 
primele 2 sunt amfibrahi, iar ultimele două sunt trohei. 
Schimbarea bruscă de măsură și ritm a fost menită să redea 
legănarea mării **), 

7) Incidental, în seria inovatiilor, Macedonski — e- 
vadatul vremii sale — aduce uzanţa literilor mici la început 
de vers. Inlătură majusculele (justificate doar de faptul că 
aşa s'au scris versurile de când e lumea) în poezia deja ci- 
tată «Hinov». 

8) Am lăsat la urmă contragerea expresiei în forme 
lapidare, modernismul de importanță al lui Macedonski, 
fiindcă această problemă de estetică contemporană cere 
analiză mai largă. 

Cu ocazia analizei făcută poeziei «Noaptea de Mai», 
am arătat într'un loc, că elementul afectiv, ce există în cu- 
vântul interjecție, onomatopeic şi expresiv, constă din felul 
cum s'au împerecheat consoanele și vocalele ca să consti- 
tuiască cuvântul. 

Dar în vorbirea de toate zilele, subtilitatea afectivă 
din cuvânt, prin felul construcţiei sale din foneme, trece in- 
sesisabilă. Ceea ce apare, în prima linie, evident pentru toţi 
este că pentru înțelegerea dintre oamenii aceleași societăți, 
s'au creat anumite mijloace convenţionale, intelectuale și 
acestea sunt cuvintele. Ca alcătuire, cuvintele nu sunt con- 
venţii, adică joc capricios de împerecheri arbitrare, ci por- 
nesc dintr'o necesitate sufletească inerentă felului de a 
simţi a unei colectivități. Dintr'un alt punct de vedere, cu- 


102) In ziarul Forfa morală, No. 11 din 13 lanuarie 1902, poetul dă explicări 


similare, ea să nu fie cumva considerat versul defectuos. 

vintele merită să fie numite «convenţii» fiindcă ele nu sunt 

înseși lucrurile, ci un simbol al lor, nu reprezintă bogăţia 

particulară şi individuală a intuiţiilor legate de lucruri, ci 

nişte extrase, abreviate generale, cu caracter intelectual, 

scoase dintr'o clasă întreagă de lucruri asemănătoare. 
Schematizat procesul este următorul: 


a) Intuiţii particulare, b) Iniţial formare cv- c) Prin adoptarea socia- 
individuale, formate din vântului din împulsul a- lă a cuvântului (cu retu- 
bogăţia de împresii ce fectivităţii răscolită de a- şări ulterioare) se leagă un 
căpătăm în contact cu ceste impresii. sens anumit, succint, for- 
mat de mirea aspectelor 
comune, constante şi gene- 
rale, ale urei categorii de lu- 
cruri de acelaşi fel, aşa cum 
este dată în experienţa tu- 
turora, câtă a fost şi câtă 
va mai fi. 


lucrurile. 


Cuvântul izvorât din intuiții bogate individuale, prin accep- 
tare socială dă la oparte individualul, îşi sărăceşte conți- 
nutul, îşi fixează un sens genetic şi devine astfel noțiune 
sau concept, de care facem uz în langajul de toate zilele. 

Totuşi experiențele individuale (intuiţiile) nu sunt 
complet absorbite de conținutul intelectual al cuvântului 
noțiune. Unele intuitii, datorită impresiilor adânci produse 
asupra sufletului, se menţin, merg alături cu noțiunea și-o 
copleşesc uneori. Cuvântul se găsește în situaţia sunetelor 
muzicale. După cum la un sunet muzical există o notă fun- 
damentală abstractă, fără realitate pentru simţuri şi în ju- 
rul e. note accesorii numite armonice, tot așa la un cuvânt, 
sufletul nostru descopere dincolo de sensul generic, repre- 
zentări secundare individuale care sunt, ca să spunem așa, 
«armonicele cuvântului idee». 

Cuvintele «Dunărea albastră» pot evoca numai me- 
lodia cunoscutului vals și să rămână sub formă de melodie 
pură, dar pot evoca în acelaşi timp și una din multiplele cir- 
cun:stanțe ale vieţii noastre, când am auzit această melo- 
die: ambianța și amintirile unui bal, a unui film, a unui con- 
cert, a unei excursii, a unei reculegeri de seară, etc. 

Pronunţaţi cuvântul: pădure, stâncă, oraş, nour, ta- 
bolu etc. în faţa mai multor persoane. În afară de partea 

comună, de înţeles noţional, fiecare va atașa amintirile sale 
variate. Inainte de ocazia prezentată, cuvântul a fost între- 
buinţat apoi în diverse situaţii trecute: l-am auzit rostit de 
cutare persoană în cutare loc; l-am văzut scris undeva, în 
cutare istorisire sau situaţie a vieţii mele. Din toate aceste 
situaţii, sau din toate aceste combinații în care s'a găsit a- 
mestecat, din toate întrebuinţările ce le-a avut, cuvântul a 
reținut câte ceva şi mai cu seamă a reținut ceeace a impre- 
sionat sufletul. El trage după sine un cortegiu de amintiri, 
de «armonice». lată pentru ce adesea, fără ca să putem ex- 
plica în mod cu totul lui tot clar, cutare cuvânt cetit sau 
auzit face deodată să apară înaintea ochilor noştri imagi- 
nea unei persoane uitate, tabloul unui loc odată cunoscut, 
sau să revină în minte o întreagă perioadă a vieţii noas- 
tre **). Cuvântul împrumută tonalitatea amintirilor. 

In vorbirea curentă, din cauza rapidităţii, abia avem 
timpul să atașăm cuvintelor sensul lor. Amintirile, «armo- 
nicele» sunt înlăturate. Pentru asta trebue mai mult răgaz 
şi condițiuni anumite. Arta le oferă. 

Revenim. În acelaşi cuvânt sunt 3 elemente: 

— Un element intelectual de comunicare inter-umană 

— Un element afectiv primordial (modificat prin e- 
voluția limbii) compus din felul de alcătuire intimă prin 
vocale și consoane. 

— Un element afectiv individual constituit din intuiții 
predominatoare în stare să readucă în minte împrejurări, 
mult sau mai puţin concrete. 

Deosebirea între arta veche și modernă constă din fe- 
lul de utilizare al acestor elemente. În arta veche predo- 
mina elementul intelectual al ideei — de toți înțeles — re- 
dat conturat, clar şi plastic. În poezia modernă, odată cu 
accentuarea muzicei, s'a utilizat cele două elemente afec- 
tive din cuvânt, înlăturându-se tot mai mult elementul inte- 
lectual până s'a ajuns ca poezia să nu mai fie accesibilă 
mulțimii, deprinsă cu materialul înțelegibil al cuvântului. 

Cum e posibilă înlăturarea elementului intelectual, toc- 
mai partea cea mai uzuală şi mai temeinică a cuvântului? 


103) M. Braunschw:g, Le sentiment du beau et le sentiment poétique, op. 
cit. pag. 187—188. 

a) Făcându-se uz, până la abuz, de interjecţii — çu- 
vinte fără conținut noțional. 

b) Imperechindu-se cuvintele în expresii în așa fel 
încât, conţinutul intelectual al unui cuvânt să fie anihilat 
de următorul; mintea să nu se oprească contrariată, ci să se 
lase furată de ritm şi muzică. Nu vrem să facem din Emi- 
nescu un modernist, însă găsim şi la el realizări sporadice: 
ce pot exemplifica poezia modernă: 

Stele nasc umezi pe balta senină. 
(Seara pe deal) 

Stelei... nasc!... umezi! Cum? 

c) — Comparaţiile în loc să concretizeze ideea, s'o 
facă din contră mai abstractă, mai vagă și deci mai departe 
de înțeles. Tot Eminescu: 


Braç moletec ca gândirea unui împărat poet, 
Şi-am făcut din tine-un inger blând ca ziua de magie 
(Veneră şi Madonă) 
Doar ochii mari şi minunaţi 
Lucesc adânc, himeric, 
Ca două patimi fără saţ 
Şi pline de 'ntuneric. 
(Luceafărul) 


Sau la modernistul Minulescu:: 


De ce-ţi sunt ochii verzi 
Culoarea vagnerianelor motive? 
(Celei mai apropiate) 
Cu ochii tăi... 
Coloarea nebuniei şi-a crimelor iertate, 
(Odeleta,) 


d) — Construcţii sintactice de mari inversiuni, cu în- 
telesul ascuns până la negăsire. Iarăşi Eminescu: 


Când pluteşti pe mişcătoarea mărilor singurătate; 


(Scrisoare) 
Fi tremură ca alte dăţi 
In codri şi pe dealuri, 
Călăuzind singurătăţii 
De mişcătoare valuri. 
(Luceafărul) 

e) — In sfârşit, ajungem de unde am plecat: conden- 
sarea expresiei în forme lapidare. Un început de procedeu 
îl anunță poezia «Mai»: 


Mai! Mai! şi Aurora cu laorimi de topaz, 
Mai albele calicii de crini, dulci flori de-amor 
Şi vodle de frunze, şi raze şi extaze, 

Ş'a traiului uitare, un chin de care mor. 


Mai: barca ce se duce pe undele tăcute: 

Şi clarul dimineţii, şi veseli lapătari, 

Şi lumi ce sparg văzduhul pe-azururi renăscute, 
Şi bălți de-argint şi trestii, şi candizi nenufari. 


Poezie mozaic, din elemente pe cari poetul le crede su- 
ficiente ca să insufle, cu mijloace reduse, frumuseţea lunii 
Mai. Fiecare vers este o idee sau mai multe, necomplet for- 
mulate, Ideile nu se leagă organic una de alta. Nu există 
unitate discursivă, 

Aceeaşi arhitectură în «Pe balta clară» tai 


Pe balta clară barca molatecă plutea... 

Albeţi neprihănite curgeau din cer: — voioaae 
Zambeau în fundul apei resfrângeri argintoase. 
Oh! alba dimineaţă, şi visul le şoptea, 

Şi morii albi — şi crinii suavi — şi balta clară, 
Şi sufletul — curatul argint de-odinioară — 


Oh! sufletul! — Curatul argint de-odinioară, 


Condensarea expresiei atinge un grad neîntâlnit până 
acum, în ultimul vers, repetat cu adăogirea unei interjecţii, 
anume pentru accentuarea situaţiei. Aşa cum e formulat 
nu-i lipsit de valoare expresivă. Tot ce-i suav, tot ce-i de 
preţ, nefalşificat, imaculat, tot ce-i mai frumos din trecutul 
nostru transfigurat de depărtare şi timp, îşi găseşte loc în 
versul condensat: 


Oh! sufletul! — Curatul argint de-odinioară, 


Amintirile, «armonicele» invadează din plin conţinu- 
tul abreviat şi nelogic al versului. 


104) Cartea Nestematelor, op cit., pag.. 75; Literatorul, No. 12 din 1893, pag. 13.. 

Efectul este prea frumos ca să nu-l încerce şi alții. Şte- 
fan Petică, în Literatorul din 1899 °) închee strofa poe- 
ziei «Necunoscuta»: ' 

Avea ucigătoarea pară : 
A visului sdrobit pe totdeauna 
O, tristul vis, sdrobit pe totdeauna. 
In anul în care sa publicat poezia «Pe balta clară» a 
apărut și poezia următoare: 
| Oh! Albii crini, 
Oh! primâvara şi splendoarea! 
Oh! voluptatea şi candoarea! 
Oh! Rosele şi ai lor spini. 


. 


Ohi!! vis superb, 
Oh! Eleganţă corporală, — 
Plasticitate imorală — 
Oh! aripe la gest şi verb! 


Oh! toate moarte 
V'a moştenit degrab' neantul 
Şi na rămas decât amantul 
Eternul doliu să vi-l poarte 106) 

Aceleași versuri independente, aceeaşi condensare de 
expresie, la care se adaogă obsedanta interjecţie şi ritmia 
pe care o va adopta I. Minulescu în poezia din volumul 
«Romante pentru mai târziu» (1908). 

«Evenimentul literar» din 1894 '%*), într'un articol in- 
titulat «Decadenții», reproduce poezia de mai sus, însoţin- 
d-o, printre altele, cu aprecierea că-i «amestec gol de sunete 
ameţitoare și fără nici un înţeles». 

Ceea ce era socotit decadent în 1894, era pentru mai 
târziu chiar în 1908, însă în 1934 este obișnuit de vechi, 
pentrucă poezia a mers, între timp, mult mai departe pe 
drumul condensării şi abrevierii ce i s'a deschis de către 
răstigqnitul Macedonski. 


105) No. 6, pag. 4. 
1C6) Litr? orul, No. 4 din 1893, pag 5. 
107) No. 7, pag. 3. 

Nu din cauza contemporanietăţii Macedonski este pus 
alături de Eminescu. Amândoi reprezintă literatura epocei, 
unul a Moldovei celălalt a Munteniei. Dar în timp ce Emi- 
nescu, pornind dela influența germană, se afundă tot mai 
mult în creație cu caracter băştinaş, Macedonski, adept al 
şcolii franceze, ajunge până acolo încât scrie franțuzeşte 
chiar *%*). 

Nu găsim larg suflu naţional, de subiect, aşa cum ne-a 
obişnuit Eminescu, Coşbuc şi curentul sămănătorist. Asta 
nu înseamnă că n'a dat poporului Român opere cu care 
acesta se poate mândri şi că n'a cunoscut opera poporului. 
In conferința dela Ateneu, din anul 1878, când a vorbit şi 
despre Eminescu, relevă frumuseţea poeziei populare re- 
gionale şi se opreşte asupra unei poezii din Maramureş: 

Astă noapte am visat 
Că badea m'a sărutat 
M'am sculat şi-am pipăit 
Dar nimica nam găsit, 
Numai dorul inimei 
Scris pe faţa perinei 
Cu cerneala ochilor 
Ochilor fărtaţilor 

Şi cu firul genelor 
Genelor suror'lor! 

Numai simplul fapt că a citat această comoară de sen- 
sibilitate artistică, dovedeşte că nu era străin de autentica 
poezie populară (chiar dacă nu e redată dialectal). 

Ceea ce na încercat prea mult în poezie, a făcut-o în 
proză. Când apare «Literatorul» în 1880, își umple sufletul 
ca aroma îmbătătoare a trecutului apus şi înviază «Tipuri 
dispărute», cu eticheta mai târzie de «Năluci din ve- 
chiine»'*). 

Răsfoeşte instantanee din vieaţa de altă dată şi prezin- 
tă imaginea acelui «Isprăvnicel», român blajin, devotat boe- 
rului, cu dragoste de moşie, însă pe care vremurile schim- 
bate l-au înlocuit cu hrăpărețul îngrijitor (administrator) 
grec sau neamt. 


108> G. Ibrăileanu, Viata Românească, No. 6 din 1922. 

109' Toate se găsesc în Literatorul din 1880—1881 şi în volumul Cartea 
de Aur, op. cit. pag. 249—283. Parte din ele sunt publicate şi în volumul citat, 
Proză aleasă. 

Trezeşte din somnul morţii «Cănăziţax, o a doua Kera 
Luduca din romanul lui Filimon, care răscumpără vieaţa 
de luxură plătită, c'o dragoste ce-i deschide mormântul. 

Moldoveanul Barbu Lăutarul își găseşte pandant mi- 
nor în «Verigă Țiganul>, răsfățatul regiunii Oltene, ci- 
mentator de legături indistructibile între boer şi țăran. 

Perindă caleidoscopic imaginea «Pitarul»-ui demodat 
ce-şi poartă tragic bătrânețea inutilă, imaginea «Suru- 
giul»-ui îndrăgostit până la sinucidere de fata hangiului de 
la Talpa. 

Dintre toate nălucirile, figura cea mai închegată este 
<Cămătarul> ***) Kir-Năstase. I se spunea cămătar cu toate 
că «nu lua decât doi galbeni peste dobânda pravilnică ce 
era de zece la sută». Boerul sau negustorul când avea lipsă 
de bani trimitea sluga «cu răvaş ori fără şi şe întorcea cu 
parale»... «că, vorba era, în acele vremuri vorbă, şi nu era 
nevoe nici măcar de zapis la mână ca un om să aibă creză- 
mânt la celălalt». Dar vremea «bonjouriştilor> cu «liberta- 
ua» şi cu «egalitaua» lor au schimbat timpurile. Intr'o zi 
un negustor, căruia îi mergea destul de rău, vine la Kir- 
Năstase să-l împrumute, fiindcă se aştepta să-i nască ne- 
vasta: «Mă Kyr-Năstase în sus, mă Kyr-Năstase în jos, 
fii om de omenie Kyr-Năstase, nu te face, nu te drege, bre 
Kyr-Năstase, şi tura vura, toate fură de geaba. Când să 
plece însă, şi numai după multă logoriseală, Kyr-Năstase 
se hotărî să-i spună că. poate ar găsi niscaiva bani în chi- 
chița lăzei, dacă, de rândul ăsta, i-ar fi chiezăşuiți cu vre-un 
zălog cumva — fiindcă de! vremurile ezau grele, şi mai 
pierduse el bani destui... că vezi! lumea s'a schimbat; ...că, 
cine cu gândul nu gândești, l-a pus la mână-şi, şi-a bătut 
joc de el» (pag. 67). 

Omul fiind la aman a adus lucruri zălog: «o rochie de 
Satintur lucrată anevato, o molotea de ghermesut ceadiriu 
îmblănită cu sangeap... o rochie de cors pembe cusută în 
flori de fir: altă rochie de belacoasă lucrată în macavale, o 
pereche de sfejnice de argint şi o brățară cu o piatră mare 
de zamfir» etc. (pag. 68). 

Şi fiindcă Kir-Năstase a îndrăsnit să calce sfintele 


111) Proză aleasă, op. ct., pag. 63. 

obiceiuri de odinioară, acestea s'au răzbunat, de s'a ales 
praful din toată averea cămătarului, 

Macedonski a trăit, ca şi Eminescu, vremuri de mari 
pretaceri. Măsuri rapide de civilizație importată, bruscând 
tradiţia înțelenită. Iar cu noutatea, oricât de binefăcătoare. 
nu te poți deprinde dintrodată. Ți se pare că adoptarea ei 
te deposedează de tine însuți. 

Cu duioşie îşi aduce aminte de «Bucureştii laltlelor şi 
al trandafirilor, oraş al bucuriei» **) schimbat de valurile 
de civilizaţie: «Cerul albastru al frumoasei zile de Mai, 
când înfloreau acei trandafiri, curge par'că şi acum deasu»- 
pra frunţei mele şi din visul de atunci, nu mă deşteaptă nici 
astăzi decât urletul şi flueratul îngrozitor al balaurului de 
fier şi de oţel ce varsă foc și fum pe nări şi gură, şi ce duce, 
ca şi atunci, departe de tot, pe şine, viaţa şi tinerețea atâ- 
tor, soarta tutulor. 

Căci aşa este scris — să trecem — după cum a trecut: 
tot ce a fost înainta noastră, și tot ce va fi după noi — 
după cum au trecut şi trandafirii» (pag. 14). 

lubitor al trecutului plin de poezie, descrie vieața pa- 
triarhală dela curtea pitarului Stambulachie într'o «Zi de 
August»), cu boer așezat și cucoană gospodină, cu odras- 
lă neînstrăinată de pământ cu toate studiile făcute la oraş, 
odraslă îndrăgostită de-o fată dela curte în felul roman- 
tic al romanelor d. M. Sadoveanu, cu cules de prune — 
prilej de hârjoană și dragoste primitivă între flăcăi şi fete— 
<u lăutari şi horă, cu vieață sănătoasă şi armonizatoare de 
suflete în mijlocul naturii. 

Caracterul naţional al protei îndreptățeşte nedumeri- 
rea, de ce Macedonski n'a mers pe linia creaţiei autohtone, 
dat fiind dragostea de tradiție? Nu trebue uitat, că în ce 
priveşte tradiţia poetică, singura pe care o recunoaște Ma- 
cedonski, este cea reprezintată prin Curierul de ambe sexe 
şi poezia lui Heliade. Dar tradiția aceasta, nu-i la urma ur- 
mei, decât influență străină şi în special franceză. Cu ea a 
început și pe drumul ei a continuat, crezând că urmând pe 
Heliade se situează în centrul tradiţiei poetice româneşti. 


111) Albine de aur, op. dt, pag. 7. 
112) Cartea de Aur, op. cit, pag. 101; Albire de aur, op. cît., pag. 70. 

Dintre lucrările în proză, de valoare artistică incon- 
testabilă, sunt cele trei nuvele «Intre coteţe», «Nicu De- 
reanu» ™*) şi «Pe drum de Poştă» ***), fără puncte de ase- 
mănare între ele decât doar faptul că acţiunea se petrece 
între realitate, imaginaţie şi vis, procedeu scump lui Mace- 
donski a cărui existență oscilează şi ea între realitatea vie- 
ţii şi lumea de vis a poeziei. 

«Nicu Dereanu» '*) este asvârlit în vieață nepregătit. 
N'are părinţi, iar unchiul ce i-a dat o slujbă, la terminarea 
liceului, își duce vieața în străinătate nepăsător de soarta 
nepotului. Dereanu este iarăși nepregătit, fiindcă este un 
visător. Li lipsesc energiile și simțul practic ca să poată cu- 
ceri vieaţa reală. Lumea de vis îi varsă balsamul unei rea- 
lităţi imaginare în care trăește satisfăcut, învinsul erou al 
nuvelelor d. Brătescu- Voineşti — de mai târziu. 

Paralel cu funcţia de copist se încearcă să facă drep- 
tul şi se înscrie la facultate. In timpul liber avea obiceiul 
să se aşeze pe banca din faţa universităţii şi să se aban- 
doneze visului: «Şi visurile ce-l ademeneau i se așezau pe 
frunte ca niște porumbei de lumină, ori se făceau privhi- 
ghitori cu câtece ne mai auzite. El trăia, astfel, clipe în 
care i se părea că stelele se coboară până la dânsul, ori că, 
dimpotrivă, se urca el singur până la acea spuză de aur 
şi de pietre scumpe, și că pierde pământul din vedere. lar 
când se cobora de acolo în lumea tutulor, ce n'ar fi fost în 
stare să facă, şi unde n'ar fi putut să ajungă? Poet, legist, 
orator, el se vedea pe rând de toate» (pag. 89). 

Somnul continua visul. Intr'o zi, s'a trezit abia a doua 
zi, însă bolnav de friguri şi-a trebuit să lipsească dela birou 
câteva zile: «Când re-apăru, mustrările ce-l aşteptau isbuc- 
niră. Cum? dumnealui își închipuia că treburile statului pot 
să stea pe loc fiindcă i-a venit poftă să se bolnăvească De 
sigur că lucrurile nu pot să meargă astfel... Dacă e bolnă- 
vicios, coconașş, să facă bine să-şi dea demisia... sunt cinci- 
sprezece candidaţi care aşteaptă— şi toţi cu bacalaureat — 
iar în viitor, vor fi licenţiaţi cari să scoată limba dupe aşa 
bunătate de slujbă» (pag. 94). 


113) Revista literară, No. 1 din 1886, pag. 1; Idem, pag. 30. 
114) Idem, No. 4 din 1886, pag. 271; Idem, pag. 14. 
115) Alex. Macedonski, Proză aleasă, op. cit, pag. 87. 

În acea lume de funcţionari trândavi şi răutăcioşi era 
singurul om devotat serviciului. Dar activitatea administra- 
tivă cu formule stereotipe îl plictisea câte odată şi iar se 
urca pe aripele visului. Se vedea intrând în armată, lua 
parte la răsboi şi ajungea căpetenie de oaste. Din cauza 
aceasta: «Greşelile ce i se strecurau în transcrieri erau, în 
adevăr, prea mari. De trei ori i se întâmplase ca, în loc 
de: «întocmai cu spiritul şi litera legei», să pună: «întocmai 
ca legea şi spiritul ei». Alte ori cu dela sine putere, schim- 
base unele formule. De câte ori nu i se spusese să nu mai 
pună: «am onoare să vă invit» ci: «cu onoare vă invit etc.» 
(pag. 97). 

Pentru motivul ridicol de-a fi schimbat uşor, ordinea 
cuvintelor din consacrata lor plasare — fără a se fi schim- 
bat sensul —, Dereanu este licenţiat din serviciu. Zileie 
negre încep. 'Trăeşte din mila cunoscuţilor şi prietenilor, 
până în cele din urmă, mizeria îl copleşeşte şi adoarme de 
veci, strivit de frig, în noapte de Crăciun, pe banca din faţa 
Universităţii, de unde au pornit, altă dată, visuri de mărire 
şi înfăptuiri nemaipomenite. 

Vieaţa nu vine de-a-gata. Ea trebue cucerită. Derea- 
nu n'a avut energiile necesare. In lupta brutală pentru exis- 
tență, a fost strivit ca o plantă firavă, înăbușită de cele vi- 
guroase. Există o selecție naturală şi'n mediul uman! 

«Nicu Dereanu» pune problemă socială-morală: nu- 
vela «Pe drum de Poştă» '*) e de ordin psihologic normal. 
Acţiunea se petrece în drumul dela Craiova la București, 
O telegramă laconică: «Pleacă şi nu mai aştepta», trimisă 
din Bucureşti, unde se afla Generalul Macedonski, pune 
pe drum pe mama poetului ce se găsea la Craiova. Şi-a luat 
în grabă copilul (poetul în vrâstă de 13—14 ani) şi-a por- 
nit. In faţa vagului telegramei, mintea-i străfulgeră toate 
bănuielile posibile şi se opreşte la desnodăminte fatale. E 
cunoscut multora fenomenul sufletesc, în cazuri de mari ne- 
norociri, când vieaţa o clipă pluteşte între vieață și moarte, 
cum gândurile cu iuțeală extraordinară recapitulează tot 
ce-a fost mai frumos în trecut, vede apoi prezent şi fune- 
rarii în durată de secunde. În situație similară se găseşte 


116) Proză aleasă, op. cit, pag. 121. 

mama poetului, chinuită de-o telegramă fără precizări. Îşi 
vede soţul mort, vede în detaliu parada de înmormântare 
ce porneşte din biserica Sărindarului, vede nunta lor săvâr- 
șită în aceeaşi biserică, vieaţa petrecută împreună, cariera 
soțului: comandant de companie la Ocnele-Mari, întâm- 
plările şi înălțările până la gradul de general și iarăși bă- 
nuieli ce l-ar fi putut doborî fulgerător, 

De aici încolo nuvela alternează, când descrierea drur 
mului parcurs, când gânduri şi viziuni de ambele părți: 
mamă şi copil. Copilul rămas treaz în «caretă», se uită în 
noapte şi fără sprijinul mamei, ce adormise, îl cuprinde trica, 
«Unde era vale, credea că e deal, își închipuia că vede 
ape mari... Însă, trăsura se apropia de locuri păduroase. 
Copacii — răsleţiți sau mai mulţi |a un loc — se iveau, 
când la un geam când la celălalt, luau înfăţişări de oameni 
m— de hoţi ascunși în noapte, cu pușca la ochi, 

neori, şuierăturile surugiilor, sau vorbele lor îngâ- 
nate de-a 'n călare, erau socotite de el, ca semnaluri... In- 
grozit, îşi zicea că n'are să mai scape din acea noapte, și se 
trăgea de la geam. Ghemuindu-se, apoi, lângă mama lui, 
încerca să adoarmă, dar zădarnic: ochii săi rămâneau des- 
chiși mari asupra întunericului. Răsuflarea îi era scurtată, 
urechile vâjeitoare, și fiori-fiori îi treceau prin inimă». 
(pag. 125), 

In altă noapte: «copaci, coborâţi şi ei depe culmi, dau 
goană caretei, o ajungeau, o întreceau, rămâneau în urmă 
şi iar o ajungeau, însă în loc ca să mai fie tot haiduci, erau 
călugări cu glugi negre pe cap, care, pe deşelate, goneau 
sub ei cai, se lungeau-se-lungeau, creșteau-creşteau, sau se 
poceau cum le venea mai cumplit. Vântul le fâlfâia manta- 
lele şi glugile; se schimbau în demoni; se înmulțeau cât co- 
prindeau dealurile şi văile; erau în față, în urma şi împre- 
jurul trăsurei. In visul lui, îl mai ajungeau de pe muchia 
dealurilor, cât şi din apropiere, spăimântătoare hohotiri de 
râsete, şi fioroase fâşâiri. Dar ceva era şi mai grozav: Bra- 
tele şi degetelor dracilor se subţiau; mâinile li se agățau de 
portiţă, una o deschidea; iar doi dintre demoni săreau 
înăuntru. Intr'o clipă, unul își înfingea ghiarele în gâtlejul 
copilului, îi oprea strigătul, pe când altul, i se aşeza gre- 
ceşte pe piept, şi rânjea, şi sfâșiându-i cărnurile, scotocind 


www.dacoromanica.ro 


131 


cu unghiile pe subt coaste... O!... şi ce căuta el, erau pla- 
mânii, era inima...» (pag. 127). 

larăşi descrierea naturii şi iarăşi bănuielile mamii. Îşi 
face planuri ce va tace după înmormântarea soţului. Va 
vinde tot, se va muta în Franţa ca să scape de prigoană — 
duşmanii soțului nu o vor lăsa în pace — iși va intemesa 11 
nord o terma modestă, va da copi la şcoala etc. 

În drum se întâlnesc c'o coloană de soldaţi ce veniau 
din Bucureşti. Opreşte pe colonel să pună capat incertitu- 
dinilor, să atle odata adevărul. intormațiile primite nu lă- 
muresc nimic. În aceeași situaţie de trământare şi nesigu- 
ranţă chinuitoare, ajunge la Bucureşti. Acasă o iemee ım- 
brăcată în negru i se aruncă la gât cu cuvintele: «Ah! ma 
tante, ma chère tante». 

Cu aceste cuvinte se sfârşeşte nuvela. Bănuim ce s'a 
întâmplat. Dar stârşitul nuvelei nu desvălue apăsat tot ade- 
vărul. Umbre de nelămurit plutesc mai departe în sensul 
celor scrise până aici. 

Dinamismul sufletesc inerent situaţiei şi momentele 
psihologice sunt prinse şi redate cu perfecţiune de «maes- 
tru» adevărat, l 

Psihologia patologică — preferință naturalistă — a 
lui Pandele Vergea, din nuvela «Intre coteţe»:) ne este 
cunoscută din capitolul influențelor. Neobişnuit la Mace- 
donski este ritmul încetinit prin descrierea îmbelșugată a 
naturii şi-a vieţei animale din cuprinsul strâmt al curţii plină 
de coteţe. Macedonski dovedește calități descriptive şi evo- 
cative de artist încercat, mai ales dacă ne gândim că nuvela 
a fost scrisă prin preajma anului 1888: «Desimea aburilor 
smulşi pământului de aproprierea ivirii soarelui se subția, 
lucrurile începeau să-şi hotărască formele, și în cer pornea 
să curgă o Dunăre albă și nețărmurită: tot ce fusese întu- 
neric se schimba în lumină; însuflețirea răsăritului se lăsa 
peste tot, tivea norii cu vişiniu, îi vărga cu dungi roşii, şi, 
înflăcărând adâncimile eclipticei soarelui, îi sufla cu aur». 
(pag. 36)... «Soarele, ce se tot urcase, domnea acum, în 
creştetul cerului. Musculiţe muiate în veselul aer al pri- 
măverii, dau ocol unui dud. Era o horă întinsă printre fi- 


117) Proză aleasă, op. cit., pag. 35. 

rele de beteală ale soarelui. Aripi străvezii şi aurii se ames- 
tecau cu altele mai întunecoase. Căptuşeala sburătoarelor 
împărțea licăriri. Ochii musculițelor, gămălii de ac tencuite 
cu cărămiziu, urmărindu-se, se înfocau. Sbârnâirile şi zâ- 
zâirile, aci se domoleau, aci se întețeau». (pag. 40). 


x x 
* 


Scena românească, ocupată mai mult cu traduceri, cu- 
nostea un număr restrâns de autori băştinaşi, la venirea 
lui I. Ghica în fruntea Teatrului Național din Bucureşti ne, 
Noul director încurajează producția originală şi acestui im- 
puls datorește Macedonski începutul activității sale dra- 
matice: «ladeş»™° și «Unchiaşul sărăcie» — jucate îm- 
preună pe scena Naţionalului în seara de 15 Noembrie 
1880. 

Elena (din «ladeș), înainte de-a se căsători, iubise 
cu toată ardoarea sufletului pe George Aninoşescu, tânăr 
studios, însă foarte sărac. Din consideraţiuni de poziţie so- 
cială, părinţii s'au amestecat, au întrerupt o idilă şi cu toată 
împotrivirea fetei, au căsătorit-o cu moșşierul Guguţă, din 
întâmplare tocmai vărul lui Aninoşescu. “Sotul, fără să ştie 
de puternicele atașamente sufleteşti ale Elenei, îşi invita 
adesea în casă şi la masă vărul — ajuns acum avocat — cu 
toate că Elena, în mod prefăcut, nu se arăta totdeauna bine 
dispusă de invitaţia făcută.Intre datoria prezentă şi iubirea 
veche, cu care a crescut, a învins romantic iubirea pregă- 
titoare de adulter. Legătura dintre Elena și Aninoșescu era 
evidentă pentru multă lume, nu şi pentru soț. Dar D-na 
Davidescu, care pusese ochiul pe Aninoşescu pentru fata 
sa proaspăt eşită din pension, îşi luă asupră-şi sarcina să 
deschidă discret bănuiala soțului înşelat. Veni într'o zi în 
vizită. O primi Guguţă, Elena fiind ocupată cu desăvâr- 
şirea toaletei. Vorbiră de vreme, de primblări, până ce in- 
sinuant istorisi un recent scandal imaginar, unde un soț îşi 
surprinse soţia c'un prieten după ce simulase o plecare 


118) Gh. Adamesou, Istoria literaturii române, Bibl. pt. toţi, ediţia 3-a, 
pag. 468. 

119) Poezii, op. cit., pag. 315. Subiectul îi este sugerat — spune autorul 
însuşi — de o legendă arabă citită în Curerul de ambe sexe». 

pentru afaceri. În acest timp soseşte Elena şi direcţia dis- 
cuţiilor se mută pe etern femeninul plan al modei. Davi- 
deasca ațâță dorința Elenei pentru o rochie, care costa o 
sută și ceva de galbeni şi pe care, se înțelege, soțul n'ar 
fi avut poftă să dea, atâția bani. Ca să scape din încurcă- 
tură, Guguţă recurge la o stratagemă. Soții prinseseră ia- 
deş mai înainte, fără să fi reușit să înșele unul pe celălalt. 
Sigur pe sine, Guguţă se oferă să-i cumpere rochia, dacă 
reuşeşte să-l păcălească. Davideasca, martoră prinsorii, în- 
tețeşte ambiția bărbatului turnând gazul unei duble aluzii: 


D-na Davidescu 


Sunt martoră-a prinsorii, — dar n'am vre-o îndoială 
Că ai făcut acuma, o foarte rea toameală 
Stimabile Domn... 

Guguţă 


Oare, de ce, pot şti şi eu? 


D-na Davidescu 
De ce?... De ce?... Răspunsul nu-mi pare-aşa de greu! 
De când e lumea, lume, — femeea 'nvingătoare 
Se joacă cu bărbaţii şi-i calcă în picioare! 


Bărbatul este robul de lanţuri încărcat;... 
Când crede că ne 'nşeală, tot el e înşelat. 


Bănuiala crește mereu în sufletul lui Guguţă. Aran- 
jează o precipitată plecare la moșie, însă se va întoarce în 
cursul nopţii. 

In actul II, Elena, în aşteptarea amantului, primeşte 
neașteptat vizita prietenei sale din copilărie: Smaranda Ber- 
deanu. Îşi spun păsurile şi-şi fac confidențe: 

Elena 
N'ai slugi să-ţi stea la uşă, — lachei să te servească 
Şi rar te duci la teatru; dar ai să te iubească 
Bărbatul care-ţi este idol şi Dumnezeu: 
Te 'nchini la el. Ai toate din câte nu am eul 


Şi pentrucă voioasă mă arătam, credeai 
Că soarta mă răsfaţă, şi poate-mi pismuiai 
Această fericire! "i-o las, şi fii ferice 

Ea toată, e 'ntocmită din rochii şi panglicel 

D-na Berdeanu își dă seama de rătăcirea Elenei și 
caută s'o vindece invocând primatul virtuţii. Dela roman- 
tism la clasicism. 


Elena 
Virtutea?... — Crezi tu oare că poți pe porunceală, 
Să cazi aşa de lesne cu dânsa la tocmeală?... 
Şi crezi tu oare 'n fine, că dacă ai căzut, 
Trecutul nu rămâne? 


D-na Berdeanu 

Trecutul? — E trecut! 
Ce-a; fost, — nu 'ntreabă nimeni; — ce eşti, — aci e totul! 
Tu trebuie cu dânsul să rupi; la soţul tău 
Să te re'ntorci. Aibi milă de viitorul său 
Şi dacă de el milă nu ai, — de tine-aibi milă!... 
Amorul, — e ca pirul, — te scapi, de-l smulgi în silă 
O patimă de creeni, — ş'atâta tot. — In urmă 
Ia spune-mi ce-ţi rămâne îndată ce se curmă?... 
Nimic de cât desgustul şi dezonoarea. — Ştiu 
C'Aninoşescu este gentil, — şi chiar, conviu 
Că place, şi cu ochii că'n inimă-ţi vorbeşte, 
Bărbatului tău însă, răspunde-mi ce-i lipseşte? 
Vei zice, — şi aicea te aşteptam, — că el, 
E'n toate fără sare şi vino'n coaci de fel, 
Dar cine garantează, că dac'a lub soţie 
N'ai fi, — ş'Ăninoşescu, ar fi bărbat să-ţi fie, 
Că mult mai fără sare, în scufă şi'n halat 
Nu l-ai găsi îndată ce-ar fi al tău bărbat? 


Cu argumente de soiul acesta, Elena, iluminată, hotă- 
răşte să rupă definitiv cu George. Când sosește, îl primeşte 
rece. Ii vorbește de nimerita lui căsătorie cu D-șa Pipica 
Davidescu, căutând să-l convingă totodată de necesitatea 
despărțirii lor definitive: 

Să rupem trebueşte... Am suferit destul: 

De-amor, prin suferință, mi-e sufletul sătul... 
Destulă desonoare am pus pe-a noastră frunte... — 
Acela ce nu ştie o jertfă ca safrunte 


E mic de suflet. — George, fii mare, — ş'amândoi, 
O stavilă eternă să punem între noi! 


Dacă nu acceptă, e hotărâtă să moară. Aninoșescu e 
nevoit să primească şi se leagă prin jurământ. In această 

clipă hotărâtoare și de noapte târzie, se întoarce soțul. A- 
ninoşescu n'are nici timp şi nici loc pe unde să fugă. Mai 
mult cu de-a-sila, Elena îl vâră într'un dulap și-l închide 
cu cheea înăuntru. Soţul bate la ușă impacientat. Ameninţă 
că sparge uşa. Elena deschide. Pretextând c'a uitat o hâr- 
tie importantă, Guguţă se îndreaptă către dulap. Elena se 
opune; nu vrea să-i dea cheea. Scena durează. Cum să iasă 
din încurcătură? li dă cheea Și hohotind în râs îi strigă: 
ladeş! Soţul, învins neașteptat, înfuriat c'a fost păcălit, a- 
runcă cheea şi necăjit iese afară să se răcorească. Elena 
are timpul să-i dea drumul lui Aninoșescu. Intr'un târziu 
Guguţă cu Aninoşescu se întorc împreună. Aninoșescu a- 
nunță hotărârea de-a se căsători cu D-ra Davidescu. E. 
lena va purta la nuntă rochia’ câştigată în periculosul joc 
cu binefăcătorul iadeş, iar Guguţă, satisfăcut de cinstea fe- 


meei sale, se va adresa publicului: 


Oricum, — mă prind că asta 
O să mă 'nveţe minte să-mi bănuesc nevasta! 


Macedonski n'a putut scăpa dificultăților de tânăr în- 
cepător în ale teatrului. Urmărind desfăşurarea logică a 
acţiunilor, a neglijat conturarea personagiilor. Lipsesc ges- 
turile şi acţiunile secundare prin care personagiile se împli- 
nesc tot mai mult, în cercuri din ce în ce mai largi. Din 
cauza precipitării (totul se rezolvă în cele două acte) tre- 
cem uşor peste prefacerea morală a Elenei. Ni se par ne- 
naturale trecerile brusce de situații sufleteşti. Situaţiile ga- 
lopante pun pe Elena într'o lumină mult mai defavorabilă 
decât este de fapt. Această comedie (farsă grefată pe in- 
dicatii de tipuri şi caractere), prin dinamismul şi schema- 
tismul ei, dacă nu se pretează exigentelor scenice, în schimb 
poate constitui libret minunat pentru realizări cinetice. Mai 
anii trecuți am citit undeva intenția de-a se face cu «ladeş» 
un film românesc. 

Din cauza scurtimei, «ladeş» a fost jucat dinpreună 
cu «Unchiașul sărăcie» '*). Cu toate că piesa ultimă este 
prelucrarea unei legende franceze — așa spune autorul — 
ea se'integrează în ritmul producţiilor noastre populare. 


120) Literatorul, No. 3 şi 4 din 1881. 

Sfântul Petru și Pavel sunt pe pământ. Bat la poarta 
unui boer român, de origină fanariotă, cerând adăpost. 
Cum era de aşteptat, călătorii sunt izgoniți. Nimeresc la 
unchiaşul Sărăcie. Acesta îi primeşte cu voe bună și le dă 
tot ce are. Cu toată sărăcia, moşneagul este fericit. Numai 
un singur lucru îi amărăște zilele: are în grădină un păr, cu 
care i s'a identificat vieaţa, însă n'are parte de roade fiindcă 
i le fură străinii. Mult ar dori să rămână pironiți acolo sus 
cei ce se lăcomesc. La plecare, sfinții îl asigură că dorința 
îi va fi împlinită. In adevăr face curând câteva capturi. In- 
tr'o zi vede venind o femee, îmbrăcată în alb, cu coasa în 
spate. E moartea, care vine să-l ia de pe pământ. Țăranul o 
primeşte neînfricat, dacă aşa e scris... Nu regretă nimic și 
nu se lamentează. Inainte de-a «se duce», ar vrea să mănân- 
ce o pară din pomul iubit. Fiindcă e bătrân și se sue greu și 
fiindcă moartea e grăbită, din generozitatea fiintei ce n'are 
timp, se urcă ea în locul moșneagului. Minune! Nu se mai 
poate da jos. Şi iat-o argumentând necesitatea ei. Ii făgă- 
duește că în schimbul eliberării să-l lase în pace; ba se răs- 
bună hotărând să nu moară niciodată, pentru ca astfel sără- 
-ia să trăiască în veci. 

Macedonski declară că în această piesă n'a urmărit 
altceva decât limba. Ca și în «ladeş», poetul e stăpân pe 
technica de versificaţie teatrală. Rupe ușor versul în dia- 
log. Dialogul curge natural și vioi. Versificația şi construc- 
ţia nu compensează însă lipsa de analiză și acțiune, singu- 
rele prin cari se încheagă vieața, iluzia de realitate. 

O dramă puternică aşa cum e «3 Decembrie» :2) se 
rezolvă şi ea prea schematic. E prea puțin un singur act 
pentru bogăţia atâtor situaţii și atâtor procese sufleteşti. 
Fiindcă subiectul e interesant rezumăm piesa. Catrina, fiică 
de boer din România, are trei fii: Andrei, Sandu și loan. 
Ziua de 3 Decembrie îi este fatală. Ruina familiei și fuga ei 
la Braşov — unde ţine un hotel — se leagă de 3 
Decembrie. Intr'un 3 Decembrie fiul ei mai mare An- 
drei a dispărut de acasă (avea pe-atunci 15 ani). 
La 3 Decembrie urmează să fie încorporat Sandu, 
Dacă ar avea bani l-ar scăpa de armată, să nu fie unealtă 


121) Literatorul, No. 8 din 1881, pag. 68. 

ungurilor, el Român din România liberă! De altă parte 
Sandu, cunoscând situaţia mamei sale, ruina falimentară a 
întreprinderii şi comutarea eventuală a datoriilor în închi- 
soare, sărvârșește un furt prin omorârea casierului «dela 
cariola cu bani». In acelaşi timp soseşte la hotel un ameri- 
can bogat, care nu este altcineva decât Andrei, socotit 
mort de către toți. Nu este cunoscut de nimeni şi deocam- 
dată nu se demască decât fratelui mijlociu (Sandu). Ca- 
trina aflând că este bogat îi pune gând rău. la precauţii să 
nu se descopere crima ce-o va înfăptui. Trimite servitorul la 
poliţie, să reclame că a fugit călătorul fără să plătească; pe 
fiul cel mic îl trimite în grădină să facă o groapă într'un loc 
anumit, sub pretext că acolo se află îngropate salvatoarele 
ei bijuterii scumpe; iar ea ia cuțitul și-și omoară propriul 
său fiu pentru a intra în posesia banilor. Innebunește când 
află pe cine a ucis. 3 Decembrie și de astă dată! 

Abia 12 ani mai târziu Macedonski, cu mai multă ex- 
perienţă, în colaborare cu Cincinat Pavelescu, dă la i- 
veală o piesă de amploare și de maturitate artistică. E vor- 
ba de «Saul», tragedie în 5 acte, în versuri, cu muzică de 
Julius Wiest. S'a jucat la Naţional la 28 Decembrie 1893 — 
având de intepreți pe Notara, Ar. Romanescu, Ciupagia 
etc. — s'a jucat în anul 1894 și înlanuarie 1895. A fost în- 
scrisă și în repertoriul stagiunii teatrale din 1898— 1899. 
însă nu i-a venit rândul. 

Ne pare rău că nu putem face analiza acestei opere, 
fiindcă n'am găsit-o publicată în întregime. la «Literato- 
rul» din 1893 1*) este publicat numai un act şi ceva, iar 
în 1899 °) sunt publicate numai primele 3 acte. 

Din atât cât ne-a stat la îndemână putem conchide că 
este o operă serioasă, muncită, fără ca inspiraţia să fi lip- 
sit. Sunt conflicte sufletești puternice ce întărâtă acţiunile 
dintre personaje. 

Domnia lui Samuel, cu împilări, omoruri şi groază, a 
răzvrătit spiritele. Poporul ebreu este şi mai mult împotriva 
regelui său, când este bătut de popoarele vecine iar țara 
pradă cotropitorilor. Ca să nu-și pericliteze vieața, Samuel 


122) Numerele 7, 8 şi 9. 
123) Literatorul, Numenele 2, 3, 4, 5, 6 şi 7. 

abdică şi lasă conducerea fiului său Saul. Saul, iubitul de 
popor, este la început sub tutela lui Samuel, însă încetul cu 
încetul, îşi cucerește independența de acţiune. In aceste 
condițiuni, Samuel nu mai are ce căuta la curte şi pleacă. 
Intre timp Saul învinge pe regele Agag, regele Hamaleku- 
lui, i-a trofee şi'n captivitate familia. Agag, răscumpărat 
din robie de poporul Hamalek, se întoarce în ţară, însă fă- 
ră fiica sa Asura, de care s'a îndrăgostit Saul, şi-a oprit-o 
de sotie fără benevol consimțământ. 

Forte dușmănoase se deslănțuesc în 3 sensuri asupra 
lui Saul: a) Samuel, râvnitor după puterea de altă dată, 
răscoală armata şi poporul Levit contra lui Saul; b) Hiram, 
consilierul intim al regelui (în fond omul lui Samuel) înde- 
părtează, prin intrigi, pe rege de oamenii săi de încredere; 
îl întărâtă chiar contra lui David devotatul şi fiul adoptiv 
al lui Saul. c) Asura nu-și iubeşte soţul şi urăşte poporul 
ebreu. ` 

Regele n'are decât un singur om de încredere şi aces- 
ta este David. David este cu atât mai devotat regelui şi ta- 
tălui, cu cât iubeşte ascuns, cu dragoste împărtăşită, pe 
Mical sora sa vitregă. 

După înăbusirea răscoalei Levitilor, pusă la cale de 
Samuel, Saul trebue să lupte şi cu Filistenii. Infrângerea 
lor se datorește lui David în lupta cu Goliat. Recunos- 
cător, regele îi oferă biruitorului orice: 

Averi, femei şi ranguri, saleagă tot ce-i place. 


Din el întâiul sfetnic al tronului voi face. 
Inaintează David şi spune ce alegi. 


DAVID 
Nu-mi trebue mărire: ea este pentru regi. 


Şi se întelege că David alege pe Mical. Asura se îm- 
potriveşte. Dar regele şi-a dat cuvântul şi trebue să şi-l 
țină. Asura nu se lasă învinsă. Prin femeele sale face să 
ajungă la urechea lui Mical informaţia, că David este în- 
drăgostit de regină şi-ar fi fost văzut în camera ei. Intriga 
nu reuşeşte şi tinerii se căsătoresc. Atunci Asura se adre- 
sează regelui plângându-se, că nemernicul David a «ridicat 
ochii asupra ei», regina lui. In marea sa iubire pentru so- 
ție, Saul pentru a doua oară hotărăște moartea lui David 
(întâia oară în urma intrigilor lui Hiram). 

Tot în acelaşi timp Hiram şi Samuel, ca să desăvâr- 
şească ura Asurei pentru Saul, aranjează ca Agag (tatăl 
Asurei) să fie omorit în drumul său de întoarcere, din ro- 
bie către ţară. 

Cu această țesătură de intrigă, acțiunea este dusă mai 
departe... 

La premieră public numeros de nu mai încăpea în 
sală — așa spun cronicarii. Cunoscutul profesor publicist, 
G. I. lonescu-Gion scrie în «Revista nouă» '%): «N'am de 
cât a lauda forma. Lucru e firesc. D-nul Macedonski este 
şi rămâne în istoria poeziei noastre contemporane unul din 
artiştii cei mai corecți şi mai împodobiţi în făurirea și îns- 
trunarea versurilor... Părţile lirice ale lui David sunt admi- 
rabile. In tot, ca fond şi ca formă, Saul e o lucrare de merit, 
o încercare frumoasă, un pas înainte în poezia noastră dra- 
matică>. 

Succesul de încheere al activității dramatice ne amin- 
teşte şi succesul de început. Piesele «Iadeş» şi «Ulnchiaşul 
Sărăcie» fură primite cu entusiasm — ca lucrări originale 
— de I. Ghica. La reprezentarea lor mare succes moral şi 
pentru autor și pentru interpreţii **) Aristizza Romanes- 
cu, Grigore Manolescu, D-na E. Popescu etc. Mai mult 
decât aprobarea publicului şi-a criticei, succesul îl consti- 
tue felicitările primite dela I. Ghica şi V. Alecsandri 1%). 

Macedonski a avut mai mult noroc decât contempora- 
nul său Caragiale. «O Noapte furtunoasă» fu fluerată la 
reprezentarea ei din 18 Ianuarie 1879, la fel «D'ale carna- 
valului» în 8 Aprilie 1885. «Năpasta» a căzut la 8 Februa- 
rie 1890 şi a fost un mare insucces pentru Ar. Romanescu. 

Cu tot succesul, piesele lui Macedonski nu şi-au pu- 
tut menține loc în repertoriul teatrului nostru, ca piesele cu 
prim insucces ale lui Caragiale. Piesele de început ale lui 
Macedonski sunt prea scurte, iar «Saul» n'are construcţie 
şi subiect pentru preferințele zilelor noastre. 


124) No. 8—9 din 1894, pag. 352. Articolul «Teatru național». 
125) Aristizza Romanescu, 30 de ani. Amintiri, 1904, pag. 9%. 
126) Nota din subsolul Liferatorului, No. 1 din 1851, pag. 516. 

MACEDONSKI ŞI GENERAȚIILE TINERE. 


După valoarea intrinsecă a operei, după valoarea de 
dislocare a poeziei vechi spre modernism — cu acţiune in- 
directă asupra poeţilor contemporani —, ne mai rămâne o 
ultimă valoare şi anume aceea a acțiunii directe exercitată a- 
supra poeţilor tineri, din relaţiile personale ce le-a avut cu 
ei în calitate de șef de școală și de cenaclu. Influenţa exer- 
citată asupra loc o cunoaștem din mărturisiri, manifestări 
şi din realizările artistice concepute în similitudine cu ope- 
ra maestrului. 

Când Statul Român a decernat: acum câţiva ani, poe- 
tului I. Minulescu premiul național de poezie — poezie aşa 
de nouă faţă de factura eminesciană —, când a decernat a- 
celași premiu, în 1934, poeţilor T. Arghezi și G. Bacovia, 
este indiscutabil un omagiu adus indirect străduințelor de 
odinioară ale maestrului Macedonski. Ba mai mult decât 
omagiu este consacrarea direcției şi școalei lui. 

D. I. Minulescu, cu primele acorduri «pe temă când 
de Eminescu când de Macedonski *), a fost un mare admi- 
rator al acestuia din urmă, cum rezultă din următorul pasaj 
al d. M. Dragomirescu: «Ştiu că a fost nevoe întro 
seară să iau în serios atacurile lui Stamatiad şi Minulescu 
în contra lui Eminescu și să-i pun la un studiu comparativ 
cu Macedonski... iar înălțarea lui Macedonski în ochii 
«Şcoalei nouă» n'a putut fi obținută, decât numai după ce 


1) F. Aderca, Măruria unei generaţii, Bucureşti, Ciornei, f. a. pag. 181. 

aceşti ai lui admiratori mi-au adus să citesc în cerc «Noap- 
tea de Decembrie» *). 

D. M. Dragomirescu şi-l revendică pe Alex. Stamatiad 
pe motiv că a tost desăvârşit de către «Școala Nouă». Il 
scoate din «curentul macedonskist» şi tot așa pe I. Dragos- 
lav, pretextând că Macedonski «un idolatru al corectitudi- 
nei formale» n'ar «fi prețuit frazeologia lăbărţată şi ne- 
punctuată, tărăgănelile stilistice şi digresiunile fără rost ale 
lui Dragoslav din primele lui încercări, ca şi din scrierile 
lui nesupravegheate de mai târziu. Nici fondul lui Drago- 
slav, nici forma lui nu puteau fi prețuite în cercul Mace- 
donski, şi de aceea îl vedem devenind cel mai fervent a- 
dept al «Şcoalei Nouă». 

Ne împotrivim. Macedonski n'a fost exclusivist. El 
însuşi mereu schimbător, n'a fost potrivnic nici unui fel de 
artă. Poporanismul lui Dragoslav putea fi prețuit de cel ce, 
chiar dela apariția «Literatorului», a scris pagini de vieaţă 
românească în schițele «Pitarul». «Cămătarul». «Surugiul» 
etc. 

D. Alex. Stamatiad a rămas toată vieaţa neclintit 
discipol al lui Macedonski. «A debutat în literatură în 
1905 sub auspiciile marelui şi strălucitului poet şi prozator 
Alex. Macedonski», glăsuesc notele biografice dela înce- 
putul volumului «Poezii» de Alex. Stamatiad *), iar volu- 
mul «Pe drumul Damascului» este evoluţia unei arte ce a 
purces din mişcarea revistei «Literatorul», la care a fost 
prim redactor în anul 1918. La afirmaţiile venite şi dela 
discipol şi dela maestru, se adaogă dovezile cele mai de- 
pline: opera. Aceeaşi preferință pentru anumite flori, pen- 
tru pietre prețioase, aceași energie primitivă cu care tra- 
tează, spre deosebire de Macedonski, subiecte de dragos- 
te. Adoptarea aceluiași cuvânt «schinteiere» în loc de scân- 
teere, aceeaşi luptă cu destinul: 


Voi isbuti să'ngenunchiez destinul 
(Iubirea noastră moare) 4) 


2) M. Dragomirescu, Dela misticism la raţionalism, Bucureşti, 1925, articol. 
Alex. Stamatad, A. Mândru şi I. Dragoslav> pag. 392—395. 

3) Bucureşti, Edit. Casa Şcoalelor, 1925 pag. 5. 

4) Idem, pag. 26. 

aceeaşi violență necruțătoare: 
Căci glasul tinereţii îți spune ne'ncetat: 
De e pierdută lupta, ascute-ţi răsbunarea, 
Pândeşte-l şi-l aşteaptă cu braţul înarmat. 


Te simt că-mi stai în cale, că ura-ţi clocoteşte 
Şi'n fecare clipă se schimbă în venin. 
(Spre alte înălțimi) 5) 


aceeaşi nădejde în izbândă: 


Că'nvinsul de-altă dată va fi învingător. 
(Spre alte înălțimi) 


Paralela asemănărilor poate fi dusă mult departe. Nu 
vreau să depăşim anumite limite ce ne-am impus. Oricât de 
puţine, dovedesc influenţa suferită, după cum transparentă 


este şi influența suferită de D. Karr (Karnabatt): 
Eram odinioară efebul cântăreţ, 


Fusei apai truverul cu pletele în vânt 


(Poetul) +) 
seamănă până la evidenţă cu ritmia din «Avatar»: 


Eram ateul plastic întors abia din Castre, 


Cât despre importanța lui Macedonski în îndrumarea 
literară a lui I. Dragoslav, scriitorul ne povesteşte însuşi 
că, în toamna anului 1897 părăsind Moldova şi venind la 
București subțioară cu un caet de versuri şi poveşti: «am 
bătut le multe uși, la multe... Toţi m'au încărcat de sfaturi 
care cum s'au priceput şi au ştiut, dar din toate nu pot uita 
cuvintele ce mi le-a spus D-nii Vlahuţă şi Alex. Mace- 
donski. 

După ce i-am dat caetul meu de versuri, mă pofti să 
vin într'o dimineață nouroasă şi posomorâtă, dar seacă de 
omăt — înaintea Crăciunului — şi când intrai, găsii casa 
plină de ucenici... Şi inima în mine era strânsă, strânsă, ca 


5) Alex. Stamatiad, Poezii, op. cit. pag. 35. 
6) Opale şi Rubine, Bucureşti, 1904, pag. 23. 

și a unei găini, ce stă pitită să n'o ia uliu. Şi tare mă te- 
neam să n'aud pe maestru că am scris cine ştie ce pră- 
păstii... 

Imi spuse nişte cuvinte mari, dându-mi sfatul să nu 
mă îngâmi mai târziu. 

Şi poate cele rostite cu adevărat m'ar fi îngâmfat, da- 
că chiar acel sfat «să nu te îngâmfi» nu s'ar fi pus înaintea 
deșărtăciunii inimei tinere, ca un păzitor la uşa unei închi- 
sori, să nu iasă făcătorul de rele. 

Şi poate cu poeziile cele aş fi rămas, dar laudele ce nu 
fac; să brodească cineva prostia cea mai mare, şi de-ai fi 
lăudat, altele şi mai și o urmează. Şi inima se linişti şi se in- 
sufleți de nădejde şi prinse curaj, iar versurile şi poveștile 
cari stăteau mute în inima mea, de a-și lua rămas bun dela 
lumea asta, la o hotărâre a maestrului prinse iar să se certe 
în capul meu, dar mult mai vii și mai luminate. Atunci, mi- 
am zis: «Dacă zice el așa atunci tot e ceva de capul 
meu» `). 

lar în altă parte acelaşi I. Dragoslav spune: «Am băut 
un ceai cald după care maestrul mi-a strecurat în buzunar 
un exemplar din volumul său «Excelsior», iar când am e- 
şit, am găsit în el o piesă de 5 lei. Cu cinci lei, pe vremea 
aceea, luai o cartelă la un birt modest. Şi aşa am intrat şi 
eu în lume» °)... în lumea literară, ca s'o revindice mai târ- 
ziu d. M. Dragomirescu. 

Gustatul epigramist Cincinat Pavelescu este în 
bună parte o creaţie a mișcării dela «Literatorul», cum 
reese din următoarea scrisoare: Un ziar îmi aduse... şti- 
rea luminoasă că Literatorul D-tale, va fâlfâi din nou «pour 
clamer la gloire des jeunes»... Ca unul din vechii soldaţi 
ce-au câștigat sub umbra lui curajul şi armonia gestului în 
luptă, salut rearborarea lui, şi sunt gata la primul apel să 
reintru în rânduri... 

Ştii că, sub controlul d-tale, am semănat în paginele 
Literatorului primele şi cele mai puternice vibrări ale entu- 
ziasmului meu poetic. Şi, pentrucă intrânsul doarme o 


7) I. Dragoslav, Însemnări despre mine însumi, în Scriitor: şi artişti con- 
timporani, Calendar pe 1909, Biblioteca populară Socec, pag. 162-—165. 
8) Rampa, din 28 Noembrie 1920. Articolul «Flori pe sicriu». 

parte dusă a tinereții mele, împreună cu serile neuitate de 
inspiraţie şi de încordare» etc. ”). 

Sensitivul Traian Demetrescu este aşa de mult creaţia 
lui Macedonski încât îl şi socotea «copilul său sufletesc». 

Era elev de liceu cand l-a cunoscut pe Macedonski, 
care trecând spre Paris — prin Craiova — îl anunţase să 
vină la gară. (Cu câteva luni mai înainte, Macedonski îi 
publicase în «Literatorul» o poezie însoţită de laude”). 
Puţin după aceea, Tr. Demetrescu îl rugase, să-i scrie o 
prefață pentru un caet de versuri ce voia să-l tipărească). 
Ce emoție pe bietul poet licean! «M'am întors dela gară a- 
casă plin de impresiuni ce mi-e cu neputinţă să le scriu. 
Câtă vreme a stat la Paris, ne scriam regulat de două ori 
pe lună. Scrisorile sale erau pagini fermecătoare de prie- 
tenie, de încurajare, pentru debuturile mele, de sfaturi, de 
iubire, scrise într'un stil intim plăcut. După câteva luni, se 
reîntoarce în ţară, iar eu mă stabilesc la Bucureşti. Cola- 
borăm împreună la «Revista Literară» 1). 

O vară întreagă au locuit în aceeași curte. După a- 
miezile Tr. Demetrescu tobora la Macedonski. Discutau 
literatură, ştiinţă, religie, socialism sau îşi citeau, unul al- 
tuia, lucrările recent create. 

G. Bacovia a simţit şi el impulsul lui Macedonski. 
«Am publicat acolo (Literatorul) din clasa III de liceu. 
Mai târziu m'am apropiat de maestru şi-am petrecut cea- 
suri neuitate în casa lui. Munceam pentru un ideal, discu- 
tam şi beam. El scrisese despre mine: «Din «Plumb» făcu- 
t-ai aur» şi eu îi ascultam cu răbdare poemele... De multe 
ori îmi citea din «Nopțile» lui până îmi aţipia conştiinţa. 
Era poet adevărat şi credea în misiunea lui. Mai arată-mi 
azi unul la fel. Aud şi acum glasul insinuant al maestrului 
din veşnicie. După mine, câți or să-l mai audă?» 2). 


9) Literatorul. Nr. 2 din 5 Martie 1899, pag. 3 Scriscarea e datată Pa- 
ris 20 Februar 1899. 

10) E vorba de „Ploaie din Senin“ publicată mai întăi în Vocea Doljului, 
No. 26 din 1883. 

11) Literatorul, No. 1 din 1899, pag. 3. Articol extras din revista Peleşul. 
Craiova, 1888. 

12) Viaţa Literară, No. 107 din 1929. „De vorbă cu G. Bacovia” de 
I. Valerian. 

Când a murit Macedonski, Braniște, într'un timid ar- 
ticol, arată importanţa lui în literatura noastră, menajând 
cu prudenţă irascibila opinie curentă când scrie: «Mace- 
donski a izbuit să creeze un mic curent, care să împiedice 
puţin influența eminesciană. Duiliu Zamfirescu s'a desvol- 
tat — original fireşte — în preajma lui Macedonski... Prin 
trăsăturile lui sufleteşti... ca şi prin cultura lui franceză, era 
indicat să fie un parnasian. În puţinii poeţi, care s'au apro- 
piat de acest curent, — Duiliu Zamfirescu, Anghel etc. se 
poate urmări o vagă reminiscență din Macedonski **). 

D. N. Davidescu nu derivă poezia nouă dela Mace- 
donski. «S'a spus că ar fi un inovator în sensul poeziei 
noi. Nimic, de fapt, mai neadevărat. Macedonski a tost cel 
mai mare poet clasic al nostru... Departe de a fi un simbo- 
list în sensul clasic al acestui cuvânt, ar putea ti mai curând 
considerat ca o negare a curentului care, de altfel, nu s'a 
produs, pentru că nu se putea sub influența poeziei lui Ma- 
cedonski> *). D. N, Davidescu e dispus să dateze poezia 
nouă începand dela tetan etică și Juliu C. Săvescu. 
IN'are dreptate. Macedonki a patronat cu exemplul și sti- 
mult cu concepţia, noutatea discipolilor săi dela «Literato- 
rul». Când în 1899, revista își reia apariţia, Macedonski 
publică, în primul număr, articolul «In pragul secolului» cu 
idei ce le mai arătase cu şapte ani înainte, iar în alt ar- 
ticol («Poezia viitorului»), precizează direcţiunea nouă, 
succint şi aproape complet. ra ar consta din: «ţinerea so- 
cotelii de valoarea de muzică şi de culoare a semnelor gra 
fice; deşteptarea de imagini, de sensaţii și cugetări cu aju- 
torul formei; crearea de ritmuri noi; flexibilizarea şi îna- 
vuţirea formelor existente, spre a se ajunge la muzică, ima- 
gine și culoare, singura poezie adevărată». 

In același număr al revistei din 1899, Ştefan Petică, 
secretarul de redacţie, arată contribuţia lui Macedonski la 
formarea poeziei nouă, care răstoarnă convingerile d. Da- 
videscu, astfel: «O puternică reacțiune se produce în mo- 
mentul de față în toate ramurile literare. Desnădăjduiţi 


13) Rampa, din 27 Noembrie 1920. 


14) N. Davidescu, Aspecte şi direcţii literare, Bucureşti, Cultura Naţionala, 
1924, pag. 92—94. A 

scriitorii, îşi întorc faţa dela formele estetice care părură ô 
clipă că vor pune stăpânire pe lume, şi desgustat de josnica 
artă ce i s'a dat câțiva ani, publicul, veşnic doritor şi nici 
odată sătul, caută alte vibrări, alte sensaţii, alt ideal... In 
România, acest lung dar admirabil calvar, al tragicei sfor- 
ţări de a îndemna lumea să cucerească ţinuturi mai avute, 
mai bogate, mai strălucitoare decât până acum este întru- 
pat în mișcarea Literatorului al cărui cap a fost Macedon- 
ski. El a presimţit de timpuriu, prin una din acele vedenii 
ce nu sunt date decât profeților și poeţilor, toată imensa 
schimbare, ce era să se facă mai târziu în arta apuseană... 
Mişcarea pe care o propovăduia odinioară a ajuns singura 
stăpânitoare în străinătate... Estetismul nu mai este un cu- 
vânt, estetismul este o putere. El e o măreaţă şcoală de e- 
motii literare... unde se învaţă a iubi lucruri prețioase, a 
dori ceea ce nu s'a văzut încă şi a înţelege pasiunea pentru 
ce e nou. Steagul falnic al acestei şcoli îl ridică din nou a- 
cum «Literatorul» **), 

In acest spirit a crescut arta lui Şt. Petică-Săvescu, 
arta lui Minulescu-Stamatiad și chiar arta de altă speță a 
lui T. Arghezi. 

G. Galaction l-a cunoscut pe Tudor Arghezi (1. Teo- 
dorescu) «la Macedonski prin 1896, în strada Povernei, 
pe unde au trecut, socot, toţi scriitorii români, timp de mai 
bine de un sfert de veac. Macedonski a simţit că se află în 
fața unui formidabil talent **), a relevat cel dintâi talentul 


15) La „Literatorul“ au colaborat români şi străini, talente firave şi 
talente pronunţate, începători ce căutau debuşeul avântului poetic dar şi din 
cei ce-şi făcuse ucenicia de mult în altă parte. Fără a-i selecţiona pe categorii 
de vârstă, de valoare, naţionalitate, durată de colaborare etc. înşirui o parte 
din ei — din cei mai însemnați, în ordinea în care i-am găsit colaborând: B. Flo- 
rescu, Th. M. Stoenescu, Duiliu Zamfirescu, (Carol Scrob, C. C. Bacalbaşa, 
Pantazi Ghica, Mircea Demetriad, G. Sion, St. Velescu, V. Alecsandri, Gr. 
Ventura, N. Ţincu, Matilda Poni, V. A. Urechia, S. F. Marian, Petre Dulfu, 
Veronica Micle, D. Constantinesau-Teleor, Nestor Urechia, G. Baronzi, Tr. 
Demetrescu, Cornelia Emilian, I. C. Săvescu, Cincinat Pavelescu, Alex. Obede- 
naru, Caton 'Theodorian, Radu D. Rosetti, Ludovic Dauş, St. Petică, Charles 
Adolphe, ICantacuzăne, Jules Brun, Alex. Bogdan-Piteşti, G. Donna, I. Dra- 
goslav, N. Pora, G. Bacovia, Al. Stamatiad, Alex. Davila, A. Mândru, T. Vianu, 
A. Dominic, G. Cair, D. Karnabatt, V. Militaru, I. Barbu etc. 

16) F. Aderca, Mărturia unei generaţii, op. ct., pag. 111. 

lui «Teo» (cum îl botezase literalicește Macedonski) în re- 
vista «Liga ortodoxă»; (1896) când acesta avea doar 16 
ani”). 

I. Pillat, poetul tradiționalist de astăzi, și-a început 
activitatea poetică cu trei volume: «Eternităţi de-o clipă», 
«Visări păgâne» şi «Grădina între ziduri», amestec de sim- 
bolism şi parnasianism francez, trecut prin filiera artei lui 
Macedonski. I. Pillat a frecventat şi el casa lui Macedon- 
ski transformată în templu al artei. Citez un pasaj al d. T. 
Vianu pentru completarea unei activităţi şi unei ambiante, 
din care s'a născut arta contemporană indiferent de valoa- 
rea ce prezintă: 

«Voi uita vreodată terifianta cușcă a scării, la capătul 
căreia felinarul aprins până la cete mai târzii ore ale nopții 
era menit să conducă paşii nesiguri cari escaladau acest di- 
ficil urcuș al poeziei? Din vestibul se intra numai decât în 
salonul de primire, unde maestrul patrona cu solemnitate 
pe toate cele nouă muze. Alexandru Macedonski făcea 
parte din acea clasă de poeţi care pe la finele veacului tre- 
cut şi începutul veacului nostru profesau concepția sacră a 
unei poezii ca taină religioasă. Pentru a înţelege bine ma- 
rile sale atitudini pontificale, pasiunea şi chiar fanatismul 
pe care le aducea în unele chestiuni ale metricei şi chiar 
prosodiei, felul în care-şi recita versurile şi care avea ceva 
din psalmodierea închinătorilor orientali şi acea înclinare 
de a reveni iarăşi şi iarăşi la poezie ca la singurul lucru 
vrednic de a fi luat în considerare în această lume, este ne- 
cesară comparația cu alți mistici şi magi ai poeziei, un Louis 
Ménard: un Stephan Mallarmé, un Sar Péladan, un Step- 
han George în Germania. Văd încă groasele plușuri roșii 
asvârlite peste mese, scheletele fotoliilor adânci ca nişte 
sacrofage. Prin fumul ţigărilor devenit mai gros cu fiecare 
oră a nopții îmi pâlpâe flacăra lumânărilor schimbate o- 
dată şi de două ori în timpul acestor ritualuri. lar mai de- 
parte, în fund, la capătul ceții albastre, întrezăresc tronul 
poeţilor urcând pe trei trepte sub baldachinul cu ciucuri, 
printre reliefurile în care fiul poetului, pictorul Alexis Ma- 


17) Const, Emilian, Anarhismul poetic, op. cit, pag. 87. 

cedonski, figurase scenele voluptăţii tragice din «Tha- 
lassa». 

Alexandru Macedonski se înapoiase aunci, de puțină 
vreme, dela Paris, unde petrecuse câţiva ani, în atitudinea 
unui surghiun voluntar, menit să sancționeze nedreptatea 
care socotea că i se face în ţară. Câţiva raposozi încurajau 
acum pe maestrul care îmbătrânea, într 'un front pornit să 
spargă zona indiferenţei generale. 

„„In aşteptarea isbândei finale, mica trupă de conspi- 
ratori ai acestei glorii se adunau adeseori pentru a sacri- 
fica pe altarul poeziei. Revăd acolo pe tânărul blond 
Oreste, purtând în ochi limpedea privire a avertizaţilor, re- 
văd capul de revoluționar rus a lui Donici: pe fugosul 
Marcel Romanescu, aud vocea patetică a lui Horia Fur- 
tună, melopeea lui Alfred Moșoiu, maliţiile de timid ale 
lui Adrian Maniu, şăgălniciile lui Ionel Pavelescu şi fanfa- 
rele lui Stamatiad. In această adunare a pășit de câteva ori 
Ion Pillat, ca un centaur rătăcit din miticile herghelii cân- 
tate în aceeaşi vreme, pentru a plimba peste cei de față o- 
chiul său mare şi oval, lungile-i priviri adumbrite» *). 

Acţiunea conspirativă a discipolilor şi admiratorilor 
n'a fost în stare să sgudue — atunci — convingerile ne- 
prielnice îndelung stratificate sub adăpost de crustă pla- 
toşată, imposibil de sfărâmat cu săgețile binevoitoare ale 
câtorva suflete calde. 

Macedonski condamnat la moarte prin sentinţe izvo- 
râte din patimi neertătoare, moare negraţiat la 24 Noem- 
brie 1920, în timpuri când iureșul intereselor imediate şi 
idealurilor scăzute de după război, înlănțuise lumea prea 
mult de evenimentele prezente, ca să aibă timp să privească 
în urmă la procesele rău rezolvate. 

Dacă revizuirea a întârziat, iar reabilitarea care îl va 
plasa definitiv în lumina ce i se cuvine ezită încă (cu toate 
că atunci pe când trăia Ch. Drouhet îi făcea loc imediat 
între Eminescu şi Alecsandri) ®) acei ce s'au îmbătat cu 
ambrozia artei sale, an de an ridică glasul ca să-i audă pus- 
tiul cu oaze crescânde. În Decembrie 1929, poetul este rea- 


18) Revista Pleiada, No. 1/1934, pag. 4—6. 
19) La Minerve Française, 15 Oct. 1920, pag. 187. 

dus cu evlavie în paginele «Flamurei» craiovene sub sem- 
nătura d. A. lacobescu, «Orizonturile noi» ale d. G. Ba- 
covia îi închină paginele numărului 6—7 din 1929, I. Pillat 
nu-l uită în «Adevărul Literar şi Artistic» No. 523 din 
1930, «Revista scriitoarelor și scriitorilor Români», No. 5 
—6 din 1933 are un articol intitulat «Spre o reabilitare al 
lui Al. Macedonski» semnat de I. D. Răducanu etc., etc. 
Lucrarea de față nu vrea cu totdinadinsul să antici- 
peze viitorul, ci este o contribuție modestă lămuritoare, 
scrisă dintr 'un sprit de dreptate pentru cel ce a plămădit 
noile destine artistice ale acestui Neam și care, oircum, nu 
poate rămâne impasibil la tot ce s'a făcut cu îndelungi 
jertfe de Prometeu, pentru îmbogățirea patrimoniilor sale, 
chiar dacă parte din aceste bogății n'ar fi decât elemente 
arhitectonice pentru mai marii constructori ce-i așteptăm. 

